
ПРЕДГОВОР ПРЕВОДИОЧЕВ. 


Почетком јуна 1833. године прошао је кроз Беч 
Петар Петровић Његуш, архимандрит, путујући y Пе- 


` троград да се завладичи. Вук се тада с њим познао и 


блиско спријатељио. Или тад или по његову повратку 
у позну јесен те године уговорили су да Вук на 
пролеће дође у Црну Гору. У место на пролеће 
Вук је пошао почетком јуна, и задржавајући се у 
Трсту и у Дубровнику стигао је на Цетиње првих 
дана месеца септембра. Мислио је презимити у 
Црној Гори, али се крајем октобра разболи, и бо- 
јећи се зазимити на Цетињу без лекара, сиђе у 
приморје. Случај му је помогао да се за тако кратко 
време познао са свима главним људима из Црне 
Горе и видео много народа, јер онда су открили 
гробницу Петра |. и нашавши га целокупна, mpo- 
гласили га свецем и цео народ је поврвео на Цетиње 
да му се поклони и да га целива. — Зиму је про- 
вео у приморју и пропутовао га целог од Дубров- 
ника до дна Боке до турске границе. У пролеће 
1835. био је опет у Црној Гори и на Цетињу, па се 
вратио у Беч. Првих дана месеца јула био je y 
Трсту, а кући је стигао почетком августа. 

Овај пут био је за Вука од велике користи и 
поуке; он прави једну епоху у Вукову раду на испи- 
тивању српскога језика. 

Између осталих ствари које је на овом путу 
скупио и доцније објавио, била је и ова књижица 
на немачком језику под називом Montenegro und 
die Montenegriner, ein Beitrag zur Kenntniss der eu- 
ropäischen Türkei und des serbischen Volkes, која je 
изишла почетком 1837. године као 11. свеска серије 
издања Reisen und Länderbeschreibungen der älteren 
und neuesten Zeit, што je издавала Котова књи- 
жара (у Штутгарту). 

Ова је књига имала код немачке публике 
необичног успеха. Издавач је тражио да му се из 


IV ЉУБ. СТОЈАНОВИЋ 


Беча врате примерци које је послао, јер му их је 
нестало. Копитар је писао Вуку; „Ви сте криви што 
сад цео свет, па и сами краљеви, путују у Црну 
Гору и у Србију. Јесте ли читали Allgemeine Zeitung 
о томе2“, а и с других страна добивао је похвале 
(Вукова Преписка I, 464, 472; 111, 47, 582; УП, 455, 733). 

Вук је мислио издати је и на српском под на- 
зивом Црна Гора и Бока Которска и у априлу 
исте године издао је и позив на претплату, али она 
није изишла. Може бити да је томе узрок што је 
чуо да владика, који га је тако лепо примио и TO- 
лико му чинио, није задовољан сувише реалистич- 
ким описивањем стања Црне Горе и живота и ка- 
рактера Црногораца, па није за онда то хтео и 
широкој српској публици износити, а доцније су га 
заузели други послови (Преписка У, 513; УП. 480-81). 
Зато ту књигу пружа српској публици Српска Књи- 
жевна Задруга тек сада, приликом прославе стого- 
дишњице његова књижевног рада, и то у древоду, 
јер се српски оригинал није нашао. 

Велика је штета што се оригинал изгубио, јер 
и ако Вук у позиву на претплату ређа свих осам 
одељака (и истим редом) као што је и у немачком 
издању, он додаје да српска књига неће бити превод 
„Hero је прави оригинап, из кога је она немачка 
украшко састављена“. Да је заиста ова књига са- 
стављена за Немце види се и по превођењу и обја- 
шњењу српских речи које су за сваког Србина јасне 
(и то је понегде у овом преводу изостављено), а и 
по томе што је понешто уношено из чланка о Boun 
Которској (н. пр. о Паштровићима и о православној 
цркви у Рисну и у Котору). — Штета је и зато 
што у немачком преводу немамо ни Вукова ориги- 
налног текста и језика. Вук се не може од речи до 
речи преводити ни на какав језик, а најмање на 
немачки, и немачки преводилац (по свој прилици 
Хопе) морао је узимати сасвим друге реченичке 
обрте према својству немачког литерарног језика 
(а можда је нешто и додавао или објашњавао за 
немачку публику), те у овом немачком издању не- 
мамо трага ни од Вукова језика ни од стила. Пре- 

водећи на српски ја се нисам смео сувише удаљити 
од оригинала, јер нисам био сигуран да ћу свуда 
погодити Вуков текст али сам се трудио колико 
сам умео да српски језик буде у колико је могуће 
ближи Вукову, а правим Вуковим језиком данас је 
уопште немогуће писати. Једино је прави Вуков 
језик онде где је он о истој ствари писао и на 
српском, а то је код описа обичаја који је давао 
уз поједине речи у Рјечнику. Ту сам свуда вадио 
Вуков текст у колико је унесен у ово немачко издање. 

Чланак о Боци Которској, који је Вук био на- 
менио српском издању, прештампан је из ЖКовче- 
жића, где га је Вук издао (1849. г.) онако, како га 
је први пут био написао. — Други чланак, који је 
Вук издао у истој књизи, и који је требао да буде 
као увод у ову књигу, Срби сви u свуда, не пре- 
штампава се овде, једно с тога, што није у особитој 
вези с ова два, а друго, што је ону своје време 
изазвао полемику од стране Хрвата, и Вук је нато 
одговорио, па би ваљало све то прештампати, а томе 
сад није време. 

M 

O Црној Гори и о Црногорцима многи су писали, 
али, ако су били странци, нису могли све како ваља 
видети и разумети; а ако су били наши, нису били 
увек беспристрасни. Ни једни ни други пак нису 
имали Вукова ока да све види, да опази оно што је 
карактеристично, и да то јасно и прецизно представи, 
и да каже све, било добро и похвално, било рђаво 
и за осуду. Зато се ова књижица може сматрати 
као верно огледало свега црногорског и приватног 
и јавног живота и целог друштвеног и породичног 
стања њихова на почетку владе владике Петра |, 
који је почео уводити цивилизацију и државни 
поредак у Црној Гори. Све што је овде речено 
(осим одељка о историји, који %је писан по народним 
песмама и по црногорским предањима) од првокласне 
је вредности, и ја се уздржавам да о томе простра- 
није говорим, већ остављам да се читаоци из књиге 
сами о томе увере. 

Љуб. Стојановић. 


ЦРНА ГОРА 
И 
БОКА КОТОРСКА 

УВОД. 


Малена Црна гора већ од више стољећа заузима 
важно мјесто у историји Турске царевине, и с правом 
заслужује да се Европа њоме позабави ради ви- 
тешког одупирања њенијех становника против по- 
кушаја сто пута надмоћнијих Османлија да је покоре. 
Зато држим да ће добро доћи опис ове земљице, 
њенијех становника, њене старије и новије историје, 
облика владавине, односа према пограничнијем cy- 
сједима, начина живоша, стања цркве U школе, и 
опис нарави и обичаја, опис истина кратак али 
израђен по властитом проматрању и црпен из не- 
сумњиво поузданијех оригиналнијех извора. Шта 
више, ласкам себи да hy овијем попунити једну 
празнину познавања и историје овијех крајева, и у 
исто вријеме пружити читатељима ове збирке Описа 
путовања и земаља штиво, ако и не баш врло при- 
влачно, а оно у сваком случају занимљиво. Наша 
је при овом тежња да описујемо просто, јасно и 
истинито без сваког романтичког кићења. 


А. 


БОКА КОТОРСКА. 


Да би се Црча гора лакше могла описати и 
познати, најприје ћемо казати што о Боци Котор- 
ској, која њу од мора раставља. А да би сви наши 
читатељи лакше себи могли представити гдје је 
Бока, побројићемо најприје сва знатнија приморска 
мјеста на западној страни њезиној, којијех су имена 
даље у народу нашему позната. 

Трст је најзападнија приморска општина народа 
нашега (по броју душа може бити и најмања, али 
по богатству прва у свему народу.) Одавде је к југу 
око мала два дана хода Ријека (Сењска). Између 
Ријеке и Трста је полуострво Истрија, у којој се 
по приморскијем мјестима говори највише Талијански, 
а сељаци унутра говоре језиком између Крањскога 
и Српскога. Истријанци су сви закона Римскога, 
само су у селу Пероју код Поле (унутра накрај полу- 
острва) закона Грчкога, за које се приповиједа да 
су се негда из Црне горе ондје доселили, као што 
им и данашњи језик њихов свједочи. Иза Ријеке 
је даље Сењ, који је из пјесама по свему народу 
нашему познат. Иза Сења настаје Далмација, у којој 
су најзнатнији приморски градови: Задар, Шибеник 
и Спљеш. Иза Спљета даље поред мора настаје 
Херцеговина, у којој је најзнатније приморско мјесто 
Дубровник, из кога се (к истоку у суху земљу) за 
по дана може доћи у 7ребиње. Гдје се на јужној 
страни свршује Дубровачка држава, ондје се од 
мора одваја у суху земљу залив (која се онуда зове 
канал и конао) готово свуда шири од Дунава ниже 
Биограда, и кривудајући између превеликијех каме- 
нитијех гора отеже се к југоистоку око шест сахата 
хода до под саму Црну гору (али вода у овоме 

заливу није сва морска, него је има много слатке, 
која извире испод Црногорскијех гора, па од успора 
морскога нарасла; пред сјевернијем вратима Котор- 


"скијем извире у прољеће ријека, на којој би могло 


мљети педесет камена; а пред јужнијем вратима 
види се у свако доба године како вода у виру из- 
вире из дубине). Како се с мора уђеу залив, одмах 
је с десне стране под брдом до саме воде десетак 
кућа, које се зову Рдсе: ту је царина и стража од 
залива, и когод уњ улази или из њега излази, ваља 
ондје да се пријави, и да каже одакле је, куда иде, 
и шта носи. Према Росама је на лијевој страни, на 
лијепоме и од Bone узвишеноме мјесту Нови, град 
стари готово разваљен, и више њега на брду новији 
и тврђи. Близу Новога је лијеп и велики манастир 
Савина, за који се приповиједа да је у стара вре- 
мена у њему сједио владика Херцеговачки. Од Но- 


` вога око три сахата на оној је страни, али тако у 


куту да се са сриједе залива ке може видјети, Рисан 
(варош — од 250 кућа и 1300 душа — и зидине 
од старијих градова, и на оријегу и Ha води), за 
који се ондје приповиједа, да је у њему живјела 
Илирска краљица Теока. Више Рисна іе на планини 
кнежина Кривошије (250 куба и око 1200 душа) ca 
још двије мале кнежинице, од којијех се једна зове 
„Убли (доњи и горњи, од 90 кућа и 550 душа) а друга 
Леденице (40 кућа и 256 душа.) Од Рисна идући 
уза залив око једнога сахата је варош и више ње 
градић Пераст (око 200 кућа, међу којима је 26 
закона Грчкога). Према Перасту је на другој страни 
Сшдлив (око 120 кућа, међу којима су Грчкога за- 
кона само три) неколико кућа крај воде, а остале 
су горе под самијем врхом брда. Даље идући уза 
залив око по сахата од Пераста неколико растрка- 


нијех кућа зову се Дражев врш, у којему на самој 


води има зидина, за коју се приповиједа да је била 
кула Лима харамбаше; а на другој страни према 
Дражеву врту за једну кукерину Hanno Маркова 
Bpma говори се да је била кућа Баја Пивљанина. 
Око по доброга сахата од Дражева врта почиње се 

варош Доброта (280 кућа) и отеже се поред воде 
испод брда око читав сахат хода, а према Доброти 
на десној страни исто тако стоји .Прчањ. Више До- 
броте се залив свршује, и на десној страни свршетка 
његова стоји Kömop, велики стари град на води, a 
мањи и може бити новији горе на стијенама; са 
зидова обадва ова града може се добацити из пушке 


на Црногорску границу!). А и осим овијех главнијех . 


мјеста с обје стране су залива од мора до Котора, 
гдје мало раздаље, где у ближе све велике пре- 
красне куће, као најљепши двори господски; села 
пак око залива има највише између Рисна и Новога, 
Једно мјесто у заливу ниже Рисна, гдје су горе с 
обје стране залив врло стијесниле, зове се Вёриге, 
за које се приповиједа да су се на њему негда за- 
пињале вериге (синџир, ланац), да бродови непри- 
јатељски не би горе проћи могли; и зидине од 
стражара са обје стране залива још се виде. — 
Између мора и залива су двије општине или Kane- 
таније: Луштица и Кртоле. 


Сву ову земљу око залива, од Котора па доље 
до мора, звали су Млечићи Боке ди Кашаро, Восће 
di Cattaro (ушће Которско), откуда је и међу наши- 
јем народом онуда постало име Бока, или као што 
говоре Дубровчани у мн. броју (управо по Талијан- 
скоме) Боке. Ришњани приповиједају да је на овоме 
заливу било негда главно мјесто Рисан (као што је 
сад Котор), и да се онда ово није звало Боке ди 
Kamapo него Боке ди Ризано, па кад је доњи Ри- 
сански град пропао у море (као што се и данас 
познаје), онда је код тора (гдје су се овце држале) 
постављен темељ Котору. Више Котора y каменитој 
гори види се некака велика јама, као пећина: онуда 
се приповиједа да је ону пећину био почео копати 
силни Цар Стефан, да ондје гради Котор, па му 
казала вила да то не чини, јер му ондје у оној 
врлети нема ни броду пристаништа, ни коњу по- 


1) Тако је било онда кад је ово писано, а послије је гра- 
ница Црногорска одмакнута даље, 


- 

игришта, већ нека га гради доље крај залива. Цар 
послуша вилу, и с помоћу њезином начини град 
Котор, и довршивши га са свијем, позове на част 
"многу господу и вилу. Кад се цар пред господом 
стане хвалити какав је лијеп град начинио, вила га 
прекори да он то без ње не би могао учинити, цару 
на тај укор буде тако жао да удари вилу шаком 
по образу, и она се на то расрди, те све изворе и 
студенце по Котору отрује, и све госте цареве по- 
луди. Кад цар ту освету види он стане вилу молити, 
и једва је којекако намоли те му госте поврати од 
лудила и очисти му од отрова само један извор иза 
јужнијех врата градскијех. И од тога кажу да је 
остало те су и сад, особито љети кад је суша, све 
воде по Котору мало слане, осим онога извора иза 
града на јужној страни. Казивали cy ми у Котору 
да има и пјесма о овоме свему догађају, али ја 
нијесам могао никога наћи ко је зна. Овако се при- 
повиједа и пјева да је Котор постао; али се мисли 
да су име ово овдје донијели некакви Бошњаци 
који су се доселили из мјеста које се звало Komop. 

Од Котора к југу око по дана хода сухијем путем 
на мору је мали градић Будва. Између Котора и 
Будве онај комад земље зове се Грбаљ, у коме су 
четири кнежине: Лазаревићи, Бдјковићи. T9jxoguhu 
и Љубановићи (прве су двије између мора и пута 
којим се иде из Котора у Будву, а друге двије 
између пута и Црногорске планине Лдвћена). Између 
Будве и Црне горе у брдима су три мале кнежине 
или општине: Маине, Пдбори и Брацћи; а мало више 
Будве поред мора (к југу) почиње се кнежина 
Паштровићи (или Паштројевићи), и отеже се између 
мора и планина које је растављају од Црне горе, 
око шест сахата хода, до брда Дӯбовице и Цмйлове 
улице, који њу раздвајају од нахије Барске, а дожаву 
Аустријску од Турске Арбаније (Арнаутске). У Па- 
штрозићима има око 40 села (у којима ће бити око 
3000 душа и око 700 пушака), која су раздијељена 
ва 12 племена. 

Сав овај комад земље, који од југозапада граничи 
с морем. од сјевера с (Турском) Херцеговином“), од 
сјевероистока опет с Херцеговином (до више Рисна), 
од правога истока с Црном гором (од више Рисна 
no Цмилове улице), а од југоистока с Турском 
Арбанијом звао се ол прије, док су Млечићи њиме 
владали, Млетачка Арбанија, као и сад Њемачки 
што се зове Аустријска Арбанија; а наши многи 
људи, особито који оданде дале к сјеверу живе, y 
говору узимају ово све за Боку, као и ја овдје што 
узимам. 

Земља је ова готово сва врло врлетна и каме- 
нита. Највише су у њој равнице у Грбљу Conuocko 
и Мрчево поље, и око Будве, такођер и у Паштро- 
вићима до саме Турске Арбаније има крај мора 
лијепа равница; а по осталијем мјестима палучци, 
као у нас конопљишта, или као добро гувно, држе 
се за њиве и ливаде; по многијем су мјестима преко 
каменитијех страна подзидане међе све једна изнад 
друге, па одозго нанесена земља, те посађени BH- 
ногради или друго што. Ограде су највише од 
камена, без креча и земље, које се онуда, као иу 
Црној гори зову међа. Бока је земља здрава, какогод 
Херцеговина; и као приморје врло је жупна: у њој 
расту лимуни, наранче, шипни (Granatäpfel), смокве 
H маслине, као код Hac шљиве и јабуке. Снијег ce 
само може видјети по Ловћену и по другијем висо- 
кијем планинама, а доље усред зиме иде киша мјесто 
њега, и по гдјекојим мјестима о божићу жуте се 
наранче на дрветима, црвене се руже (бокељке, 


*) Ваљало би овдје да граничи с Дубровачком дожавом:. 
али су Дубровчани негда молили Турке да их раздвоји од 
Млетачке државе, и тако су Турци у Карловачкоме миру 
(1699. године) узели и сд ове стране и од Далмације no 
комад земље до мора, па тако остало и до данас (те се ни 
из Далмације у Дубровник, ни из Дубровника у Нови по 
суху друкчије не може отићи него с пратиоцима из лазарета 
преко Турске гемъс!) С јужне стране овај комад зове се 

ymopuna (и управо узепши није шири од једнога сахата), 
а онај са сјевера Клек, 


Руш" е >, 

Monathrosen) no вртовима,а у мјесецу Јануарију 
бадеми почињу цвјетати. 

У цијелој Боци има око тридесет и три хиљаде 
душа, све правијех Срба, какови и гдје бити могу; 
једна четврт од овога биће закона Римскога, а 
остало је све Грчкога. У Новоме, Котору и Будви 
измијешани су људи од обадва закона; у Рисну има 
само једна кућа закона Римскога; у Перасту као 
што је напоменуто има само 26 кућа закона Грчкога, 
у Прчању биће их мало повише, у Столиву само 
двије (доље код воде), a у Доброти нема ни једне; 
у Луштици и у Кртолама има неколико кућа и 
закона Римскога, а по Кривошијама, Ублима, Леде- 
ницама, Грбљу, Маинама, Поборима, Браићима и 
Паштровићима, као и по свима осталијем селима 
која Cy од воде мало даље, све је закона Грчкога. 
Истина да у Рисну нема до само једна кућа закона 
Римскога, али је опет уз Грчку цркву с десне 
стране призидан Римски олтар, у који се не може 
друкчије ући него на црквена врата, и ту сваке 
недјеље и празника долази Римски поп из Пераста, 
те прије Грчке службе служи службу по своме 
закону. Али је овдје барем олтар призидан уз цркву, 
и из цркве се може затворити; а у Котору је Римски 
олтар био управо у цркви нашој с десне стране, па 
кад се 1810 године потужише Которани закона 
Грчкога, Францускоме Маршалу Мармоншу, да је 
њих више него Римљана, па Римљани имају више 
од 10 цркава, а они само једну мању него и једна 
од Римскијех, и опет у њој Римски олтар; онда он 
не само заповједи да се Римски олтар из њихове 
цркве изнесе, него им још каже да и од Римскијех 
цркава узму себи једну којугод хоће, осим светога 
Трифуна (која је ондје прва и као саборна), и они 
узму светога Николу, за коју се мисли да је и од 
старине Грчка била (јер је на исток обрнута). И то 
све тако остане и под Аустријском владом. 

Приповиједа се да је готово до свршетка ХУ. 
вијека у Boun био и митрополит гакона Грчкога, 
који је сједио у манастиру на Превлаци (надно 

Грбаљскога поља на маломе острву које је врло 
мало водом одвојено од сухе земље), па Которани 
(Римскога закона) отровали и њега и 72 калуђера; 
те по том манастир опустио, а народ Грчкога за- 
кона у црквенијем или свештеничкијем стварима 
остао под митрополитом Црногорскијем, под којим 
је био до 1809. године, а од тога је времена под 
владиком Далматинскијем. У Паштровићима имају 
само четири попа, него им попују калуђери из 4 
манастира (из Прасквице, Дуљева, Градишта и Pe- 
жевића), код којијех се и укопавају сви. Паштров- 
скијех поскурица нема нигдје у народу нашему: 
свака имућнија кућа сваке суботе, а особито уочи 
празника, шаље своме манастиру по поскурицу, 
која није мања од 2 оке, а гдјекоје бивају и од 5 
ока: и тако се калуђери не само хране поскури- 
цама, него их и суше, те продају на море као 
пексимет. 

Може бити да никако мјесто у народу нашему 
није тако важно и знатно за језик наш као права 
Бока (око залива). Не само што се ондје може 
чути мноштво правијех Славенскијех ријечи, које 
се амо у нашијем крајевима нигдје не говоре, и што 
они закона Римскога не говоре (као н. п. по Сла- 
вонији, по Далмацији, по Босни) вира, липо, бише, 
дид, већ (као и они закона Грчкога) в/ера, лијепо, 
Öujeme, ђед и т. д. него се и у сваком мјесту друк- 
чије говори: Доброта се почиње од самога Котора, 
тако да човјек који није оданде, не може знати које 
су куће Добротске, које ли су Которске, па Добро- 
ћани говоре са свијем друкчије него Которани; из 
Пераста у Рисан нема више од једнога сахата, а 
у говору je већа разлика између Ришњана и lie- 
раштана него између Неготинаца и Требињана; 
Прчањане и Доброћане раздваја само залив, преко 
кога се можс дозвати, и у Котору се сваки други 
дан на пазару мијешају, па опет вјешт човјек свакога 


од њих, док проговори, може познати из кога ie 


мјеста. Могло би се рећи да је, н. п. између Риш- 
њана и Пераштана, узрок ове разлике што су 

Ришњани закона Грчкога, и што су отприје дуго 
времена били под Турцима и мијешали се више 
с Херцеговцима него с Бокељима, а Пераштани 
закона Римскога и били јоште од неколико стотина 
година једнако под Млечићима; али између Пера- 
штана и (H. п.) Доброћана нема ни једнога од овијех 
узрока, и опет се у говору разликују! Тако бих ја 
рекао да је највећи узрок овоме што су ова мјеста 
које водом које камењацима тако затворена да се 
из њих без невоље никуд маћи не може, па се 
становници њихови (а особито жене и ђеца, који 
домаћи језик највише и чувају) слабо мијешају 
с околнијем сусједима својијем, него проведе вијек 
свако у своме мјесту; тако н. п. у Перасту има 
жена од 60 година које се оданде никуд нијесу 
Make. — А какогод што су поменута мјеста поред 
залива важна за језик, исто је тако сав онај крај 
за народне обичаје, као што ће се послије видјети. 

За времена Српскијех краљева и царева овај је 
сав крај био под Владом њиховом. За Котор се 
приповиједа да им је плаћао одређени данак, а сам 
да се управљао и себи судио. ја саму Тршићу 
слушао пјесму (која је наштампана сад у другој 
књизи по броју 37 на страни 211—214. како је 
кнез Лазар послао зета свога Милоша Обилића у 
Jlamune да купи хараче, па ce опклади с Латинском 
господом у хиљаду жутијех дуката да ће им буз- 
дованом пребацити цркву Димитрију, и пребацивши 
је, буздован на другој страни удари у банове дворе, 
те полупа срчали чардаке, и убије два банова сина 
и четири морска џенерала и дванаест великих 
властела. У Котору се приповиједа да се то ондје 
догодило, и још се показује мјесто гдје је била она 
кућа у коју је буздован ударио. 

Кад Турци Српском земљом обладају, ови кра- 
јеви дођу под Млечиће, а што они с мора нијесу 
могли бранити оно им послије одузму Турци. Али 
и Млечићи никад ове земље нијесу управљали са 
свим по своме начину, nero су само држали Котор 
и Будву, а народ се управљао по своме обичају, и 


real ae pene) РИС леде | 


10 x ВУК СТЕФ. КАРАЏИЋ 


Млечићи од њега веће користи нијесу тражили, 
нити су имати могли, него да им чува крајину од 
Турака. И под Млечићима је, као и данас под ће- 
саром, била Бока под губернатором од Далмације, | 
који је сједио у Задру и звао се proveditore gene- | 
гаје. У Боци je био највећи поглавица сопра про- 

видур (proveditore estraordinario), који је сједио у 
Котору, а у Новоме и у Будви били су провидури, 

и TO cy били главни чиновници Млетачки; а 3e- 
маљски или домаћи, за које се управо може рећи 

да су народом управљали, били су са свијем други. 

Котор је (може бити још од времена српскијех 
краљева) имао племенито друштво (властела Ко- 
торскијех — corpo пође), које је у свој ред могло 
примити кога је хтјело. У Новоме, у Рисну, у Ie- 

расту, у Прчању и у Грбљу биле су комунштаде, 

у којим је било по 6 чланова, T. ј. капетан, 4 суђе 

и писар, које су све избирале општине сваке године; 

они су пресуђивали све цивилне распре по својим 
обичајима (а за криминалне судили су провидури), 

и све послове своје писали су Српски; ко с њихо- 

вијем судом није био задовољан, могао је даље 
тражити суда у Задру. Тако cy и у Луштици и y 
Кртолама били по капетан и по четири Cyhe, a y 
Маинама, Поборима и Брајићима уједно. Капетани 

су имали на годину по 10 дуката плате, али cy je 

слабо који хтјели примати, него су поклањали пи- 
сарима, а остали ни један није имао ништа. Осим 

овијех чиновника, који су као судије сједили на 

једном мјесту, међу народом су били сердари, кне- 

гови, војводе и харамбаше. У све четири Грбаљске 
кнежине били су нашљедни кнезови, за које се го- 

ворило да би и дужд Млетачки пред њима устао 

на ноге кад би их видио како су лијепо одјевении 
наоружани. Паштровићи су по особитим привиле- 

гијама имали 4 субе, 2 војводе, 12 властела и 6 
старјешина, који су сви сједили у граду светоме 
Шћепану (на мору) и судили и управљали земђом. 

и народом; а њих је народ избирао из племена 

редом сваке године, и сви су имали од Млечића 


т. 

по нешто плате на годину. Паштровићи припови- 
једају много и о другијем различнијем привилеги- 
јама, којима се и дана: диче и поносе; тако се н. 


п. приповиједа да су још од Римскијех царева имали 


привилегије (које су послије потврбивали сви Грчки 
и Српски цареви и краљеви и Млетачки дужди) да из 
њиховијех 12 племена може бити цар, ако га из- 
беру; а још се за истинитије говори да су од Мле- 
чипа имали привилегије да се Наштровић може 
оженити првом Млетачком властеоком, а Паштровка 
да може поћи за свакога властелина Млетачкога. 

Паштровићи кажу да под Млечићима нијесу да- 
вали данка никаквога; а око залива плаћало ce по 
нешто на земљу, али врло мало; а правитељство је 
давало на сваку душу по четврт стара!) соли, за 
коју се плаћало три газете (крајцаре). На војску су 
били дужни сви ићи, кад би их год правитељство 
позвало, и онда. CY војници сви имали плату уредно; 
а крајине су своје чували и бранили од Турака без 
престанка. 

У познија времена притисну Турци готово сву 
Боку, осим Котора, Пераста и Будве. Нођи и Рисан 
били су прави 1урски градови готово до свршетка 
ХУН. вијека, а и на јужној страни Грбаљ, Луштица, 
Кртоле Маине, Побори, Браићи, cue је Турцима 
харач плаћало, само се Паштровићи диче и поносе 
да то нигда нијесу чинили, него да су се и у та 
времена с оружјем отимали и бранили. Маине, [10- 
бори и Браићи често су се под владом Турском 
прибијали уз Црногорце и с њима заједно бранили 
се од Турака; за то се и сад говори да су те три 
општине састављале пету Црногорску нахију. 

Пошто Млетачка республика (1791) пропадие, y 
Боци се за неколико година измијене и Аустријанци 
и Руси и Французи и Англези, док најпослије опет 
1813. године не припадне са свијем Аустрији, и не 
састави се с губернијом Далматинском. Сад је у 
Котору окружни kane: ан (Kreishauptmann) као глошла 


1) Стар, мјера, која узима 40 ска жита. 

старјешина од све Боке; у Новоме и у Будви су 
претуре, а за општинске (домаће) послове nomecme 
(капетан и писар); у Рисну, Перасту, Доброти и Пр- 
чању имају сад капетани, које избира општина; 
кнезови се још чују само у Кривошијама, Ублима : 
и Леденицама, а по осталијем су мјестима мјесто 
њих и мјесто свију пређашњијех народнијех чинов- 
ника шиндици (од syndicus), које правитељство по- 
ставља, и који од прилике имају онаку власт Kao y 
Србији главни кметови. Сердари су ондје сад пан- 
дурске старјешине (као буљубаше), који тјерају 
рђаве људе, a под њима су мањи чиновници Xa- 
рамбаше. 

Колико се од камена може, Бокељи раде и зем- 
љу, али ни вина ни жита не могу имати колико 
им свима треба за цијелу годину, него се прво 
доноси из Далмације, а друго из Италије или цр- 
нога мора; гдјекоји узму по коју. крајцару и за 
смокве; али од свега што љетина доноси, највећи 
добитак имају од уља (зеитина); и стоке држе доста, 
особито коза и оваца; Которани и други варошани 
тргују и раде различне занате; али узевши једно 
с другијем може се рећи да Бока живи највише од | 
мора: у њој се броји до 250 пашеншанијех бродова, | 
који иду по свему свијету: за то мало Бокеља има 
око залива који нијесу били у Измирној, Алексан- 
дрији, Цариграду, Одеси, а многи су били и у Аме- 
рици и т. д. Гдјекоји се завезу у море, па по десет 
година кући не дођу. Бокељи обично говоре: „Свуд 
ваља ићи те новце тећи, па их донијети у Боку те 
трошити“ (јер се ондје живи јефтиније него на 
многоме другом мјесту, н. п. ока је меса слабо кад 
скупља од 10 крајцара; двије се кокоши могу у 
пазарни дан купити за 12 до 15 крајцара, по 30 
осушенијех смокава продају се зими за крајцару, 
вино је око 5 крајцара ока; хљеб мало ће што бити 
скупљи него у Маџарској; а кафа, шећер, пиринач 
и много друго којешта много је јефтиније). Гдјекоји 
Кривошијани, који су понајвише ускоци из Херце- 
говине, и четују кашто по Херцеговини као и Цр- 

ногорци, то јест: убијају и харају Турке. Истина да 
правитељство то забрањује, али они опет чине, иу 
разговору о томе рече ce у Боци: „Да није Pum- 
њана и Кривошијана, Бока би харач Турцима пла- 
hana”. 

У Боци je одијело готово тако различно Kao u 
говор. Ја ћу овдје назначити само оно што је нај- 
знатније и најразличније од одијела по нашијем 
крајевима. Прави Бокељ носи бијеле и тијесне ча- 
рапе до кољена, доље преко њих црне цревље 
(ципеле), а од кољена горе од црна платна или од 
свиле пошироке гаће (као кратке и поуске димије), 
које покривају кољена и крајеве од чарапа; горе 
по кошуљи има од црне свите (чохе) прслук, који' 
они зову кружаш: прслук је овај горе изрезан, a 
доље се пресамити као премитача (џамадан), и с обје 
стране (доста по раздалеко) низањ висе о сребрнијем 
синџирићима мајсторски начињена сребрна пуца; 
гдје су гаће свезане преко прслука онуда се опаше 
црвенијем или од каке друге боје појасом; преко 
кружата је од црне или какве друге црњкасте свиле 
кореш (кратка и тијесна хаљина с рукавима, која 
је како спријед тако и остраг по шавовима извезена 
свиленијем или златнијем гајтанима, а на рукавима 
има колчаке — на лактовима као дугуљасте закрпе 
— око којијех је такођер извезено гајтанима), који 
се не спучава. Код господе је мјесто корета стајаћа 
хаљина од црне свите долама, до ниже кољена, на 
којој остраг према појасу висе двије златне или 
свилене ките. На врату гдјекоји носе бијеле или 
црне мараме, а гдјекоји иду и гола врата; Бокељ- 
ска је капа као повисок фес, изнутра је од просте 
“ фвите, а споља је постављена црном свилом, која 
је горе насред врха (гдје је у феса кита) тако 
смрскана да је остала јама мало већа од цванцике: 
у ову јаму гдјекоји подметну црвене или зелене 
кадифе извезене златом. Ово је право Бокељско 
` одијело, које ce и данас око залива највише HOCH. 
Ришњани имају своје особито одијело, које би може 
бити било најприличније за народно господско оди- 

јело свију Срба: они носе бијеле гаће и преко њих 
кошуљу до кољена (многи сад преко овога и Бо- 
кељске гаће), по кошуљи ђечерму с токама, по њој 
тијесну зелену доламу до сниже кољена с великијем 
сребрнијем пуцима низ прси, преко доламе црвен или 
шарен појас, а по долами опет ђечерму црвену (или 
од каке друге боје) са сребренијем а и позлаћенијем 
токама и пуцама; на ногама су бијеле чарапе, преко 
њих доље црвене цревље, а горе црвене докољенице 
са сребрнијем и позлаћенијем плочама и ковчама; 
на глави сад многи носе Бокељске капе, и гдекоји 
фесове (с плаветном свиленом или са златном китом), 
а гдјекоји још и шал око феса замотају; али кажу 
да је за времена Млетачке владе како у Рисну, тако 
и доље свуда око залива (код Срба закона Грчкога) 
стајаћа капа била од самура или од куне калпак. 
К цијеломе Рисанском одијелу иду још за појас 
двије мале пушке и велики нож (или мјесто њега 
о бедрици сабља), све у сребро оковато и позлаћено, 
и у руку исто тако окован џефердар у Босанскоме 
или Арнаутском кундаку. Јанковић је Стојан, кад 
га је нашао Лички Мустај-бег гдје спава под јелом, 
осим капе био одјевен управо као данашњи Риш- 
њанин, а и други јунаци наши у народнијем пјесмама 
понајвише се у оваковоме одијелу пјевају. — Кри- 
вошијани, Убљани, Леденичани, Грбљани, Побори, 
Маинци и Браићи, а готово и Луштичани и Крто- 
љани носе се какогод и Црногорци, о којих ћемо 
одијелу послије говорити. Паштровићи имају нешто 
и од Рисанскога и од Црногорскога. — Женско 
одијело по варошима не разликује се много од 
одијела по Сријему и по Бачкој. 

Бокељи сви, осим грађана, носе оружје без пре- 
станка: с пиштољем и с ножем за појасом и послови 
се домаћи сви раде, а како се најмање куд од куће 
пође, и дуга се пушка о рамену објеси или на 
раме заметне. У Рисну млади момци с пиштољима 
за појасом сједе по дућанима те продају којешта, 
а у свакога о зиду виси дуга пушка пуна. Узроци 
овога боље ће се познати кад станемо код Црно- 
гораца о овоме говорити. 

ЦРНА ГОРА. 


1. ЗЕМЉА. 


Малу али у историјама често помињату брдо- 
виту земљу, коју Млечани у пријеводу називају 
Montenegro, зову тако исто и њени Славенски ста- 
новници; Дрна гора (Schwarzgebirge). Она се гра- 
ничи са сјевера Гурскијем пашалуком Херцеговином, 
са истока и југа Зетом и Турском Арбанијом, а са 
запада Аустријском Арбапијом, која се уским поја- 
сом протеже између Јадранског мора и Црне горе 
до Турске Арбаније, и која је само неколико сати 
хода дијели од мора, а код Котора само на пуш- 
комет!). 

То је југозападни дио некадашње Српске кра- 
љевине и царевине, чије је границе под царем Сте- 
фаном Душаном око половине 14 столећа запљу- 
скивало Јадранско и Црно море, Архипелаг и Ду- 
нав. Величину Црне горе сами мјештани цијене 
да се за три дана може пријећи у сваком правцу. 
Због дивљијех културнијех прилика до данас није 
било могуће поставити одређеније границе у тијем 
крајевима. 

Пограничне Турске вароши и градови јесу: Ник- 
шићи, Колашин, Спуж, Подгорица, Жабљак и Бар. 
К њима се може прибројити и Скадар, до кога се 
од пограничнијех нахија Ријеке и Црмнице може 
преко Скадарског језера (блата) допловити за осам 
сати. | 

Да би избјегао доцније понављање, олакшао схва- 
тање цјелине и довео све у складност, овдје морам 


1) Доцније je под владиком Радом извршено разграни- 
чавање, и граница је помакнута даље у брдо. — Прев. 

бити мало пространији, те молим читаоце да се не 
уморе. 

Садашњу Црногорску област чине права Црна 
гора, састављена од четири нахије и Брда, — На- 
хије се зову: 

1. Катунска (највећа од свијех), 

2. Ријечка, 

3. Љешанска, и 

4. Црмница (коју мјештани, истина ређе, зову И 
Црница, а још ређе придјевом, као остале, црничка 
и црмничка). 

Свака се нахија дијели на племена!), која имају 
засебне називе. Гако нахија Катунска има овијех 
девет племена: Цетиње, Његуши, Ћеклићи, Бјелице, 
Цуце, Озринићи, Комани, Загарач и Пљешивци. 
Haxuja Ријечка има пет: Грађани, Љубошин, Цек- 
лин, Добарско село и Косијери. Љешанска има само 
три: Дражовина, Градац и Буроње, а Црмница их 
има седам: Бољевићи, Лимљани, Глухи 00, Брчеле, 
Дупило, Сотонићи и Подгор. 

Брда неки броје седам?), и то: Бјелопавлићи, 
Пипери, Ровци (и Ровца), Морача, (торња и доња), 
Васојевићи, Братоножићи и Кучи. Други дијеле 
Брда на 1) Бјелопавлиће са племенима Петушино- 
вићи, Павковићи и Вражегрмци; 2) Пипере с пле- 
менима Црнци, Стијена и Ђурковићи; 3) Морачу 
с племенима горња и доња Морача и Ровци; и 4) 
на Куче с племенима Дрекаловићи, Братоножићи, 
Васојевићи, Орахово и Затријебач. 

Осим Бјелопавлића и некијех незнатнијех кра- 
јичака сва је земља врло брдовита и каменита. У 
цијелој Катшунској нахији, која чини готово поло- 
вину цијеле Црне горе, ништа се друго не може 
видјетл до велике гомиле стијена, и по њима је, по 
свој прилици, и земља тако прозвана. Црногорци 


1) Црногорско племе без обзира на стимологију ријечи, 
не значи сад ништа друго до duo нахије, као кнежина (cana 
срез] у Србији, само cy ове и по простору и по становни-. 
штву много веће Hero Црногорска племена. 

*) „Црна гора и седморо Брда“, — Превод. 

веле у шали да ce Богу, кад je ишао по земљи и 
сијао камење, у Црној гори продрла врећа, и све 
се ту сручило. — Прије Турака већи дио од ове 
четири нахије по свој прилици није ни био насељен; 
бар за Катунску се нахију као поуздано припови- 
једа да су ту били само љети станови (бачије, ка- 
туни) што и само име нахије свједочи. 

Правијех равница има у Црној гори врло мало. 
Највећа је она у Црмници око ријеке истога имена 
до Скадарског блата. Затијем Цетињско поље у 
Катунској нахији око 500 хвати широко и око 3000 
хвати дуго, опкољено високијем брдима, и за које 
се по прилици слути да је некад било језерско дно, 
Али на том тобожњем језерском дну сад има мало 
воде; само на јужном крају, који је мање каменит, 
има неколико кладенаца; а на сјеверном, гдје се 
настанило племе Дешиње, сам је камен, и ништа 
се не може сијати. 

Од ријека могу се поменути: 1) Дрнојевића pu- 
јека, извире у Ријечкој нахији, којој је и име дала, 
и послије кратког тока у правцу југоисточном утиче 
у Скадарско језеро. Већ на самом извору тако је 
јака да на њој меље више воденица, а од успора 
језерског толико је дубока да мање лађице могу 
готово до извора њоме пловити. На мјесту докле 
се може на лађама уз воду веслати подигнуто је 
неколико кућа, и ту се сваке суботе држи пазар, 
на који долазе не само Црногорци из све четири 
нахије, него и сусједи из Турскијех и Аустријскијех 
области. — 2) Црмница, која извире у Црмничкој 
нахији и с југозападне стране такођер се улива у 
Скадарско језеро. И по њој се на приличној ду- 
жини уз воду може пловити, и на мјесту докле 
долазе лађице држи се такођер сваке недјеље пазар. 
— 3) Зеша, извире из Херцеговачкијех планина и 
протичући кроз неке крајеве Црногорскијех Брда 
улива се у Морачу, која такођер извире у Херце- 
говачкијем планинама и улива се у Скадарско језеро 
са сјеверне стране недалеко од Црногорске границе. 
Пред утоком Морача се цијепа у два рукава између 

којијех je на једној узвишици Турски град Жабљак. 
Готово све ове ријеке су на граници. У унутраш- 
њости многи су крајеви веома оскудни водом, и 
има мјеста, гдје човјеку треба читав дан да једном 
донесе воде кући. Ово је особито тешко за стоку; 
често је какав извор био повод крвавијем свађама 
и убиствима. Зато се стока љети често гони у пла- 
нине, па се по дубодолинама скупља снијег и крави 
на ватри, те се стока поји. 

Од руда није се досад нашло никаква трага. 

Ваздух је врло здрав, али је клима веома раз- 
нолика. У Катунској нахији, на прилику, необично 
је хладно (на Ловћену, који дијели Катунску нахију 
од приморја, има снијега и у јунију и у јулију, а 
по дубодолинама цијело љето), док је у Црмници 
и у некијем крајевима Ријечке нахије, особито око 
Скадарског језера, и у Љешанској нахији топло го- 
тово као у приморју. Тамо расте лоза, смоква, 
шипак и маслина; али од свијех крајева одваја 
Црмница и љепотом и прорашћем. 

Црногорци крстгре по цијелој земљи у свијем 
правцима, и ако пушева у правом смислу ријечи 
нема никакијех. Кад су Французи заузели Дубров- 
ник и Котор, веле, да је маршал Мармон нудио 
Црногорцима ла о Француском трошку направи 
прави друм кроз ону гору од Котора до Ник- 
шића (у Херцеговини), али да су Црногорци из 
важнијех разлога ту понуду одбили. 

У Црној гори нема никакве праве вароши нити 
града, а у некијем нахијама нема шта више ни 
села. Tamo се зна само за племена, па и ако поје- 
дина братства или породице, које чине племе, и 
граде (понајвише од камена) куће на једном мјесту, 
то се таква гомила кућа не може назвати селом, 
јер нема ни свога имена ни атара. — Од два не- 
калашња града виде се још развалине. Један је био 
у Ријечкој нахији на једном бријегу, поред кога 
протиче Ријека, и веле звао се Обод, а други опет 
на једном високом брду у Црмници и зове се Бес 
(п Бесац), и веле да је из чифушскијех времена. 
Обје развалине су у близини Скадарског језера. 

И. ЉУДИ. 


Сви су Црногорци Славени Српске гране Грчког 
закона. Само у Кучима има неколике хиљаде Ар- 
чаута католика. За чудо је како је у Европи до 
сад мало напредовало знање о овоме народу. Већина 
научника и дипломата боље знају шта се догађа 
на Нилу и на Еуфрату, како народи тамо живе и 
како се зову, него н. пр. у Херцеговини и у Црној 
гори. Француски пуковник Вијала, који је 1813 
године обишао Црну гору, вели за Црногорски језик 
(којим је, вели, за невољу и говорио) да је дијалекат 
Грчкога! јамачно су били тога мнијења и они Фран- 
цуски дипломати, који су (као de Pradt) дијелећи 
Турску царевину размакли границе Грчке до на 
Дунав. Они овијех идеја не би могли имати, да су 
знали да између Грчке и Дунава живи један народ 
многобројнији од Грка, и који се од њих очито 
разликује не само језиком, пореклом и карактером, 
него и народносном мржњом и презирањем. Овом 
приликом не могу да He поменем да чланак „Serbien“ 
у много читаном Конверзационом Рјечнику заслу- 
жује пријекор због многијех историскијех нетачности. 
Томе се човјек мора у толико више чудити што 
писац наводи и упућује на у томе погледу одлично 
дјело Ранкеово. Треба жељети да у новом издању 
овога далеко распрострањеног Рјечника овај чланак 
наново прераде људи знаоци као Ранке, Шаоарик и др. 

Тога ради мислим ла неће бити излишно ако 
овдје напоменем да се права домовина Срба, у којој 
и данас на милионе живе, простире преко данашње 
Србије до Призрена и Пећи с оне стране Lape’), 
и обухвата цијелу Босну, Херцеговину, Црну гору, 
крај око Бара, Аустријску Арбанију, Дубровник, 
Далмацију, Турску и Аустријску (војничку) Хр- 
ватску, Славонију, Сријем, готово цио Бачки коми- 
rar H дуж Дунава no Св. Андрије (изнад Будима) 
и један велики дио Балата. У овијем крајевима живи 
преко пет милиона Славена једне гране и једног 
језика, који се једино разликује по закону. Око три 


ny оригиналу Балкана (Hämus). — Превод. = 

милиона (и то један милион у данашњој Србији, 
један у Угарској и један у Босни, Херцеговини, 
Зети, Црној гори, Аустријској Арбанији и у Далма- 
цији), Грчког су закона; од остала два милиона 
може се приближно узети да су двије трећине (у 
Босни и у Херцеговини) Мухамеданског а једна тре- 
ћина (у Славонији, Хрватској, Далмацији и Дубров- 
нику) Римског закона. Тако дакле између Срба 
који живе у Крагујевцу, · пријестоници садашње 
Српске кнежевине и онијех из Дубровника нема 
друге разлике него н. пр. између Дрезданаца и 
Бечлија, и то само по закону, а по језику разлика 
је још мања. — Па и сами Морлаци у Далмацији, 
за које се у Grundriss-y der Erdbeschreibung für die 
erste Grammatikalclasse der k. k. österreichischen 
Gymnasien (Wien 1831) вели, да су пастирски народ 
шашарског порекла, нијесу ништа друго до Срби 
исто као и становници Црне горе, Херцеговине и 
Србије. Провинцијални Хрвати око Загреба итд. 
говоре једнијем диалектом који је мјешавина Сло- 
веначког са Српскијем, али има више заједнице са 
Српскијем, и од њега се једва толико разликује као 
Саксонски диалекат од Аустријског. Бугари су са 
православним Србима једнога закона, и једног цр- 
квеног језика (који је у Руској цркви); али народни 
језик је особити Славенски диалекат, који се, OCO- 
бито у унутрашњости Бугарске, доста разликује од 
Српског као и од осталијех Славенскијех диалеката, 


Ш. ПРЕГЛЕД ИСТОРИЈЕ, 


Прије него што почнем описивати садашње стање 
Црне горе, да прегледамо њену старију историју, 

У вријеме Српскијех краљева Црна гора је била 
дио области Зете, којом су владали кнежеви зави- 
сни од Српског пријестола. Зна се из историје да 
je у другој половини 14. стољећа владао Зетом By- 
рађ Балша (по мјесном говору и Баоша) он је био 
ожењен једном од кћери посљедњег независног Cpr- 
ског владаоца Лазара, који je пао у mo Србију 
тако несрећном боју с Турцима на Косову 15 јунија 
1389. године. С војском покупљеном у својој области 


A 


` ЦРНА ГОРА 21 


Балша је пошао у помоћ своме тасту, али гау 
путу срете глас о несрећном свршетку, и врати се 
натраг. Јуначки поступак другог зета Лазарева, Ми- 
лоша Обилића, који је отишао у непријатељски 
логор и распорио султана Мурата, изазвао је битку, 
која је Србију стала њене независности, раније 
него што се мислило да се почне, и прије него 
што је Балша могао стићи. — Балша је имао јед- 
нога сина по имену Страцимира, који је по свом 
црнпурастом лицу добио надимак ДЦрноје. О њему 
из историје мало знамо, а више о сину му Сте- 
вану, прозваном по оцу Црнојевић. Он је владао у 
првој половини 15 вијека, кад и славни Арбанашки 
јунак Бураў Скендербег Кастриот, коме је послао 
у помоћ против Турака храбру војску под запо- 
вједништвом свога брата Божидара!). Иза Стевана 
су остала три сина: Иван, Божидар и Андрија, 
прозван храбри Арванит (Арбанас), и најстарији 
послије очеве смрти прими владу. Кад Турци, по- 
што освојише Арбанију послије смрти Скендербе- 
гове, а за тијем и Херцеговину, нападоше и Црну 
гору, Иван се у својијем планинама храбро бранио 
противу Турске јаче силе. Али је брзо увидио да 
ће се његова снага на крају крајева морати исцрп- 
сти против таког непријатеља, па се лично обрати 
за помоћ и потпору Млечићима. Али се Млечићи 
не одазваше, и он се без утјехе и помоћи мораде 
вратити у Црну гору. С тога пута донио je дома ` 
жалосно увјерење, да нема другог лијека против 
све чешћијех и са све взћом снагом нападаја Typ- 
скијех, до да борбу издржи сам докле је год могуће 
уздајући се у Бога, у себе иу свој народ. Одлучивши 
се на то, напусти своју и својијех предака столицу 
Жабљак, који је близу Скадарског језера, да би 
јачи отпор могао дати већој сили у природнијем 
градовима, Црногорскијем планинама. На обали ри- 
jeke Обода (која ce сад зове Црнојевића ријека) на 


1) Да не буде нека пометња? сина мјесто браша; види 
више. — Преводилац. 

једној каменитој узвишици сазида градић. Дубље у 
унутрашњости према западу на Цетињској равници 
подиже цркву и манастир за митрополију, коју пре- 
несе из Жабљачког краја. да би и народ одушевио 
и охрабрио утврди све кланце згодне за одорану и 
племенитијем прегнућем и личнијем напорима при- 
преми све за борбу. И народ обузе исто осјећање. 
С жаркијем одушевљењем заклињао му се човјек по 
човјек да ће бранити земљу до посљедње капи крви, 
и одмах једнодушно би утврђено, ко би одређено 
му мјесто без заповјести старјешине напустио и 
узмакао, да се обучен у женске хаљине и с врете- 
ном и преслицом преда женама да га преслицама 
гоне из мјеста у мјесто. — Или што су били чули 
за ове припреме Црногораца, или што су били за- 
бављени на другој страни, тек Турци одгодише за 
неко вријеме своје нападе. 

У једној од најдужијех и најљепшијех Српскијех 
народнијех пјесама о женидби сина Ивана Црноје- 
вића, док је још у Жабљаку сједио, вели се, да му 
се држава простирала „од тог мора до зелена 
Лима“. Не може се рећи да је ово претјерано, што 
од Куча, садашње границе Црногорске, до ријеке 
Лима нема више од дана хода, и што cy ти крајеви 
на југоисточној и јужној страни могли бити од 
Турака тек доцније заузети. На западној страни 
осгала је непрестано граница морем, јер и ако се 
Котор послије пропасти Српске царевине предао 
Млечићима остале су непосредно у његовој држави 
општине Брајићи, Маине, Побори и велика и плодна 
долина, коју Нијемци и Талијани називају жупа, а 
Срби Грбаљ, гдје су била солила Црвогорска. Веле, 
шта више, како има доказа да је тада била Црно- | 
горска и лијепа долина Конавље, с оне стране Но- 
вога, која сад спада у Дубровачку државу, и да ју 
је Иван заложио Дубровчанима за неколике хиљаде 
перпера (новац, некад византиски, и тада обичан и 
у Дубровнику). По овоме би се могло нагађати да 
је у Иваново вријеме припадало Црногорској Кне- 
жевини све оно у приморју што доџнише Млечив. 

нијесу могли одржати, већ су морали уступити 
Турцима. 

Као доказ великог уважења и угледа који je 
Иван још y Црној гори имао нека је овдје поменуто 
да се једна од двију кћери Арванитовијех, брата 
Иванова, за вријеме владања свога стрица удала за 
Влашког кнеза Радула (по свој прилици онога што 
је владао између 1472 и 1477 године), Друга, Анђе- 
лија, удала се за Српског кнеза Стевана Бранковића, 
сина познатог Српског деспота Ђурђа 1. О удаји 
прве, пјева 35-та пјесма 11-ге књиге Српскијех Ha- 
роднијех пјесама (Лајпциг 1224), за коју учени Бечки 
рецензенат вели да је једна од најљепшијех у цијелој 
збирци, само жали што се о овој невјести ништа 
ближе не зна, али на завршетку додаје да ће се 
може бити наћи доцније каква друга особито с про- 
странијим почетком. Са задовољством можемо му 
сад казати да y Цоној гори има сасвим простра- 
нијех народнајех пјесама о овоме догађају.) 

Успомена на Изана Црнојевића у Црној је гори 
још и сад тако свјежа, као да је јуче владао. Један 
извор на планини Ловћену зове ce Иванбегова 
Корита. У близини се још налазе развалине његова 
љетњиковца. Добра, којима је обдарио свој манастир, 
зову се Иванбеговина. 

О потомству Иванову горе поменута и по свему 
народу позната народна пјесма разликује се у 
нечему од предања које се приповиједа у Црној 
гори. По народној пјесми Иван је имао само једног 
сина, по имену Максима, за кога je просио 
кћер у дужда Млетачког. Кад је дужд пристао, од 
велике радости Иван на походу „иштети“, рекавши 
дужду да ће му доћи с најмање хиљаду сватова, и 
нека и он прикупи толико Латина, па међу свима 
неће бити љепшега од његова сина Максима. Дужду 
то буде мило, и обећа скупоцјене дарове зету, али 


1) То је песма Женидба Влашића Радула, коју је Вук 
прештампао у Бечком издању (С. H, П. II-y бр. 87. стр. 512) 
с напоменом да ce y Црној гори „ова женидба и пјева и 
приповиједа много пространије“, и да му је врло жао што 
није могао добити читаве пјесме по реду. — Прев. 

уједно озбиљно попријети, ако тако не буде. Кад 
Иван дође дома (у Жабљак), а то Максима измо- 
риле красте, и тако му нагрдиле лице да „грднијега 
у хиљади нема“. То му буде врло тешко, али се 
не даде одвратити од своје намјере, и послије дугог 
размишљања смисли да се лукавством извуче. Позове 
цијелу земљу у сватове, и мјесто свога сина потури 
xao младожењу Милоша Обренбеговића, војводу 
Барског, да дјевојку преведе преко мора. Милош 
пристане, али дода: 

„Што год буде дара зетовскога, 

„Да ми дара нитко не дијели“. 
Иван не само што то прихвати, већ му и са своје 
стране обећа многе дарове. И тако се крену, Милош 
"у Млецима добије многе и скупоцјене дарове, и 
међу њима од матере невјестине златну кошуљу; 

„Која није кроз прсте предена, 

Ал’ y ситно брдо увођена, 

Ни на разбој она ударана, 

Но кошуља на прсте предена, 

У колијер уплетена гуја, 

А под грлом изведена глава, 

На глави јој алем камен драги 

Каде иде момак са ђевојком 

У ложницу, да не носи свјеће“. 
Кад је све свршено, и кад су при повратку били 
близу Жабљака, открије Иван лјевојци пријевару, и 
покаже јој правога младожењу. Зачуђена дјевојка 
устави одмах коња, прекори Ивана за пријевару, 
рече да ништа не мари што су Максима красте 
нагрдиле и одлучно изјави да се неће маћи с мјеста, 
док се дарови не одузму од Милоша и предаду 
Максиму. Милош се устеже, позивајући се на прву 
погодбу, али ипак пристане да врати један дио 
дарова, осим, између осталијех, златне кошуље. 
Дјевојци је међутим највише жао баш кошуље 

„Којуно сам — вели — плела три године, 

„А са моје до три другарице, У 

„Док cy моје очи искапале“, 
и викне Максиму: 

„О Максиме, немала те мајка; 

„Мајка нема до тебе једнога, 

„А по данас ни тебе не било! 

„Од копља ти градили носила! 

„А од штита гробу поклопнице! 

„Црн ти образ на Божем дивану! 

„Како ти је данас на мегдану 

„Са вашијем војводом Милошем 

„Брже враћај са јабане благо“. 
Овим ријечима раздражени Максим полети на Ми- 
лоша и на мјесто га убије (једни пјевају, да га је 
изазвао на мегдан и убио). Тада настане међусобно. 
клање међу рођацима једне и друге стране, у коме 
изгине највећи дио сватова (цвијет земље). Максим 
са седамнаест рана доведе саму дјевојку у Жабљак 
и читаву годину дана видали су му ране видари 
које му је таст послао. Међутијем Милошев брат 
Јован из освете оде Турскоме цару у Цариград да 
се жали и помоћи тражи. Максим се нађе у великој 
опасности, и видећи да је дошао крај његову господ- 
ству и владању, врати дјевојку оцу „ни љубљену, 
ни омиловану“, па и он одеу Цариград да се одго- 
вара и брани. Султан им се врло обрадује и обојицу 
потурчи. Јован добије име Мамуш-бег Обренбеговић, 
а Максим Скендер-бег Иванбеговић. Пошто су девет 
година вјерно послужили, цар им да у насљедство 
пашалуке, Јовану Пећ, а Максиму Скадар. По на- 
родној причи од Максима се води породица Бушаш- 
лија, која је до у наше дане насљедно владала 
Скадром, и чији је последњи поглавица. Мустафа 
паша, прије неколике године лишен (и он и поро- 
дица му) тог насљедног права. Гако исто од Јована 
се води породица Пећкијех паша. — Тако вели 
народна ијесма! 
| Али по Ц'.ногорском предању Иван je имао два 

сина, Ђурђа и Стевана прозваног Станиша. Кад је 

Ђурађ, који је био ожењен Млечанком од породице 
Моченига, по смрти очевој примио владу, његов. 
брат Станиша скупивши нешто Црногораца one: 

с њима у Цариград да моли султана да му да Зету 
у државу, а он да му плаћа годишњи данак као 
кнежеви Молдавски и Влашки. Султан га лијепо 
прими, али га принуди да се потурчи заједно са 
цијелом пратњом, и добије име други Скендер-бег. 
Кад се послије неког времена заједно са својим 
потурченим пратиоцима врати y Црну гору стане 
га корити брат и робаци, те се покрсти и повуче 
се у манастир, гдје као монах и умре. Остали пак 
Црногорци који су се с њим из Цариграда вратили 
остану као потурчењаци. 

Држим да је вриједно поменути, да има једна 
Црногорска народна пјесма која ово прича сличније 
горе поменутој пјесми. По тој пјесми Станиша je, 
пошто се са својом пратњом потурчио и седам година 
(веле против Багдада) служио „цара, добио од њега 
пашалук од Скадра до мора, и осим својијех пра- 
тилаца још и једну Турску војску, да завојшти на 
Црну гору. Његов брат сретне га код Љешкопоља, 
потуче му до ноге војску и зароби много потурче- 
нијех Црногораца, Станиша побјегне ка Скапру, али 
како га Скадрани не пустише унутра, оде у село 
Бушате, и по томе је, веле, његова породица добила 
познато презиме Бушатлије. Еле било овако или 
онако, тек остаје као поуздано да се један син 
Иванов потурчио, и да се неки број с њим потур- 
ченијех Црногораца вратио у домовину, а настанио 
се међу своје на старијем сједиштима и временом се 
намножио. | 

Жени Ђурђевој као да се нијесу свиђале сурове 
стијене Црногорске. Једно то, а друго и због све 
чешћијех нападаја Турскијех, одлучи се она да напусти 
Црну гору. Како су и она и Ђурађ већ били y 
годинама, а нијесу имали порода, стане га она 
наговарати да се преселе у Млетке и да у миру 
заједно проведу остатак свога живота. И то јој 
пође за руком. Ђурађ пренесе на тадашњег Цетињ- 
ског митрополита и световну власт, препоручи га 
главарима народнијем као поглавицу мјесто себе, и 
испраћен од свију до Котора напусти наслиједену 
државу. 

Ово се, веле, логодило 1516 године или негдје y 
првој четвртини 16-ог стољећа. — У потврду свега 
овога и у већу славу овог посљедњег кнеза Црно- 
горског Ђурђа Црнојевића нека је овдје поменуто 
и то, да су се у његово вријеме и под његовијем 
именом штампале црквене књиге, које се броје 
међу најстарије штампане списе ћирилскијем сло- 
вима. На њима истина стоји, да су штампане по 
заповијести Зетског војводе Ђурђа Црнојевића го- 
дине 1494-те, али се не каже гдје, већ се по предању 
у Црној гори зна да је то било у згради коју је за 
то подигао Иван на ријеци Ободу. 

Тако је у ово доба постала у Црној гори духов- 
ничка управа (теократија), и њоме почиње ново доба 
у Црногорској историји. 

Новоме духовном поглавару најпрече је било да 
народу препоручи да живи у слози и да се чува 
ако би га Турци напали, и у исто вријеме да се 
мирно влада и пази да им не би дао никаква из- 
roBöpa за непријатељства. Санџак-бег пак видећи 
да се потурчењаци све више намножаваіу и постају 
све важнији, и надајући се да ће се Црногорци, оставши 
одласком Ђурђа Црнојевића без поглавице, сами 
потчинити, обустави нападе, и само је с потурче- 
њаџима сијао интриге по народу. Тако прође неко 
вријеме без непријатељстава. 

По старом обичају пређашње Зетске а сад Це- 
тињске митрополите посвећивао је Пећки патријарх 
који је обично у седам година једном долазио ради 
канонске посјете у ову епархију. Кад Никодим, 
трећи митрополит послије Ђермана, напрасно умре 
на неколике године прије патријархове посјете, нико 
се не усуди ићи кроз Турке у Пећ, и тако остаде 
цијела земља без митрополита. Санџак-бег, видећи 
да се у својим надама преварио, употреби ову при- 
лику да учини један озбиљни корак, и помоћу по- 
турчењака заузе град Обод. Тијем потурчењаци до- 
бише још већег угледа и важности, а Црногорци 
изгубише један трг, који им је био врло потребан. Тако 
остаде до Висариона, по реду седмог митрополита, 

кога Млетачка република наговори да прекине до- 
тадање мирно држање, и он 1620 и 1623 године 
нападне на Турке. Сулејман, Скадарски паша, крене 
1623 године с великом силом на Црну гору, и по- 
слије крваво савладаног очајног отпора продре до 
на Цетиње, и спали цркву, манастир и друге гра- 
ђевине које је подигао Иван Црнојевић. Али како 
за Турке, који су вољели угодност и уживања, у 
овој сиромашној и дивљој каменитој земљи, коју је 
народ напустио, није било никаквијех вароши, и у 
опште никакве прилике, да би своје навике могли 
задовољити, то се врате натраг. Овијем упадом утвр- 
ђена је у Црној гори превласт потурчењака, тако 
да су и Хришћани већ морали плаћати харач. По- 
canje тога настало је неко вријеме примирје. 
Крајем 17-ог стољећа, и како веле против ње- 
гове воље, буде изабран за митрополита Данило 
Петровић Његош или Његуш, из племена Његуша. 
Њега је 1700. године посветио у Сечују, у Угарској 
Српски патријарх Арсеније III, који је тамо избје- 
гао за вријеме Аустријског рата с Портом. За њега 


се прича да су га Зећани позвали да им освети 


нову цркву пошто су му за долазак израдили до- 
пуст у паше Скадарскога, и он ослањајући се на 
дату му вјеру, оде да изврши своју владичанску 
дужност. Али тек што је стигао, Турци га вјеро- 
ломно ухвате, вежу и доведу у Подгорицу, и He- 
сумњиво би га набили на колац, да се није иску- 
пио за 3000 дуката (1000 су скупили Зећани, а 
2000 Црногорци, што су добили од продаје скупо- 
цјенијех црквенијех одежда). Једно због овога, а 
друго што је видио да мухамеданство све јачег 
корјена хвата у Црној гори, стане митрополит 
Данило наговарати своје земљаке да све потурче~ 
њаке, који се не хтједну покрстити, побију, или из 
земље истјерају, пријетећи им да ће их оставити, 
ако то не учине. Црногорци пристану, направе план, 
и једне ноћи, уочи Божића, и изврше. Сви, који се 
нијесу могли спасти бјегством, буду исјечени, сем 
малога броја онијех који се покрстише. Од овијех 

има и данас у Црној гори Турскијех презимена као 
Алић (од Алија) Хусејиновић (од Хусејина) итд. итд. 

‚ Тако се Црна гора ослободи опасног зла које се 
у њеној средини ширило, и бар Катунска нахија 
поврати своју потпуну независност. Остале нахије, 
ближе Турцима, плаћале су истина овда онда Тур- 
цима неки мали данак, али су се у свему иначе 
држали са својом браћом. 

Ово се могло догодити у првијех пет година 
18-ог столећа, јер већ 1706. године нападну Турци 
из Херцеговине на Црну гору. Тиме се на овој 
страни отвори мали рат, који с краткијем преки- 
дима траје до нашијех дана. Ми ћемо овдје изре- 
ђати укратко главније нападе Турске и почињемо 
с овијем из Херцеговине. 

Приповиједа се да су тада Турци сузбијени с 
велпкијем губицима, и да су Црногорци заробили 
много угледнијех бегова. Веле да су Црногорци 
заробљене бегове, да би им се наругали, измије-, 
њали за сви: 2; за свакога бега по један крмак. — 
Свакоме је Црногорцу сад јасно било да ништа не 
помаже држати се мирно, већ се мора бранити 
отаџбина, вјера и своје рођено огњиште. Разумљиво 
је да су се Црногорци поред Tora освртали на све 
стране по осталој Европи не би ли међу неприја- 
тељима Турскијем нашли себи пријатеља и савез- 
ника, чији би интереси били с њиховијем заједнички, 
и себе помогли. Њихову особиту пажњу морали су 
привући тадашњи односи између Русије и Порте, 
који су довели до рата. На прве вијести о рату 
између Русије и Турске нападну и Црногорци ка 
Турске границе. Они су већ били јако раздражили 
Турке против себе сјечом потурчењака, а нарочито 
покрштавањем њиховијех жена и дјеце (што је био 
највећи злочин за Турску вјеру), и може се зами- 
слити колико се ово раздражење сад попело због 
скорашњег претрпљеног пораза, а нарочито због 
овог неочекиваног напада. Зато предузму да им се 
сад љуто освете, 

Како је мир с Русијом брзо закључен, крене се 
већ 1712. године сераскер Ахмет-паша с великом. 
војском (Црногорци веле са 60000) на Црну гору. 
Али Црногорци су били потпуно спремни за борбу, 
и паша се послије више узалуднијех напада мораде 
повући с великијем губицима. Овијем Црна гора 
доби још већи значај у очима Порте, и она одмах 
скупи — како Црногорци веле — двапут већу вој- 
ску, да је покори и казни. Године 1714 крене се 
Нуман:)- паша Ћуприлић са 120000 војске на Црну 
гору. Али су Црногорци задали Турцима толики 
страх, да се Гурски главни заповједник није надао 
лакој побједи и поред све своје велике силе, а зна- 
јући како је прошао његов претходник, прибјегне 
лукавству. Он понуди Црногорцима повољан мир, 
и ови то утолико прије прихвате, што су већ били 
чули с коликом силом на њих иде, и што су били 
оскудни у праху и олову. По његову тражењу по- 
шљу му на вјеру 37 главара да преговарају. Али. 
лукавом паши ни на ум није падало да се мири, 
већ да их лиши њиховијех главара и тако лакше 
покори. Чим су овијех 37 главара дошли у његов 
логор, он их похвата, и одмах нареди напад. Ова 
при,евара скупо је стала Црногорце. И ако су ce 
храбро бранили, морадоше због нестанка џебане, 
подлећи. Турци продријеше до на Цетиње, спалише 
цркву и манастир, који је Данило обновио, опљач- 
каше и опустише села и читава племена. Један ДИО 
народа побјеже у горе да се с женама и дјецом бори 
на живот и смрт; други побјегоше у приморје, на- 
дајући се да код Млечића нађу заштите и склони- 
шта. Али на жалост и ту их стигну Турци, исијеку 
на хиљаде заједно са женама и дјецом и око 2000 
заробе. Црногорци мисле да су ова недјела Турци 
починили на Млетачком земљишту у споразуму с 
Млечанима, али прије ће битч да ови нијесу спри- 
јечили ову грубу повреду свога земљишта, што су 
били врло слаби и јако се бојали рата с Турцима. 
Го се види и из даљег причања Црногораца да je . 


:) У оригиналу погрешно Думан. — Превод. 

иста војска која je завојевала Црну гору продужила 
пут обалом према Мореи, која је била Млетачка. 
Пошто овако сву земљу унакрст опустоше, попале 
и опљачкају, напусте je, и Црногорци, који су остали 
у животу, сиђу с планина, подигну куће и стану 
живјети као и прије. Погранични су Турци истина 
продужили да сваком згодном приликом упадају у 
Црну гору, ако ништа а оно пљачке ради, али су 
се најчешће с крвавијем главама враћали. 

Око 1767 године начини велику узбуну у овијем 
крајевима неки скитач, по имену Cmjenan Мали. 
Једни веле да је био Аустријски војнички бјегунац, 
родом из Лике у Хрватској, а други, да је био Кра- 
њац. Испрва је ишао по Црној гори као тобожњи 
љекар, а послије се најми као слуга код једнога 
човјека у општини Маинској (у приморју код Будве), 
бавећи се и даље лијечењем. Одједном објави своме 
газди као највећу тајну „да је он Руски цар Пе- 
тар ПІ“. 

Лаковјерни газда повјерује, и стане сваком при- 
ликом указивати особито поштовање своме слузи. 
Тако једном кад су били на једној свадби на Ње- 
гушима у Црној гори, кад је слуга узео чашу да 
пије, газда устане на ноге и скине капу. Црногорци 
узму то у подсмијех, и стану збијати шалу и с јед- 
нијем и с другијем. Познавајући их добро обојицу 
један упита газду: „кад таку пошту одајеш слузи, 
што га нијеси љепше одјенуо2 Ако немаш хаљина, 
што нијеси дошао к мени да ти позајмимрг“ Други 
га подругљиво питаху: „Што га нијеси наоружао 2 
Ако немаш мача, што му нијеси припасао једну 
качну дугу?“ итд. Међутим све се више ширио 
глас како по Млетачком приморју тако и по Црној 
гори, па и по пограничнијем Турскијем крајевима: 

„Ту је Руски цар“, и нашло се много свијета који 
је то вјеровао. 

Стјепан се Мали сад сасвим пресели у Црну 
гору. — Да не би опет наступио случај да земља 
остане без поглавара, у Црној су гори уобичајили 
да се још за живота митрополитова посвети на- 

сљедник му. У ово вријеме на челу земље био је 
митрополит Сава, а за наследника му био је по- 
свећен Василије. Које због дубоке старости, које 
из жудње за миром, Сава је предао управу земље 
своме насљеднику Василију, и повукао се у мана- 
стир Стањевиће, гдје се занимао економијом. Васи- 
лије пак био је тада на путу ван земље, и то обоје 
добро дошло је било овом скитачу. 

Ништа није помагало што је Сава оглашавао 
Стјепана Малог за варалицу; он је налазио све више 
присталица, и признали су га чак и за поглавицу 
земаљског. Српски патријарх из Пећи пошље му на 
дар скупоцјеног коња, због чега je, кад су Турци 
за то дознали, и сам морао побјећи у Црну гору. 
Прича о цару у Црној гори узбунила је свијет и 
у приморју тако, да су се Млечани морали оружјем 
умијешати. У Рисну!) дође и до крвопролића. Један 
од најугледнијих Ришњана, неки Петар Џаја пошље 
такођер на дар Стјепану Малом оружје и одијело 
с једнијем писмом. Ово је било од толико Beher 
значаја, што је Петар сам био раније у Русији, и 
зато Млетачке власти укоре Петра и још два Ри- 
санска капетана (Ћеловића и Корду). Ове то толико 
наљути да дође до оштријих ријечи, и зато их позову 
у Котор на одговор. Кад ови на три позива не 
хтједоше доћи, пошљу једног мајора са 40 војника 
да их пошто пото доведу. Капетан је тајио ради 
чега је дошао, и кад га при повратку, ништа не 
слутећи, капетани испратише до лађе, намигну он 


1) Ришњани су сви, као и Црногорци, Грчког закона. У 
цијелој вароши има само једна једина католичка кућа, па 
ипак је за то у православној цркви постављен један олтар, 
гдје католички свештеник из околине недјељом и празником 
служи мису. Овај у осталој Европи необични случај да под 
једнијем истијем кровом врше службу божију двије вјере, 
није био риједак под Млечанима у овијем крајевима. Н. пр. 
у Котору, гдје католика има мање него православнијех, ипак 
католици имају 10 цркава, а православни су имали само 
једну врло малу. Па и у тој малој цркви све до доласка 
Француза на једном олтару служили су католици. Французи 
су овај олтар уклонили, M уступили су православнима још 
једну цркву. 

војницима да ову тројицу ухвате и убаце у лађу. 
Ови завичу за помоћ, и Ришњани, који и дан дањи 
живе под оружјем, дотрче, и стигну на вријеме те 
ослободе своје суграђане, а мајор побјегне с лађом 
праћен ватром из пушака. Ради тога Млетачка влада 
би принуђена да узме озбиљне мјере. Брзо дођоше 
Млетачке ратне лађе под Рисан, и избаце на суво 
неколике хиљаде људи, и кад неколико позива 
осташе безуспјешни, нападну варош. Али се Риш- 


њани из кућа тако храбро брањаху, да се трупе 


морадоше повући изгубивши неколико стотина мрт- 
вијех (док су од Ришњана пали само један човјек 
и једна жена). 

Тада позову на вјеру у Котор Корду, тадашње 
општинског капетана. Кад су га запитали зашто је 
потукао Дуждеву војску, он одговори, да они нису 
били никакву Дуждеву војску, већ да је кска нез- 
нана војска дошла на варош да је покори, па су 
се дјеца с њима посвађала и тако даље. На тај се 
начин он одговори, и кад је на посљедње питање: 
да ли би се тако и за Дужда борили, одговорио, Ja 
би, буде све свима опроштено. 

У ово вријеме пошље — како веле по наговору 
Млечана и Турака — Руски двор у Црну гору 
једног пуномоћника (у лицу неког кнеза Долгоруког;, 
да народу каже, да је Стјепан Мали варалица. Кад 
овај дође, на митрополитов позив искупе се на 
Цетињу сви главари земаљски (осим онијех из 
Црмнице, гдје је у једном манастиру боравио Crjena: 
Мали, и тада ту се бавио), и ту на скупштини буде 
им објављено да је Петар Ш умро, и да је Стјепан 
Мали варалица. Изгледало је као да је скупштина 
ово повјеровала, и обећаше једни другима да O 
Стјепану Малом као владаоцу неће више ништа 
да чују. Али кад сјутра дан пуцање из пушака са 
сусједног брда“ објави његов долазак, потрчаше My 
сви у сусрет, мећући пушке и вичући: „Благо нама 
данас и довијека! Ето нашег господара!“ · — Дошавши 
на Цетиње затвори га Долгоруки и митрополит у 
једну ћелију на орен поду. Стјепана TO ништа 

не збуни. Он стаде својим стражарима говорити; 
„Видите да ме и сам Долгоруки признаје за цара, 
јер ме иначе не би затворио изнад себе већ испод 
себе“, и друго којешта, чиме све више утврди у 
Црногораца заблуду да је он заиста Петар Ш. — 
Долгоруки видећи да их не може разувјерити, и 
да су му сви врло одани, напусти Црну гору не 
свршивши ништа. 

Ови догађаји даду Гурцима новога повода да 
варате с Црном гором. Слути се не без разлога да 
су Порту на то подболи Млечани, јер у исто ври- 
јеме и они истуре војску дуж цијеле Црногорске 
границе, да би — како се говорило — спријечили 
прелазак Црногораца на своје земљиште, ако би 
их Турци побиједили, и да тако са своје стране 
припомогну да их коначно истријебе. Многобројна 
Турска војска нападне Црну гору с три стране: са 
сјевера Босански паша (од Никшића), с истока Ру- 
мелиски паша (од Подгорице), и с југа Скадарски 
паша (од Црмнице). Развише се крвави бојеви. 
Црногорци су се борили као лавови, јер је било 
бити или не бити; али је Турска сила била и сувише 
велика. Како се с Млетачке стране с удвојеном 
пажњом мотрило да се у Црно гору не унесе 
никакав ратни материјал, то се брзо показа осјетна 
оскудица у праху, и Црногорци су се морали борити 
с онијем што су од Турака отимали. Тако су се 
тукли два мјесеца. Турци опустошише и попљачкаше 
многа села по граници, и продријеше донекле и 'у 
унутрашњост, али до Цетиња не могоше допријети. 
Кад наступи јесен, многи ce вратише. Црногорци 
кажу да им је у овом боју и сам Бог помагао, јер 
истога дана упали гром барутне магацине иу Тур- 
ском логору на Црмници и у Млетачком код Будве. 

О Стјепану Малом, због кога се и водио овај 
рат, мало се што приповиједа у овијем бојевима. Само 
се вели да је подигао према Херцеговини неколико 
шанчева, који до данашњег дана носе његово име. 
Свакојако није се показао онакав како се хвалисао. 

Како су Турци тражили да им се Стјепан изда, 
а Црногорци нити су могли то учинити, нити онако 

просто одбити, то реку да је у боју погинуо, и за 
већу тврђу пошљу им његова коња кога му је по- 
клонио Српски патријарх, а њега самога сакрију. 

Стјепан Мали владао је у Црној гори у свему 
око четири године, и Црногорци су га у свему и 
свачему слушали и покоравали му се. Приповиједају 
да је стријељао два човјека због крађе, па је метнуо · 
на један камен крај пута из Црне Горе у Котор, 
којим је сваки дан пролазило много народа, 10 
дуката и један сребрњак, и те су ствари мјесецима 
лежале на свом мјесту, и нико се није усудио да 
их се дотакне. Ипак је својијем држањем за вријеме 
рата с Турцима много изгубио од свог пређашњег 
угледа. Жалостан је његов свршетак. При паљењу 
неке мине рани се и изгуби очи. Док је тако слијеп 
живио Y манастиру, Скадарски паша поткупи његова 
слугу, по рођењу Грка, који га је у болести служио 
и његовао, да га смакне. 

Овај улучивши згодну прилику закоље Стјепана 
на спавању. Затвори собу и рече укућанима да не 
праве ларму, јер је господару метнуо нешто на 
очи, па треба у миру да лежи, и да не улазеу 
собу док се он зе врати. Кад овај послије више 
сахати не дође, обију врата, и нађу Стјепана мртва 
у крви у кревету. 

1785 године подигне се опет Махмуд-паша Ска- 
дарски с великом војском на Црну гору. Учинило 
му се да је згодна прилика, јер се поглавица зе- 
маљски, 1777 године у Карловцима у Сријему посве- 
ћени митрополит Петар Петровић Његош, тада 
бавио ван Црне горе. Ово је по Турке било заиста 
врло повољно, и паша с великом силом продре до на 
Цетиње, и спали и опљачка многа села. Али како 
се у овој и иначе сиромашној земљи војска није 
могла одржати, то је наскоро морао помишљати на 
повратак. Не усуђујући се да се врати истијем путем, 
упути се, као прије Ћуприлић, преко приморја. У 
Црној се гори опет поврати стари живот. 

У вријеме посљедњег Руско-аустриског рата с 
Турском (1787—1791) Црногорци с Аустрискијем ма- 

јором Вукасовићем нападну на Турке, и тако поново 
навуку на себе гњев Портин. Пошто је мир с Аустри- 
јом закључен, крене се 1796 године Махмуд-паша 
поново на Црну гору. Био је и други повод рату: 
што су пограничне нахије престале од овога рата 
да плаћају Турцима данак, који су дотле плаћали. 
Али Махмуд-паша нађе Црногорце не онако као 
прије 10 година. Међу њима је био митрополит 
Петар, који их је с крстом у једној и мачем у другој 
руци лично предводио. Тек што је паша ушао y 
планине, буде са свију страна нападнут, до ноге 
потучен, и једва се и сам рањен бјегством спасе, 
Охолог пашу, који је потукао султанову војску H 
о себи мислио да је непобједан, ово јако заболи. 
Жедан освете скупи на брзу руку двапут већу 
војску, и већ послије три мјесеца поново навали на 
Црну гору. Али с истом срећом. Не само што му 
војска буде потучена већ и он сам у боју погине. 
Његова глава заједноса сабљом и фишеклијама и 
данас се чува на Цетињу и показују као знак побједе. 

Од овога времена почиње ново доба за Црну гору. 
Од тад почиње њена независност. Никакав данак 
нити је тражен нити даван, и погранични Турци 

већ се навикоше да на Црну гору гледају као на 

туђу државу. Како ова независност није призната 
никаквијем уговором о миру с Портом, већ је стварно 
сама од себе постала, то су Турци и даље полагал 
право на Црну гору. Џелалудин, паша Босански, 
који је грозном сјечом и вјешањем успоставио сул- 
танову власт у Босни, науми 1821 године да покори 
и Црну гору, и пошље једну војску на Морачу. 
Црногорци намамивши је у кланице онијех крајева, 
нападну је и одрже побједу. Познати велики везир 
Решид-паша, који је покорио Арбанију и Босну, 
предузме 1832 године да покори и Црну гору. Ове 
догађаје ћемо испричати по Ранкеу (в. његов Poli- 
tische Zeitschrift 1834. 2. Ва. 2. Heft). 

„Изгледи на успјех били су за Решида врло по- 
вољни. Стари владика, кога су у по некијем путо- 
писима описивали, чувен у цијелој Европи, био је 
умро 1830 године у дубокој старости. За насљедника 

своје власти оставио је свога синовца, и било је 
сумњиво, да ли ће се овај умјети исто тако бра- 
нити, као што је стари умио. 

„Чим j је савладао Мустафу, Решид позове насљед- 
ника Петрова да се покори. Он је као обично и при- 
јетио и обећавао. Захтијевао је да поглавар Црне горе 
изиђе пред великог везира, и он ће га с добријем 
препорукама послати у Цариград, гдје ће добити кне- 
жевски берат, као што га је добио и поглавица Србије. 
Не хтједне ли то учинити, напашће га страшном 
војском и коначно уништити. 

Али њега пријетње не уплашише, обећања му не 
поласкаше. Одавно има поглавица Црногорски већу 
независност него Српски кнез. Берат му не треба, 
док његов народ може бранити своју слободу; а кад 
то више не могне, неће му помоћи никакав берат. 
Он није држао ни да је потребно да озбиљно од- 
говара. Црногорци пак зачуђени оваким тражењем, 
смијали су се. Турци сад нападну оружјем. По запо- 
вијести великог везира нови Скадарски паша Намик- 
Али пошље против Црногорскијех кланаца 7000 
људи. Син пашин их је предводио. 

„Црногорци су безбрижно чували овце у пла- 
нинама, и нијесу се ни послије оне опомене ништа 
спремили. Турци навале изненада, и прво село на 
које су наишли — Мартиниће — нађу готово са- 
свијем напуштено. 

„Само 24 човјека била су код куће. И ако их 
је тако мало било, они се одупријеше. Десет их 
изгину, а сви се остали ранише. Изгледало је да 
је бар ово село изгубљено, и већ неке куће бјеху 
у пламену и неколико људи без оружја похватано, 
кад стигоше остали људи с планина. С брда на 
брдо одјекну поклич за помоћ. Сусједне општине 
дотрчаше. Радован Пуљев, страшни главар овијех 
крајева, доведе сто људи од Брнице (Bernitza); го- 
тово толико исто дође од Лача (?Lacse) и од Бра- 
јовића. Све је то истина било мало, али ипак у 
онакијем брдима довољно да се отпочне крвава борба. 
Скадарски паша пропаде, јер га изневјерише ње- 

гови Арбанаси; Бошњаци dene побијеђени, јер. се 
раздвојише. Црногорци, ма колико да су били мали 
бројем, нарочито у овијем селима, били су сви као 
један човјек. О издаји није било ни помена. И овај 
пут пошло им је за руком да отјерају Турке. Турци 
одведоше собом заробљенике, али Црногорци по- 
каваше 50 одсјеченијех глава. Али овом храбром 
народу није било доста што су се одбранили од 
непријатеља; они су хтјели и да се освете. једно 
од племена — Кучи — нападе Турско село Туве, 
и врати се тек пошто га је опљачкало и попалило. 

„Али и Намик-паша није се тако брзо задово- 
љио. Рат поче на цијелој граници. На по неко село 
нападали су Турци, али су увијек били одбијени. 

„Можемо рачунати да се ови ратови бар од 
1604 године тако понављају. још тада је био један 
паша у Скадру, који, кад му је одбијен уобичајени 
дар, продре у Љешкопоље и опустоши неколико 
села. Како cy му онда његовог hajy и нешто људи 
побили и срећно се одбранили, тако су стољећима 
често морали чинити! Колико ли су пута на својим 
шанчевима подизали олтаре, и кад је пред њима 
свештеник клечећи вршио службу божју, морао је но- 
сити опасан мач, да би могао скочити на одбрану, 
ако би био нападнут. Колико ли ће пута TO и у 
будуће морати чинити. 

„И тада би велики везир још један општи и 
силан напад против њих предузео, да није избис 
Мисирски рат. Султан се надао да ће му и Азију 
утврдити онај који му је Европу потчинио; он посла 
Решида и његову побједоносну војску против И- 
брахима“. 

У почетку овога стољећа добише Црногорци 
неочекивано новог непријатеља на западној страни 
— Французе. И поред свијех похвала, које Црногорци 
и данас одају Француској управи, и поред свијех 
обећања и пријетњи, они се с њима не могоше сло- 
жити. И ако су закључили праве уговоре о миру, 


Црногорци никако не могоше пристати да прима. 


Француског конзула у своју земљу, већ шта више 

. momoroue Русе и Енглезе да их побиједе, и отје- 
рају из њихова сусједства. 

= Завршујући овијем опис ратне историје Црногор- 
‚ске, сад да видимо какав им je 


IV. НАЧИН ПРАВИТЕЉСТВА. 


Цијени се да у Црној гори има на 100000 душа 
са 15000 пушака. 

У Црној гори има трагова свијех облика управе, 
на и опет је ово у Европи можда једино друштво 
људи, које нема никаква правитељства у правом 
смислу те ријечи. Ја ћу то покушати да простра- 
није изложим, па нека читатељи пресуде, да ли 
је тако. 

Највећа је личност међу Црногорцима митро- 
полит или владика. Њему се обраћа ријечима: 
„Свети владико“, а иначе у међусобном говору 
зову га и господар. Његова је обична титула: вла- 
дика Црногорски и Брдски; често се уз ријеч вла- 
дика додаје: и управитељ. У јавним пак духовним 
актима поред ове има титула: митрополит Скен- 
дериски (Скадарски пашалук) и приморски. Вијала у 
горе поменутом опису путовања по Црној гори 
неправо каже, „да је ова титула самовласно узета“. 
° Она је историска, јер се повлачи још из оног доба 
када су претходници Црногорскијех владика заиста 
били духовни пастири тијех крајева. Познато је да 
има више такијех случајева. Особито Римске вла- 
дике често носе титуле такијех крајева, гдје ce 
данас о њима ништа не зна. Није тако с Цркогор- 
скијем владикама. Они су до нашијех дана управ- 
љали духовнијем пословима у приморју од Дубро- 
вачке области до турске границе. Скоро све дапас 
живе тамошње попове рукоположио je, прије mer 
година умрли, владика Црпогорски Петар, и до 1:08 
године он је рукополагао попове и за Далмацију, 
као што.је то речено у Wiener Jahrbücher (г. 1826). 
— Изгледа да су Млечани промијенпили доцније 
своју политику према Црној rop:r, јер су увидјели 

(као и друге с Турском граничне државе) корист 
за себе од једног таког народа, и радо су остављали. 
Црногорском владаци вршење духовне власти, што 
су много држали до тога, што су Црногорци с при- 
морцима. били сродни вјером, језиком итд. Откако 
су Французи заузели ове крајеве, Црногорски је 
владика изгубио то право, јер се, као што је речено, 
није могао с њима сложити у политици, и они му 
забране да врши дотадашњу духовну власт у тијем 
крајевима. (Доцније су Французи наименовали на- 
рочитога владику за Далмацију и Боку). 

Као што смо видјели почетком 16 стољећа уве- 
дена је с митрополитом Ђерманом духовна управа 
(теократија) у Црној гори, а од митрополита Да- 
нила прешло је ово достојанство у насљеђе на по- 
родицу Петровића из племена Његуша у Катунској 
нахији. Од овога времена владика је имао права 
да из своје породице изабере себи насљедника. 
Садашњи Црногорски владика сједи на Цетињу, као. 
и његов претходник, оснивач духовне управе. От- 
како су Турци 1623 године спалили манастир који 
је подигао Иван Црнојевић, сједили су митрополити 
понајвише на планини Ловћену или на његовој 
источној страни у љетњиковцу Иванову, или на ју- 
гозападној страни у манастиру на Стањевићима, и 
по другијем мјестима с ове стране. Народне скуп- 
штине с митрополитом окупљале су се увијек на 
Цетињу. 

Посљедњи владика Петар (умро 18 oxtodpa 1830 . 
T.) живио је у Стањевићима док се нијесу појавили 
Французи у Котору и Будви. Како он, као што је 
речено, није био добро с Французима, а тај мана- 
стир је био удаљен од Будве само неколико сахати, 
то ce он, бојећи се да га Французи кас папу не 
ухвате и одведу у Француску, пресели на Цетиње. 
На Стањевићима остане само толико људи, колико 
је било потребно да обрађују поља и воде еко- 
om У најновије вријеме, а особито од смрти 

зладичине, Аустријска влада полаже право на Cra- 
Esche али Црногорци протестују против тога. — 

` Оба манастира о којима је ријеч, далеко изостају 
иза обичнијех манастира у Србији и у Сријему; и 
сам владика живи врло просто, да не речем сиро- 
тињски. Његови главни и готово једини дохоци су од 
земље коју је завјештао Иван, од манастира Ста- 
њевића и неколико другијех у околини Будве, и од. 
удјела у добити од риболова на Скадарском језеру. 

Осим владике свака нахија има једног сердара, 
а свако племе једног војводу, кнеза и барјактара, и 
сва ова звања су насљедна у некијем породицама. 
Осим овијех има у сваком племену знатнијих људи 
који уживају неки углед и зову се главарима. 

Поред владике био je до 1832 године и свјетовни 
поглавар, који се звао гувернадур. И ово звање било 
је насљедно у породици Радоњића из племена HBe- 
гуша. По свој прилици ово је звање у Црној гори 
од скора, али кад је и како је постало, не зна се.) 

Посљедњи гувернадур протјеран је заједно са 
породицом поменуте године (1832) из гемље, јер је 
оптужен да је покушао послије смрти владике Петра 
да себи присвоји и духовну и свјетовну власт. 


Али сва ова звања, која лијепо звуче, у Црној 
су гори просте титуле и ништа више. Ни једно није 
скопчано с каквијем дохотком, нити даје икаква права 
над другијем Црногорцима. Овдје влада највећа 
једнакост којој равне можда нема у цијелом свијету. 
И најсиромашнији може свакоме одговорити: „ја 
нијесам ни мањи од тебе ни од горега рода“. 

Ако Црногорац за дан убије десет људи, нико 
нема права да га за то ухвати и затвори. Ни вла- 
дика то не може никоме наредити; он може само 
ово или оно савјетовати на основу вјере, и пријетити 
вјерским казнама. Није риједак случај да даровима 
мора придобијати за своје мишљење људе од већег 
утицаја. 


1} Припови;едају да је ово звање било прије насљедно y 
породици Вукотића из Кчева, и да га је један гуверигдур 
продао или по уговору уступио породици Радоњића за неку 
маленкост. 

Ради договора о јавнијем пословима скупљале су 
се скупштине како у појединијем племенима и нахи- 


јама, тако и из цијеле земље на Цетињу. Али и ту. 


је сваки, нарочито ако је био из јаке породице, 
против стотину гласова могао рећи: „ово или оно 
ја нећу“, из простог разлога, што му се то није 
свиђало; или могао је и обећати, а послије не во- 
дити рачуна да ријеч одржи. 

Ништа није лакше него Црногорце наговорити 
на рат — једно с тога што су с оружјем одрасли, 
и што им је рат пријатно занимање као и друго; 
и друго због пљачке. Они су за њом тако пожудни 
да и имућан човјек, само да би какву ситницу 
упљачкао, излаже свој живот очигледној опасности. 
Како је међу њима немогуће завести строгу по- 
слушност ни у рату, то се не може очекивати од 
Црногораца таквијех успјеха у нападу, као што су 
у одбрани толико пута показали велику храброст, 
неустрашивост и потцјењивање живота. 

Међусобне свађе обично расправљају судом, који 
завађене стране по свом нахођењу бирају. При 
избору судија гледа се само на личност, на његову 
рјечитост и памет, ада ли ће он бити н. пр. из 
племена онога с којим је у свађи. на то се ништа 
не гледа; Црногорац се не боји, да ће му криво 
пресудити. У осамнаестој Српској народној пјесми 
у З-ћој књизи пјева се о распри због диобе насљед- 
ства међу потурчењацима на Ободу, и како су no~ 
звали за судије да им пресуде хришћане из Црне 
горе и приморја. Иако је то поетски опис, узет је 
вјерно и истинито из живота народног.) 

Ни одијелом ни начином живота не разликују се 
главари од осталијех Црногораца. Ни сам отац и 
браћа владичина не одликују Ce ношњом од другијех. 
Једина права главара била су да сједеу челу софре 
и први да пију; да се узимају за судије при pac- 
прама, зашто су им завађене странке плаћале на-, 


') To је пјесма Диоба Селимовића, y IV. књ. београдскс :" 
издања на стр. 459. — Преводилац. 

граду; да руководе вијећањима на скупштинама, али 
и у рату да су на челу војске и примјером и рје- 


читошћу да је на борбу подстичу. — У Црној гори 


рјечитост има врло велики значај. Један главар без 
ње није ништа. И најсиромашнији и најнезнатнији 
може се помоћу рјечитости умијешати међу главаре, 
и цијела ће га нахија слушати. 

Као год што Црногорци не трпе никога да им 
заповиједа и држи их у стези, исто тако неће да 
плаћају никакав данак. Садашњи владика покушао 
је да уведе да свака кућа плаћа 2 фор. ср. ради 
покрића најпотребнијих јавнијех издатака, и да о 
томе данку сам народ води рачун, али није могао. 
„Ако ћемо плаћати данак — говорили су људи — 
дајимо га Турцима, па се не морамо с њима бити.“ 
Два су узрока што су Црногорци добили овако 
чудно појимање о данку. Прво што је раније у Тур- 
ској само раја плаћала данак, а не и Турци, па су 
Хришћани мислили да и они не би плаћали да имају 
своје царство и управу; и друго, док су раније 
плаћали Гурцима данак, владике и други главари 
да би их подстакли на ослобођење говорили су им 
да је плаћање данка једна срамота. 

Кад овако, као што смо показали, y Црној гори 
нема никакве власти, која би заштићавала од насиља 
и неправди, то је сваки остављен самом себи, и зато 
је овдје крвна освета постала света дужност. Не 
само најближи сродници већ читава села, племена 
и нахије осјећају дужност које се не могу одрећи, 
да освете убиство или увреду свога човјека. Ако 
неко из једне · нахије убије кога из друге, нахија 
убијеног каже: „та нам је нахија дужна једну главу, 
Ай тај ће дуг несумљиво платити“. Исто je то ако 

е у једној нахији деси убиство између два племена, 
м исто тако између два села истог племена, и 
између породице истог села све до најближијех 
крвнијех рођака. Тако н. пр. ако би од два брата 
један убио свога оца, то би други био дужан да 
смрт свога оца освети на свом рођеном брату. 
Такав дуг мора се платити (главом или новцем) 

макар послије сто година. Рођаци имају обичај да 
крваве хаљине убијенога чувају, и износе их пред 
своје да би их подстицали на освету. Ово нарочито 
чине матере малољетне дјеце, да им их, кад одрасту, 
покажу. Приповиједају многе случајеве да старјешина 
породице и на смртној постељи оставља као аманет 
извршење освете. Ако неко из једне општине убије 
неког из друге у некој трећој општини, то општина 
убијенога ступа у крв не само са другом Hero и 
с овом трећом општином што је допустила да се 
убиство изврши. При освети кривац се много не 
тражи, већ први који падне шака из те нахије, 
племена, села или городице мора то платити. Само 
освета не смије бити мања од увреде, шта више, 
у колико је ова већа, у толико је већа част за 
осветника. Ако је кривац какав незнатан човјек, то 
се на њему освета нарочито не врши; већ се за 
то бира каква угледнија личност. Има истина стари 
закон да се освета не врши, ако се неко ухвати у 
крађи и буде убијен; али ce то не држи, Beh се 
обично свети и највећи зликовац, и најнезнатнија 
личност исто као какав сердар или најчеститији поп. 
Често се на жалост дешава да кад један човјек овако 
падне као жртва освете, његови теже да га опет 
освете, и тако даље. Зато су неке нахије, племена, 
села и породице годинама у завади. Некад се та 
завада састоји у томе што се чувају од свога про- 
тивника; 4 некада се изводи прави грађански рат, 
тако да се ка стотине људи данима између себе 
бију, једни лругимг пале и руше куће к друге зграде, 
отимају стоку, гијеку воћке, уништавају плодове, 
усјеве, изворе и бунаре: само ce штедт цркве. Тако 
једно убиство "често повуче за собом педесет до 
сто другијех. ~ AKG се види да је једно јаче племе 
надвладало слабије и хоће да гг уништи, тада 
се умијешају друга племена да заштите слабије. У 
осталом 2007 тога се још: одавно мања племена и 
села међу собом удружују, да би се у даном случају 
изједначили с већима. Ако се деси да неко из мање 
породице убије неког иг велике, то се некад догађа 
да се рођаци из страха одреку убице. и да би били 

на миру морају при том нешто платити. Тада је 
само убица изложен освети и принуђен је да бјежи. 


(Он обично оде у другу општину. Дешава се некад 


и то да онај који има право и дужност да се освети, 
ако је из слабе породице, а кривац из јаке и у 
сусједству, побјегне у другу општину и отуда гледа 
да се освети. — Често се за неки одређени рок 
утврди мир, нарочито ако н. пр. завађене општине 
имају заједничке њиве, или у сусједству, да би их 
могле обрадити. Ако је једној страни више стало 
до мира него другој, то та страна мора другој нешто 
за то платити. Кад нападне спољни непријатељ, мир 
сам по себи настаје за све унутрашње заваде. У 
свима овијем крвавијем завадама жене не узимају 
никаква учешћа; оне могу без икакве опасности и 
у свима приликама ићи куд год хоће. 

Ако се непријатељске општине или породице 
уморе да живе у свађи, или ако се по тражењу 
једне или друге стране умијеша неко трећи (а на 
првом мјесту владика држи да му је то дужност), 
онда се приступа мирењу. Обје стране изаберу 
судије, који пажљиво изброје мртве и рањене, као 
и другу почињену штету, упореде све и оној страни, 
која је горе прошла, друга страна мора дати нов- 
чану накнаду. Глава се обично цијени 132 дуката, 
4 цванцика и ! пару, која се располови и једна 
половина привеже на уговор о миру. Одсјечена рука 
или нога и друга рана од које се остаје немоћан за 
тежи рад, цијени се половину главе, друге ране су 
сразмерно јефтиније. Необична je хлалнокрвност 
којом говоре парничне стране заступајући своју 
ствар. Може ту бити на стотипу људи, никад го- 
ворника не прекидају; не прекидају га ни онда кад 
он, као што се често дешава, то прекидање изазива 
питајући: Зар није тако, браћо? или: Зар није 
овако било? Тек кад сврши свој говор, и пошто на 
изрично питање противне стране изјави да је све 
казао, почне један од друге стране да говори. При 
оваком мирењу износе се често ствари од прије 
сто година, и које се само по эрелању снају. И не 

може им се тачно одредити вријеме кад су учињене 
Ја ћу овде споменути примјера ради само један 
случај. 

Приповиједају да је недавно у приморју (код Ко- 
тора) у оваком случају једна општина тражила од 
друге 50 дуката, што је једна њихова дјевојка, која 
је ишла кроз њихово село, била псована од Млетач- 
кијех војника, а они се нијесу за њу заступили. Да 
би дознали кад се то догодило, запитају најстаријег 
човјека у селу, старца од близу 70 година, шта он 
о томе зна. Он им одговори да се опомиње како је. 
у раној младости слушао да се о томе говори. 

Оно што се не може доказати мора се утврдити 
заклетвом. Особитијем начином врши се ово закли- 
њање. Сви који треба да се закуну, сједну по реду 
у цркви, а противна страна остане стојећи. Један 
од њих који је добар говорник ступи с крстом у 
руци и пољубивши га пружи га према онима што 
сједе, и стане их овако проклињати, ако су криво 
говорили, н. пр. да Бог да вашу дјецу не по- 
дигли; да Бог да вам се скаменило сјеме у њиви, 
плод у стоци, дјеца у женама; да Бог да вас губа 
разгубала, а сваки човјек бјежао од вас; да Бог да 
никаке среће не имали, и т.д. а они што сједе He- 
престано вичу „амин“. Противна страна има право 
тражити не само колико се људи мора заклети него 
и који то треба да буду. Често се одређује и колико 
дјеце родитељи треба да доведу и поред себе метну. 
Да би читатељи добили јасну слику овога колико 
особитог толико и занимљивог обичаја заклињања, 
нека ми допусте да прикажем неке случајеве које 
сам сам својим очима гледао и ушима слушао. Од 
прилике прије три године служило је једно момче 
из племена Грађана (у Ријечкој нахији) у једнога 
сељака у Паштровићима у приморју. Кад је једне 
ноћи спавао с оба газдина сина у некој згради у 
пољу, појави се ватра и он погине,а оба сина ra3- 
дина се спасу. Аустријске власти из Будве прегле- 
дају мртваца и не нашавши никаква узрока да no- 
сумњају друго што, него да је случајно у пламену 

погинуо, одмах га сахране. Пошто је сахрањен, дођу 
његови саплеменици, откопају га, узму му главу и 
однесу са собом у Црну гору, и објаве да је на- 
мјерно лишен живота, и да су им Паштровићи дужни 
једну главу. Паштровићи нијесу могли мирно обра- 
ђивати своја поља, јер је сваки био у опасности да 
изгуби главу. Кад им се досади тако у страху живјети, 
затраже да се мире. Изасланици оба племена са- 
стану се на Цетињу и послије обостраног испитивања 
и разгледања полуспаљене лобање, која је била раз- 
бијена по свој прилици од камена којим је зграда 
била покривена, буде одлучено, да одређеног дана 
дођу на Цетиње 24 Паштровића са дванаесторо дјеце, 
да се куну, да је човјек изгубио живот без њихове 
кривице. У случају да на то не пристану, дужни су 
за убиство платити једну главу, и још половину 
више, што су га тако спалили. Паштровићи се за- 
куну, и свађа престане. — Други случај десио сеу 
мсто доба. Један човјек из једног племена нађен је 
мртав близу једне куће гругог племена. Његови са- 
племеници одмах објаве да је убијен, у толико прије, 
што су, веле, на лешу нашли и друге знаке по- 
вреде. Али људи из ове куће и њихови саплеменици 
кажу, да је он хтио да убије псето, и случајно себе 
погодио. Племе убијенога с овијем се не задовољи. 
Оно је још раније било дужно једну главу другом 
племену, и хтјело је новијем тражењем да одужи стари 
дуг. Да би се утврдило која је страна у праву, мо- 
рало се по тражењу противне стране племе убијенога 
клети да је њихов човјек заиста убијен од другог 
племена. — Из овога се примјера види да се људи 
некад куну и ако нијесу сигурни (што је често и 
немогуће) да су у праву, већ просто то чине на 
вјеру и повјерење другијех људи. Због тога главари, 
а особито попови прво позову у цркву оне људе 
по чијим се исказима заклетва полаже, и објасне 
им важност заклетве и опомену их да лажју не 
губе спас душе и кажу праву истину. Тек послије 
тога приступа се заклетви. — Ти су људи у првом 
случају били газда са синовима, а у другом они који 
зу погинулог гола видјели и разгледали. 

Може овај начин заклетве и доказивања кри- 
вице или невиности и изгледати необичан, али се 
не може порећи да је овај обичај и потребан и ко- 
ристан због особитијех прилика у Црној гори, јер 
су њиме многа зла прекраћена. 

На свршетку измирења стану обје стране једна 
према другој, и један судија, који није у ствар 
умијешан, приводи једног по једног с једне стране 
к једном по једном с друге стране да ce пољубе. Пре 
томе се нарочито пази да се пољубе једнак с једна- 
кијем, T. j. најбујнији с најбујнијим, мирнији с мир- 
нијим. Вршећи то он извади сваком иза појаса пу- 
шку или велики нож, метне све оружје на гомилу, 
и врати сваком своје кад обје стране исплате су- 
дијама награду, која се обично с главном ствари 
утврди и објави. Послије тога добију стране писану 
пресуду (акт измирења) на коју се, као што је ре- 
чено, O конац објеси пола паре, и коју обично вла- 
дика потврди. | 

Теже je u с много je више формалности скопчано 
мирење породица и појединијех људи. При мирењу 
читавијех општина не гледа се много ни на убицу 
ни на осветника; општа ствар потискује личну. 
Страсти које при мирењу људи ствар отежавају, не 
узимају се у обзир при мирењу општина. Цијена је 
глави истина утврђена и позната, али због часто- 
љубља није увијек лако увријеђену страну приво- 
љети да се примањем новца измири за изгубљену 
главу. Шта више често се дешава да положени 
иовац годинама лежи код каквог посредника, и сваки 
пут, кад се увријеђеном понуди, он одговара да за 
новац не продаје главу свога брата, сина итд. По- 
некад увријеђени траже преко тога као погодбу за 
измирење и даре, које знају да им противна страна 
и поред најбоље воље не може дати, н. пр. какву 
хаљину од овога, или комад оружја од онога (као 
што је у 23 и 24 народној пјесми 4-те књиге Бан 
Задранин тражио је од Вука Анђелића између оста- 
лога три коња Турскијех јунака“), 


1) Y Ш књизи београдског издања стр. 990 и 395. — más 
водилац. 

Значајан је обичај да убилац уз измирење моли 
противника да му буде крштени кум. То је свакојако 
једно због тога да би га лакше на мирење при- 
волио, а друго да би од дотадашњег непријатеља 
начинио искреног пријатеља. Понекад по више дана 
узастопце иду жене, дванаест на броју, с малом 
дјецом у колијевкама, и куме га Богом и светијем 
Јованом да се измири. На завршетку кад се изми- 
рење сврши обично мора убилац појавити се на ко- 
љенима пред увријеђеним, с убилачкијем оружјем о 
врату и закумити га Богом и светијем Јованом да 
му опрости. Увријеђени га подигне, скине му с врата 
оружје (које остави на страну, и послије обично 
задржи себи), пољуби га и каже да му прашта. Од 
тога тренука престаје свако непријатељство, и до- 
тадашњи противници често постану таки пријатељи 
какви можда никад не би били да није било међу 
њима овог непријатељства. 

Свако овако измирење завршава се заједничком 
гозбом о трошку убилчеву заједно с посредницима 
обију страна. Често се дешава да они који су прије 
с крајњим упорством противили се измирењу, и 
сваки приједлог охоло одбијали, или немогуће услове 
постављали, кад су на измирење пристали, одмах 
послије тога све су куму поклоњали. У осталом 
при овакијем случајевима није се плаћање увијек 
у готовом новцу чинило, већ су примали и друге 
ствари, а нарочито оружје, које су прилагали и при- 
јатељи и рођаци кривчеви, а противна страна при- 
мала је често у двоструку и троструку вриједност. 

И ако из другијех обзира, али у Црној се гори 
исто тако чувају да не изврше убиство, као иу 
осталој просвијећеној Европи. А то је зато што се 
крвна освета врло строго примјењује, па не само 
што је убичев живот у сталној опасности, него је 
он и јако стијешњен у раду и кретању, и ако му 
пође за руком да се тога ослободи, мора у сваком 
случају добро платити. Зато кад се у друштву 
посвађају, и кад се у свађи прихвате оружја, сви, 
особито старији и паметнији, повичу: „Не у крв. 
Бог ти и свети Јован!“ 4 

Без сумње и ради крвне освете Црногорци много 
држе (више него Срби у Србији) до тога да се зову 
по имену породице. Они се зову не само по очеву 
имену и по имену породице, већ и по имену пле- 
мена. Н. пр. Саво Марков Петровић Његуш. Ако 
би сад неко овога убио, убилац би био дужан крв 
не само рођацима сина Сава и његова оца Марка, 
већ и цијелој породици Петровића и племену Ње- 
гуша. Ако племе има гране са нарочитијем име- 
нима, као н. пр. што се Цетиње дијели на Бајице 
и Доњи Крај, то ce и оно додаје; н. пр. Buko Mu- 
лов Мартиновић Бајица Цетињанин. 

Није никако чудо што у оваком безвлашћу које 
влада у Цоној гори нико неће ни корака учинити 
без оружја. И све домаће послове (као ношење воде 
и дрва) Црногорац врши с пушком и ножем за по- 
јасом и никад без дуге пушке о рамену. Дјеца од 
десете године почињу носити оружје, и пушка је 
увијек пуна са зрном (друкчије се у Црној гори и 
у Турској и не носи). Становништво се једне општине 
само броји бројем пушака (људи који могу носити 
оружје). Женске оружја не носе, али ипак су ми 
причали да је једна дјевојка у Пиперима осветила 
свога брата, и од тада није оставила оружја. 

Свако ће без даљег разлагања признати да овако 
стање никако није угодно, нити му се може завид- 
јети, већ шта више да је врло жалосно. То су 
увидјеле и црногорске владике, нарочито они из 
новијега времена, и жељели су да то стање поправе. 
Од свију највише је на томе радио скоро преми- 
нули владика Петар. Одмах послије побједе над 
Махмуд-пашом, кад је тиме обезбијеђена Црногорска 
независност, мислио је он на уређење најпотребнијих 
основа за грађански поредак у земљи. Он је сам 
саставио нешто закона, трудећи се да га што је 
могуће више доведе у склад с навикама Црного- 
раца. Он се трудио да у свакој нахији уведе неку 
врсту жандармерије под Турским називом кулук, и. 
од најугледнијих главара да састави врховни суд 
земаљски. j а 

Али као што су од вајкада и свуда сви поку- 
waju преображаја наилазили на тешкоће, тако је и 
овај човјекољубиви и патриотички владика наишао 
на највеће препреке, и ништа није могао учинити. 
Али и сами покушаји ријетко су кад без икакве 
користи, а владика није био човјек кога су тешкоће 
могле брзо одвратити од његовијех намјера. On је 
непрестано чинио све нове покушаје да оствари 
своје просвјетитељске планове, и врло је могуће да 
би на посљетку и успио, да Бог није друкчије одрг- 
дио. Дође смрт и учини крај овом неуморном рла- 
дичину раду, који би за Црну гору био од неоци- 
јењене користи. Заиста је вриједно коју више рећи 
о посљедњим данима овог знаменитог човјека. 

У октобру 1830. године он је осјетио да јако 
слаби, и позове угледније земаљске главаре к себи 
на Цетиње. Он им објави да је његов посљедњи 
час дошао, и препоручи им слогу и добру вољу за 
увођење законског поретка. За тијем им препоручи 
свога насљедника. сина једнога од своје браће, коме 
је тада било једва 18 година, и који је још носио 
свјетовне хаљине. Закле све Црногорце како усмено 
тако и писмено у своме тестаменту да на његову 
ковчегу ухвате вјеру да ће држати мир међу нахи- 
јама, племенима, селима, породицама и између поје- 
динијех људи за шест мјесеци, да би за то вријеме 
могли провести унутрашње уређење, и навикли се 
на промјену управитеља. Пошто је све. уредио и 
по закогу се припремио за смрт, 18-ог октобра 
послије подне огрије се у кујни (јер на другом 
мјесту у кући није било ватре), и уђе с главарима 
у своју ћелију, гдје је као прави пустињак живио, 
легне на постељу и разговарајући се издахне мирно, 
без болова и боловања. Било му је преко 80 година. 

Одмах сјутра дан главари обуку његова насљед- 
ника у свештеничко одијело и са покојниковим 
штапом у руци прикажу га народу као новог упра- 
витеља на гувну Ивана Црнојевића. 

Тек што се вијест о самрти владичиној разнијела, 
навале на Цетиње Црногорци са свију страна да се 

исплачу и искукају на ковчегу владичину, кога су 
као свеца:) поштовали, и који је њима пола сто- 
љећа тако мудро и тако сретно управљао. По завјету 
владичину остављеном у тестаменту утврде мир у 
цијелој земљи и за већу тврђу братски се изљубе 
у цркви на ковчегу његову представници нахија, 
племена, села, породица као и поједини људи. 

По допуштењу Мустафа-паше Скадарског дође 
владика Призренски на Црногорску границу и руко- 
положи младог насљедника у чин јерођакона, јеро- 
монаха и произведе га за архимандрита. Свјетовно 
име било му је Радоје, а у калуђерству доби име 
свога претходника — Пешар. Тек 1833 године no- 
свећен је за владику у Петрограду (6. августа). Го 


је човјек талентиран, велики патриота и врло обра- - 


зован; свакојако то је најученији владика кога су 
Црногорци икад имали. Он је већ дао неколико 
пјесама које ни у чему не уступају другима што 
их има у новијој Српској поезији. По спољашњости 
то је можда највиши и најљепши човјек у Црној 
гори, а Црногорци висином раста не уступају 
можда ниједном народу у Европи. 

С чврстом вољом прихвати нови управитељ ци- 
вилизаторске планове свога претходника, и у про- 
љеће 1831 године коракнуло се знатно напријед. 
По наређењу умрлог владике мјесто пређашњег 
врховног суда састављен је сенаш од најугледнијих 
главара, а мјесто кулука — гвардија од 135 људи. 
Још се прикупљало 15 перјаника из разнијех нахија 
на службу владици и сенату. Сенат је имао да врши 


*) Он је сахрањен у манастирској цркви, и како је његов 
гроб у и онако тијесној цркви заузимао много мјеста, то га приг, 
ликом оправке цркве отворе 18, октобра 1834. године у намјери, 
да кости владичине пренесу на друго мјесто. Али мјеста 
костију нађу ra цјелокупна и народ га прогласи 8%, 
свеца. ibera je народ као свеца још за живота поштовао, 
због његова чиста и беспријекорна живота који је проводи 
строго ло манастирском правилу. Од тада његово тијел 
лежи у отвореном ковчегу пред олтаром у цркви, и долаг: 
My на поклоњење He само Црногорци већ и приморци 4 
људи из Турскијех области. ۳ 


ЦРНА ГОРА 53. 


највећу власт у земљи, гвардија да расправља сит- 
није спорове (o већима да извјештава сенат) и да 
води бригу о извршењу сенатскијех заповијести и 
одлука. Сенаторима је одређено 80 фор. ср. годишње 

нлате, и брашна за хљеб; члановима гвардије само 
по 60 фор. ср. а перјаницама нешто више, јер су 


‘ 


службом одвојени од својијех кућа. Али је сад хтио. 


сваки да добије по једно тако мјесто, а зато је од- 


лучено, да се сва ова мјеста сваке године 3amje-- 


њују новијем људма. 


Тако је бар нека. врста владе основана, и њен: 
је први посао био да измири дотадашње заваде, а. 


будуће кривце сенат да кажњава. И заиста један је 
лопов објешен, а један убилац стријељан. И ако су 
се послије овога убиства и други злочини умањили, 
ипак се појаве нове тешкоће за право вршење 
власти. Прво зато што су се општине противиле 


да своје кривце издају. Њима се шта више чинило · 


срамота да туђијем људима допусте да кривце 
међу њима траже и силом хватају. Они су више 
били склони да га штите, него да га издају. И 
друго, није било MOryhe све старе заваде измирити. 
Ово је било у толико теже што се од увријеђеног 
тражило да се одрече крвне освете без дотадашњег 
начина мирења новцем итд. Против овога су се на- 
рочито бунили Црмничани. OHM мало по мало од- 
баце све нове уредбе и сасвијем се врате пређаш- 
њем начину живота, што толико наљути владику 
да силом своје духовне власти одлучи неколико 
племена од цркве. ја сам о овоме прошлога љета 
разговарао с неколико најугледнијих главара ове 
нахије, и готово једногласно су ми рекли: „Кад би 


владика к њима лично дошао, OHM као поуздано 


држе да би тиме све заваде, осим можда двије, три 


породице, биле умирене, и да би Ce и код њих као. 


и по осталој Црној гори могле увести поправке. 
Онај мали број породица којг се још устежу да 
приме измирење које се од њих тражи, неха слободно 


одмах одлучи од цркве, па ће они онда несумњиво - 
сами одмах тражити измирење“. Према оваком. 


N > К > РИД т о а 


54 ВУК СТЕФ. КАРАЏИЋ 


расположењу вјероватно је да ово упорно одупи- 
рање неће дуже времена трајати, и можда је већ 
за ово годину дана и Црмница приступила новом 
поретку. 

С убицом се овако поступа. Како општина неће 
да га ухвати и преда, још мање допушта да га 
сенат тражи и хвата, то га је немогуће добити у 
руке. Напосљетку се толико успјело да општина 
допусти, да се његова кућа може разорити и спа- 
лити, а стока (у понајвише случајева једино имање 
Црногорчево) узети у глобу. Тиме се његови ро- 
ђаци ослобођавају од крвне освете противне стране; 


сам пак кривац искључује се из друштва, и свак 


га може без одговорности убити. Његову стоку 


дијеле међу собом извршиоци сенатске одлуке. Ha © 


Цетињу то врше сами сенатори са својијем перја- 
ницама, а у удаљенијим племенима гвардија. И ако 


се за извршење пресуде многи намећу, и главари _ 
као и остали, ипак подуже траје док се први ко .. 
рак учини, и кућа заиста почне рушити. Сваки се 
боји да он буде први. На Цетињу се десио случај . 
да је извршење једне таке пресуде одгађано од дана · ., 


до дана читаву недјељу, што нико није хтио почети 
без владике и његова личног позива. 
Кад се убица овако лиши куће и имања, он само 


с оружјем, као какав разбојник, тражи какво скло» · 


ниште, гдје мисли да ће бити безбиједан. Понеки 
побјегне у Турску, а за њим каткад оде и породица 


му. Иначе жена и дјеца, ако их по несрећи има; 


мора тражити склоништа код најближих рођака. 

Лишити овако невину жену и дјецу крова, имања 
и свачега најпотребнијег за живота свакојако мора 
изгледати као највеће варварство. Али кад се узме 
на ум да се само на овај начин може спријечити 
много највећијех зала у будућности, и да се само 
овако могу поставити основи културног поретка 
потребног за свако друштво према садашњем вре- 
мену, то се мора зажмурити и преко срца одобрити 
и оваке мјере. Кад би било могуће добити у руке 
кривца, то би он својом главом платио учињено 

убиство, његова би породица остала мирна у кући 
и на свом имању. — На Цетињу су прошле године 
погубили два кривца, али начин на који је то из- 
вршено, прави је Црногорски. Ради тога се искупило 
више стотина људи из разнијех нахија и племена. 
и сви су одједанпут опалили из пушака на кривце, 
и то само због тога, да не би рођаци и саплеме- 
ници могли доцније казати овој је или онај је на- 
шега Н. убио. Вриједно је рећи и како је испало 
ово стријељање. И ако је овако велики број људи 
пуцао, и ако је било кратко растојање, гдје тако 
вјешти стријелци никад не би промашили, само је 
један пао мртав, а други је само рањен. Како се 
сматрало да је пресуда извршена, он се извидао и 
остао у животу. Како у овако заједничком извр- 
шивању пресуде нема никакве опасности од крвне 
освете, то овај случај може послужити као доказ, 
да Црногорац, и ако је тако жудан освете за увреду, 
не убија радо, ако не мисли да је то дужан учинити. 

Друге кривице и грађанске спорове пресуђује како 
сенат и гвардија, тако и изабрани суд по старин- 
ском обичају. 

Главне су кривице послије убиства крађе. По 
старом Црногорском обичају лопов мора седмоструко 
платити украдену ствар (у Србији само двоструко, 
једну цијену ономе чија је ствар, и једну држави). 
Необичан је (као и све у Црној гори) начин како 
се лопов тражи. Кад је неко покраден, он објави 
на све стране шта My је украдено и колико he дати 
ономе ко му лопова пронађе. Ако неко трећи зна 
лопова, он се не јавља одмах, већ пошље лопову 
четвртог, који му каже да неко зна, да је он TO и 
то украо, већ нека похита да се са покраденим 
изравна. Ако лопов види да је заиста ухваћен, он 
одмах похита те се с газдом покрадене ствари из- 
мири. У томе случају може украдена ствар доћи 
газди у руке, а да ни лопов ни он не знају ко је 
проказао, јер проказивач обећану награду добије 
преко свога посредника. Ако је ссумњичени лопов. 
невин, или ако мисли да се његово дјело не може 

открити, или ако се узда у своју јаку породицу итд. 
-OH одриче и неће о томе ништа да зна. У таком 
"случају покрадени повећа обећану награду прокази- 
вачу. Ако је проказивач сигуран за лопова, он му 
преко свога посредника понови поруку. Ако овај и 
-опет стане одрицати, обећана се награда опет повиси, 
и то се често три и четири пута чини, тако да 
обећана награда некад пријеђе вриједност украдене 
ствари. На посљетку, ако лопов и даље одриче, мора 
се проказивач јавити и пред лоповом своје тврђење 
"доказати. Ако докаже, лопов мора платити поред 
уобичајене накнаде за ствар, још и све остале 
трошкове; а ако не докаже, и осумњичени лопов 
се оправда, то мора он место њега сносити трошкове. 
Проказивач се Српски сове cox, његов посредник 
„сокодржица, а обећана награда соџбина. 

Крађа с обијањем и напада на куће (као што 
се н. пр. у Србији под Турском владом често до- 
гађало) у Црној гори нема никако. То би било веома 
тешко и извести, једно, што је свако готово стално 
под оружјем, и друго, што су честе куће, па и на 
најмањи знак дотрче сви људи. И природа земљишта 
јако томе смета, што су насеља понајвише постав- 
-Jena на такијем мјестима да чине природно утврђење 
и може им се прићи кроз поједине тјеснице између 
"стрменитијих стијена. Зато је при такој узбуни н. пр. 
кад опазе лопова уобичајени поклич: „Ко је витеё 
на ждријело!“ И заиста обично, чим се таки поклич 
чује, више људи полети на ждријело, него онамо 
"одакле поклич долази, јер се зна да се непријатељ 
тамо неће одупирати, већ ће одмах побјећи. — 
Отимање на друму догађа се овде-онде, али и то 
ријетко, једно због тога, што је то могуће извести 
само изненадчијем препадом, iep би се сваки прије 
бранио на живот и смрт, Hero што би дошао кући 
"без одијела и оружја, што се то сматра кго велика 
срамота; и друго, што такав поступак више него 
ишта друго изазива крвну освету међу племенима. ` 

Сваки Црногорац може чинити што хоће и што 
„је кадар извести, a не мора се, као н. пр. разбојници 

у Италији, клонити друштва, па се ипак ове врсте 
злочини због горњијех узрока ријетко до сад деша- 
bajy; али бојати се да нови поступци владини према 
„убицама не принуде га да стане живјети правијем 
разбојничкијем животом. 

Ријеч сенат у Европскијем државама много значи, 
па је овдје на свом мјесту рећи коју више о његову 
значају и уређењу у Црној гори. Читатељ је по 
културном стању ове земље већ унапријед могао 
себи представити да то овдје није ништа велико, 
већ врло просто. На 50 корачаји од прилике од 
манастира налази се једна дугуљасга камена зграда 
на један под покривена сламом, то је сенатска кућа, 
и обично се зове кратко „Сенаш“. У њу се улази 
на двоја врата. Једна врата воде у одјељење у коме 
се затвара рогата стока и магарци. Кад се уђе на 
друга врата наилази се на двоја друга. Кад се отворе 
десна улази се у простор у коме је више постеља 
напуњенијех сламом; ту спавају сенатори; O зидовим: 
им висе дуге пушке. Лијева врата воде у одјељење 
у коме jo поред зида једна камена клупа; на средини 
на поду види се једно мјесто које представља огњи- 
ште, и на коме се ложи ватра; око њега се држе 
сједнице. Ty један слуга готови јело за сенаторе, и 
ту се грију кад је хладно вријеме. Кад владика 
долази у сенат, обично сједне на камену клупу, по 
којој се из поштовања простре један покровац. 
Колико још има мјеста, поред њега сједну сенатори; 
остали као и парничари посједају OKO огн,ишта на 
ниске, једва стопу високе дрвене столичице и на 
камење, и тако с дугијем чибуцима у устима или у 
руци почињу савјетовање. Ако треба што написати, 
позове се секретар владичин, који што треба или 
напише у манастиру и донесе готово у сенат, или 
мора ту по Турском обичају на кољену писати. 

Већ смо рекли колика је сенаторска плата; њима 
припада и оно што паоничне стране на име TPO- 
шкова морају платити. Јело — осим брашна — 
доносе од куће (као сир, вариво итд. а помажу се 
и стоком која се од кркваца одузима). Одијелом се 

сенатори не разликују од осталијех Црногораца. 
Како сенатори не доводе своје породице на Цетиње, 
већ оне остају код куће по племенима и нахијама, 
то су ријетко сви на окупу; само у изванреднијем 
сједницама скупљају се сви. 

Важно је питање да ли ће се ови први почеци 
преображаја одржати и усавршити, или ће се можда 
све мало по мало вратити у старо стање. Ja мислим 
да ће прије бити ово друго. Друкчије би било кад 
би владика поред своје патриотске ревности имао 
и новчанијех средстава. Тада би се могло надати 
бољем успјеху. Али уштеђевина његова претходника 
готово је сасвијем потрошена на издатке новог уређе- 
ња, а Црногорац не само што ништа неће да ради док 
му се не плати, него на сваки преображај криво 
гледа, и о данку ништа неће да зна, те према томе 
не може се ништа друго очекивати, већ да и ова 
сјенка преображаја опет ишчезне. И тада не ће бити 
другога средства да се Црногорци, дајбуди и послије 
неколико покољења, уздигну из њихова садашњег 
ниског стања, до подизање згоднијех школа. И ако 
се на овај начин споро напредује, али у толико је 
он поузданији, и жељени плодови ће се несумњиво 
јавити. 

Кад у земљи буде више људи, који имају појма 
о правој религији, о части и о љубави према отаџ- 
бини, о географији и историји, тада ће им се лако 
моћи отворити очи да виде како је биједан њихов 
варварски начин живота, и неће се, као сад, про- 
тивити поправкама, а законитост и ред сами ће од 
себе тада доћи. Тад ће се сигурно наћи људи који 
ће хтјети да држави и без плате послуже, и неће 
се нико противити да према своме стању плаћа да 
се најпотребнији издаци покрију. Али се зато мора 
то образовање вршити у самој земљи, а и даље 
задржати просто одијевање, чисте нарави и што је 
добро од досадашњијех обичаја. Ако се пак обра- 
зовање почне уносити са стране, и млади људи се 
ради тога буду слали y туђе школе, поновиће се ван 
сваке сумње старо искуство, да ти људи са знањем 


_ 


Fe 


~ GS "и © Та 


ЦРНА ГОРА | 59 


донесу у земљу навике угоднијег живота и луксуза, 
и немогући их у Црној гори задовољити, они ће се 
у својој земљи неугодно осјећати, и мјесто да се 
труде да оно што су научили и у своме народу 
рашире, вољеће бити у Котору посљедњи пиљар, 
ниго у Црној гори први сенатор. 


У. ЖИВОТ СА СУСЈЕДИМА. 


Како, као што је речено, Црногорска слобода и 
независност од Порте није призната нити каквијем 
уговором обезбијеђена, већ се онако сама од себе 
држи, то су Црногорци с пограничнијем Турцима 
стално у рату. Овај се сусједски рат истина не води 
ради каква освајања с једне или с друге стране, већ 
готово једино ради убијања и пљачкања. Овај се рат 
зове чеша и чешовање, и у великој је части као 
јуначко дјело. Обично у чету иду 10 до 20 људи, и 
гледају да кога од непријатеља убију или да што 
отму и украду. Али понекад пођу и на стотине, и 
нападају читава села, али чешће само чобане са 
стоком на паши. Нападнути се увијек одупре, па 
макар био само један противу стотине, да одбрани 
своју имовину. На прву пушку и поклич долете 
сусједи, и отпочне права битка, чији је завршетак 
увијек сумњив. Често се нападачи с губицима по- 
вуку, а понекад им пође за руком да што упљач- 
кају. Тој је обично стока. Један дио чете одмах зајми 
стоку и тјера ка граници, док други већи дио остаје 
иза њих да их брани од пристигле потјере. Ако 
чета види да није у стању претјерати пљачку преко 
границе, M да је потјера може отети, онда гледају 
да је упропасте, убијају је из пушака или кољу 
ножевима, да ни противнику не остане од ње кори- 
сти. Главе убијенијех непријатеља најславнији су 
триумфи, и зато гледају увијек да је одсијеку и 
однесу, па макар то било скопчано с највећом опа- 
сношћу, па чак и по цијену живота. Турци обично 
набијају главе на коље по градскијем зидовима; 
Чрногорци чине то исто на кућама својијех главара. 

гили на дрветима у близини куће, Ријетко кад има 
заробљеника; ако се и то деси, искупе се доцније 
новцем. 

Они, који тако остану без свога стада просе од 
-својијех људи, и у такијем случајевима свако им радо 
поклони од своје стоке, тако да понеки опљачкани 
више напроси него што је прије имао. Многи Црно- 
горци на Турској граници живе готово једино од 
четовања. Али у велике чете иду и имућни људи, 
који не траже користи, јер је срамота остати код 
куће, особито кад се тиче какве освете, дакле кад 
је народна част у питању. Понајвише Српско-црно- 
горскијех народнијех пјесама пјевају O оваком чето- 
«Baby, као н. пр. 19-та пјесма Ill књиге.) 


Гдје су велике планине граница (као H. пр. Cy- 
торман између Црмнице и Бара) те дијеле Црно- 
горце од Турака, ту није тако несигурно и опасно; 
али зато је у толико горе по другијем краје- 
вима, као н. пр. код Спужа, гдје Црногорци живб. 
тако близу с Гурцима, да једни друге могу чути кад 
пјевају, па опет ту остају, и нико не мисли да на 
другом мјесту тражи веће безбиједности за свој 
живот и имовину. Турци ту држе толико ораће земље 
колико могу са града бранити. У пољу ору удаљени 
један од другог на пушкомет, и сваки с пушком O 
рамену. Ако се узме на ум да би и за једног и за 
другог била највећа част, кад би један убио другога 
"и волове му упљачкао, онда се може замислити, 
какво је ту стање. Зато се овдје често дешава да 
један сије, а други бере, или један жање, а други 
кући однесе или запали. Али ипак ово се посљедње 
ријетко дешава, јер се то држи управо као противно 
ратном праву. Међутим јесени 1834 године Турци 
су запалили Црногорцима кукуруз, и тиме их не- 
"обично раздражили. 

Понекад се закључи међу сусједима и мир на 
‘HEKO вријеме, и они се истина састају и мијешају, 

1) Перовић Батрић, прва песма у IV. књизи београдског 
"издања. — Преводилац. 

али и то с највећом опрезношћу, јер је било доста 
случајева повреде мира и с једне и с друге стране. 
У ове пограничне сукобе мијешају се и жене, те 
немају оне слободе кретања као у племенскијем за- 
вадама. Туркиње истина могу много слободније ићи 
у Црну гору, него Црногорке у Турску, јер је Црно- 
горцу одвратно оженити се ма и покрштеном Тур-. 
кињом, док је Турцима највеће јунаштво и заслуга 
за вјеру да Хришћанку!) приволе да се потурчи и да 
с њоме ожени. Хришћани око Турскијех градова 
држе се с Турцима; они удаљенији гледају да буду 
неутрални, али воле Црногорцима него Турцима. 
Западни крај Херцеговине, Грахово, које је на тро- 
међи (Аустријској, Турској и Црногорској) има таку 
неутралност; тамо се могу састајати Црногорци и 
Турци, а да се једни другијех не боје. 

Ако Турци гоне каквог Хришћанина у својој 
земљи, или ако Хришћанин случајно или хотимице 
убије каквог Турчина или Хришћанина, или уопште 
ако учини какву кривицу да није више у свом мје- 
сту сигуран са животом, он бјежи у Црну гору. 
Многи то чине зато, да би као слободни људи мо- 
гли живјети, или да би из задовољства могли ра- 
товати с Турцима. Такав бјегунац зове се ускок. 
Може се рећи да су ускоци већи дио садашњијех 
Црногораца, који су се мало по мало тамо наста- 
нили. Најугледније Црногорско племе Његуши носи 
своје име од Херцеговачке планине Његош (како се 
владике и сад потписују). Ускоци се обично наста- 
њују на граници, да одатле дижу чете на своју 


1) И ако у Српскијем народнијем пјесмама има доста 
примјера да је и 3a Српске јунаке била заслуга и част да 
уркињу покрсте и за се вјенчају; сада пак о томе влада 
сасвијем друго мишљење код свију Срба Хришћана. Они 
Туркињу, зато што није крштена, држе за тако нечисту, да 
је неће ни покрштену узети за жену. То се најбоље пока- 
зало при освојењу Биограда 1507 године, да се мало ко од 
правијех Срба оженио Турскијем женама и поред све њихове 
љепоте и њежности. Они су то оставили Грцима и Цинца- 
рима који су се родили и одрасли међу Турцима по варо- 
шима. | 

пређашњу Беба Због немира и насиља над 
Хришћанима у Босни и у Херцеговини у новије 
вријеме се толико нагомилало ускока у Морачи, да 
међу стјенама нијесу имали више мјеста да се на- 
стане, и преко стотине породица прешло је преко 
планине Јаворја на Херцеговачку област и ту се 
настанило. Кад Турци у овај крај долазе да покупе 
годишњи харач, они досад обично напуштају своје 
куће и повлаче се у Морачу, па се опет враћају | 
кад Турци оду. Али 1835. године смисле друкчије: us 
покупе између себе од сваког који пушку носи по 8 
два цванцика и преко два изасланика пошљу Typ- 
ском старјешини, који их радо дочека, и обећа им 
заштиту да могу мирно живјети. Ови ускоци учи- 
нили су велике услуге 1831 и 1832 Али-аги Сто- 
чевићу (садашњем паши Херцеговачком) противу 
Босанскијех одметника; али им је злом враћено, 
као у опште свима Херцеговачкијем Хришћанима, 
који су много помогли и свакојако одлучили Босан- 
ски пораз. Многе је доцније исто Али-ага, за кога 
су се борили, мучки поубијао итд. 

Али ускоке имају не само Црногорци већ и 
Турци. Кад се коме Црногорцу учини каква He- 
правда, а он се не може осветити, или кад он коме 
што учини а не може се бранити, он ускаче 
у Турке, који га обично веома радо примају и 
сваку му помоћ указују, као ослобођавају га од 
харача, помогну му да подигне кућу итд. али под 
условом, да се настани мало даље од границе, и да 
диже чету на Црну гору (иначе би га држали за 
шпијуна, или се боје да се са својима не измири 
и не врати натраг, па би им, познавајући земљиште, 
могао много више нашкодити, кад што се и деша- 
вало). Ипак Црногорци имају много више ускока 
него Турци, јер им је боље у Црној гори него 
овима у Гурској, што Црногорци не траже да ускок 
мора дизгти чету на Турке. Причају за неког ускока 
Каримана, који је увријеђен побјегао Турцима, по“ 
турчио се, ж једну по једну 27 Црногорскијех гдава 
одсјекао и одемо. 

Хришћани овијех крајева имају знатне повла- 
стице једно зато што заједно с Турцима имају да 
се бране од Црногораца, и друго зато да не би 
„имали узрока да ускачу у Црну гору. Тако између 
осталога њима је допуштено да свуда могу ићи 
с оружјем, да могу носити најљепше дуге пушке 
и сребрњаке с ножем за појасом, што иначе у ци- 
јелој Турској Хришћанима није допуштено. Кад је 
1820 године дошао у Никшић туфекџибаша Џела- 
лудин-паше да предводи војску против Црне горе, 
и нашао Хришћане да обашка логорују у пољу, 
запита Никшићког капетана, каква је ово војска. 
Кад му је капетан одговорио „то су Хришћани“, он 
Y чуду гњевно повиче: „Какосе може трпљети да 
је раја тако наоружана?“ Капетан му одговори: 
„Мора се трпљети, што без њих не би се ни ми ту 
могли одржати; они ми помажу да чувам границу“. 

И Црногорци из истог разлога, т. ј. да не би 
бјежали у Турке, морају својим људима много што 
шта кроз прсте гледати. Кад се неко од њих нађе 
притијешњен, он јавно говори: „Док ми је Спужа 
и Никшића не бојим се ни Сената ни икога другога“. 

Садашњи владика чим је посузео владу почео 
се старати да једним миром учини крај овом клању 
по граници. Тога ради обрати се почетком 1834 
` године Херцеговачкијем капетанима и Скадарском 
паши. Херцеговци приме приједлог и неколико 
најугледнијих Турака састану се с владиком на 
граници да сео осталом усмено споразумију. Турци 
су прије свега тражили да c2 један дио тога краја, 
` Kona, која се кедарно гридружила Црној гори, 
"врати њима. Владика пристане, али је тражио обе- 
“habe, да људи тога краја плапају само одређени 
годишњи харач, и да им се не намећу никакве 
‘pyre дацијс, nuraga им се Турци мијешају у њи- 
| „хову унутрашњу управу, га што се и Турци са- 
„гласе. Тако се утврди као нека врста мира, којим 
“ce осигура обострано спокојство и међусобни са- 
обраћај. Али је требало и Жупљане на то CKNOHETH, 
И ‘ate Ba, забранивши осталијем Црног 9p- 

цима да их од тога одвраћају, склони их те и они 
пристану. Од тада се почну с Турцима мијешати и 
своје производе носити у варош на пијацу, а Турке 
међу се примати. Али је ово стање врло кратко 
трајало. Кад су Жупљани, ништа не слутећи, били 
код својијех стада и по радовима у пољу, наједан- 
пут нападне на њих неколико хиљада Турака. Tako 
изненађени неки изгину, и Турци упљачкају више 
хиљада оваца, коза и говеда, и опет успоставе 
потпуно Турску власт у Жупи. Разумије се да је 
тиме престао и уговорени мир. — Скадарски паша 
није хтио ништа чути о миру с Црногорцима. Он 
одговори владици, да је Црна гора Турска област 
и њени становници Турски поданици, и затражи да 
му се одмах покоре. Тако су се сваки даљи поку- 
шаји показали као бесплодни, и владичина старања 
за мир осујећена, и стање на овој страни остаде 
као и до тада. је 

Да би се добио појам како су вратоломни ови 
походи вриједно је између многијех изнијети неко- 
лико примјера. Један такав примјер саопштио је 
_,Ausland“1) у децембру 1834 године, како cy Црно- 
горци у прољеће исте године украли са Турског 
града Спужа један петофунтовни топ дугачак четири 
лакта. — У почетку 1835 године утврде Кучи с по- 
граничнијем Подгоричкијем Турцима мир. Ослањајући 
се на то приђу пастири са својим стадима без- 
брижно ка Подгоричкој граници. једног дана вјеро- 
ломно их нападну изненада Турци, петнаесторицу 
убију и упљачкају више хиљада оваца. Ово, разумије 
се, није могло остати без освете, и сви се Црно- 
горци позову да у освети узму учешћа. Како Под- 
горичанима није било лако ништа учинити, TO они 
нападну ноћу (у марту 1835) град Жабљак, освоје 
га, побију више грађана, попале га и опљачкају, и 
стану се правити као да ће то мјесто да задрже 
под собом. Како Црногорци иду у чету без знања 
и допуштења владичина (исто као што ни Турци 


1) Написао ra Вук. — Преводилац, 

не мисле да ли за то треба тражити допуштење 
од њиховијех старјешина), то владика дозна за тај 
напад пошто је већ био извршен. Владика пак, ци- 
јенећи сву озбиљност овсга догађаја, који је могао 
изазвати Порту на рат против Црне горе, морао је 
употребити сав свој углед и власт да Црногорце · 
наговори, да бар напусте град; и они то и учине. 

Како се садашњи владика труди да мир заснује, 
и како се (а не као Турци) сваком приликом мудро 
користи да то посгигне, нека послужи овај примјер. 

Два Црногорца одбјегну у Турску и ступе у 
службу код једног угледног Турчина у Никшићу. 
Једног дана (крајем 1834 године) наговоре петнае- 
стогодишњег газдина сина да оде с њима у село 
код некога познаника да се почасте. Тек што су се 
мало удаљили од вароши, нападну младића, вежу 
му руке и дотјерају владици на Цетиње. Владика 
их по обичају обдари, и то више што младићу нијесу 
ништа учинили, него што су му га довели, одријеши 
му руке, добро га угости и пошље га његову оцу 
без откупа. Овај радостан, и да би владици показао 
своје поштовање и захвалност, пошље му по истом 
свом сину на дар једног лијепог коња. 

Са западнијем сусједима Црногорци живе мирно, 
осим ако се — као и сами међу собом — појединци 
што посваде; и како обично нема никаква конту- 
маца, који спречава - саобраћај, то се готово сваки 
дан мијешају. Црногорци силазе у Котор и у Будву 
да продају и купују, и приморци исто тако без ика- 
квијех сметњи иду у Црну гору. Црногорске дје- 
војке удају се у „приморје, и обратно приморске у 
Црну гору. Али ово посљедње ређе бива, јер начин 
живота у Црној гори није тако привлачан. Многи 
Црногорци имају у Приморју и имања. Сам владика 
има код Будве.један манастир са знатним имањем. 

Приморци живе, као и Црногорци, стално под 
оружјем. У 16 и 17 вијеку, када је већи дио овога 
краја (од Котора па на југ) био под Турцима, При- 
морци су сг заједнички с Црногорцима били с Typ- 
цима. И сад се не разликују од Црногораца готово 

ни у чему, Још и данас међусобне распре уређују 
изборним судом као и у Црној гори што је обичај, 
и пресуде Аустриске власти само потврде. На тај 
начин у мало дана свршавају се спорови који ре- 
довним путем можда никад не би били свршени. 
Крвна се освета врши и овде као и у свој околини 
Црногорској“). За злочинца је овдје међутим горе, 
јер не само што је он дужан крв рођацима убијеног, 
него га и власти гоне за злочин, и он се мора, ако 
му је живот мио, двоструко чувати. Такијех кри- 
ваца има на стотине под именом бандижани (од 
млет. bandire). Они се чувају да не дођу y домашај 
власти, и да их суд не ухвати. Неки од њих можда 
се повлаче још од Млетачке владе. То међутијем 
нису разбојници како би се по називу могло судити. 
Међу њима има много добријех људи који имају 
кућу и породицу, и живе као поштени људи обра- 
ђујући земљу. Разумије се да никад не долазе у 
варош да не би пали шака суду, већ живе у стал- 
ном страху с пушком у руци. Кад се не осјећају 
сигурни у свом мјесту, као што је случај код не- 
Kujex, они највећи дио живота, као заплашена дивља 
животиња, проводе напољу без крова. Ја сам прошле 
године био свједок како је један чиновник изишао 
четврт сата од Будве и преговарао с једном групом 
бандижаних. У Рисну сам шта више видио неке од 
њих и у вароши. Прошле године на заповијест 
сердареву (жандарског капетана) хтјели су једног 
да ухвате, али се овај одупре, убије једног напа- 
дача, и срећно умакне. Људи једног краја изнад 
Рисна међу планинама који се зове Кривошије, иду 
у чету на Турке као и Црногорци. У овим краје- 
вима обична је ријеч: „Да нема Кривошијана u 
Ришњана, цијела би Бока морала харач Турцима 
плаћати“. Ако ово и није баш тако, али је сигурна, 


1) У цијелој Арбанији врши се крвна освета на исти начин 
ш у истим приликама као и у Црној гори, тако да се nmọ- 
мишљало да су је Црногорци од Арнаута, или ови од Црно- 
гораца примили. Али је могуће да је код оба народа у истим 
приликама сама од себе постала, 

да би се Аустриска влада, да њих није, и на овој 
страни жалила на Турске упаде, као што се зна 
да се жали на Хрватској граници. ha 

И политичке прилике и само земљиште упућују 
Црногорце више сточарству него земљорадњи и за- 
натима. Како је Црногорцу главно и најпотребније 
занимање рат, то му је лакше, крећући се за стоком, 
употребити оружје; док би рало и други пољски 
алати у овом каменитом земљишту гутали сву 
његову и моралну и физичку снагу. Зато је Црно- 
горцима имање поглавито у овцама и у козама. 
Свиња и говеда има мање, па и коњи су ријетки; 
у мјесто њих служе ce y Црној гори мазгама. И 
ако најволе да се баве сточарством, раде и земљу. 
Главно је жито кукуруз; осим тога сију гдје се 
може нешто пшенице, али више раж, јечам, 306 и 
остала брдска жита. Највеће благостање за људе 
је кромпир, и умрли владика стекао је бесмртну 
заслугу што га је униоу Црну гору. Од поврћа 
најобичније је: пасуљ, сочиво, грашак, црни и бијели 
лук, а у неким крајевима и купус. У овом или оном 
крају има и разнога воћа, н. пр. јабука, крушака, 
дуња, смокава, шипака, шљива, ораха итд. Неки 
крајеви имају и добра вина, особито Црмница, али 
га нема довољно ни за домаћу потрошњу. Овдје 
ондіе баве се и пчеларством. Племена која живе 
поред Скадарског језера, а особито она у Ријечкој 
нахији, имају знатан приход од риболова. Једна 
врста риба селица, величине између сарделе и 
харинге, коју мјештани зову укљева, Талијански 
scoranze, долази у јесен из Бојане у необично вели- 
кијем количинама у ове крајеве. Дуж језерске 
обале виде се нека мјеста, чија се површина јасно 
разликује од остале воде, јамачно вбог извора који 
се ту у дубини налазе. Такво мјесто зове се око 
(у множини ока). Чим наступи хладноћа накупе 
се на тим мјестима (јамачно што је ту топлија 

изворска вода него у осталом језеру) тако необична 
множина укљева, да понекијих година међу њих 
забодено весло стоји управо. Око овијех ока, која 
неки људи сматрају као своју својину, намјесте се 
мреже и друге справе и хвата се колико се хоће. 
Овај риболов, који је готово једино имање племена 
Цеклића у Ријечкој нахији, врши се последња три 
мјесеца у години. Само неколико људи, међу њима 
и владика, имају своја ока, али сваки Црногорац, 
који ту дође за вријеме хватања, добије богат дар. 
Осим онога што се у земљи поједе и у приморју 
прода, велики дио ухваћене рибе суши се и продаје 
у Италију; нарочито је купују пуљски морнари. У 
језеру има и друге рибе гарочито шарана и мла- 
дица (трута). Младице се нарочито хватају међу 
укљевама којима се хране, и буде понека од преко 
тридесет фунти. 

Црногорци се истина баве и трговином, али је 
то увијек као споредно занимање, и зато тамо нема 
ни великијех трговаца, нити у опште може бити 
какве знатне трговине. Она је ограничена само на 
извоз и поглавито је риба, суво овчије и козје месо 
(талијански кастрадина), стока и сир. Црнојевића 
Ријека извози своју рибу највећим дијелом у Котор; 
кастрадину спремају највише Његуши. Кад се као 
што треба спреми (а Црногорци су томе вјешти) 
може се дуго одржати, а није ни рђава укуса. 
Понеки купују стоку у Херцеговини, и овако спрем- 
љену извозе великијем количинама у Тријест иу 
Млетке. Сем овога. доносе Црногорци три пута 
недјељно (уторником, четвртком и суботом) у Котор 
на пијацу и: вуну, различне коже, дрва, суво месо, 
сланину, маст, лој, мед, восак, корњаче, поврће, 
разну пернату живину, дивљач, јаја, млијеко, жито, 
брашно (нарочито кукурузно) кромпир итд. 

Тржиште је пред сјевернијем градскијем вратима 
на једном нискијем зидом ограђеном простору. Прије 
него што ће у њега ступити, Црногорци морају 
оставити оружје у једну нарочито за то спремљену 
зградицу. Ни Аустриским поданицима није слободан 

приступ под оружјем у Котор и у друге градове по 
овом крају, осим ако ко хоће само да прође, и тада 
га пропраћа један војник. Ко од Црногораца има 
‚ посла у граду, узима улазницу с којом може ући. 
Слично се поступа и у Будви и Кастел Ластви. 
Увоз у Црну гору много је мањи него извоз, и 
поглавито је у вину, соли, ракији, зејтину и некијем 
тканинама. Само мали дио ове робе преноси се 
мазгама, и скоро сва трговина преноси се на људ- 
скијем, а највише на женскијем леђима. Обична плата 
је за терет од прилике 45 фунти од Црнојевића 
ријеке до Котора 40 крајцара сребра, од Цетиња 20, 
а од Његуша 10 крајцара. 

Од онога што се увози обично свако купује y 
Котору или у Будви што му треба. Само на Црно- 
јевића ријеци неки трговци, исељеници из Подго- 
рице, отворили су дућане, гдје продају: барут, свилу 
и памук за вез, чивит за бојење, шиваће игле и др. 
Али уопште може се рећи да у цијелој земљи 
нема ни дуЁЕзна ни торбара. 

Ријетке су и mexarc, али се без њих најлакше 
може проћи, јер је гостољубље у Црној гори одо- 
маћено зише него игдје. 

Недјељнг пијаце ;рже се у земљи, кго што je 
већ речено, на Црнојевића ријеци и у Црмници на 
Виру. Ту долазе не само Црногорци и приморци, 
већ и људи из Турскијех области, који највише до- 
носе на продају жито. Тако понекад и поједини 
Црногорци, кад су с Турцима у миру одлазе у Турске 
пограничне вароши да што куле, али више да што 
вродаду. Новац је понајвише Аустриски и то сваке 
врсте, али се рачуна по Турски: два цванцика у 
грош, као што је и у цијелој Турској још дуго вре- 
мена послије Аустријскијех ратова било. 

Са занатима је још горе него са трговином. Не 
само да их сада у правом смислу никако нема, него 
их Hehe бити ни у блиској будућности, јер се они 
презиру и исмијавају. За кројача на пр. кажу да 
ради женски посао; сваког ковача зову Циганином, 
па ни пушкари, који су имтако потребни, нијесу у 
великом уважењу, јер и они морају ковати. 

За учење заната Црногорци имају и дара и 
окретности, а могли би у томе и неке народе без 
сумње надмашити, али они хоће да буду само рат- 
ници и јунаци, и свако им је друго занимање испод 
њихова достојанства. Најпотребније судове тешу 


сами, и често без потребног алата. Неки праве врло 


лијепе дрвене луле и споља их облажу жицом и 
дивно украсе, али само као споредни посао, или 
из забаве. У Ровцима се справља барут, па и та 
њима тако потребна ствар ради се аљкаво и у са- 
свијем малијем количинама. 


VII, ЗАКОН (BJEPA) И НАУКА, 


Вјера Црногорска (Грчка) јамачно је распро- 
етрта у овијем крајевима у 9. стољећу кад и међу 
осталијем Србима и Бугарима. Иако Срби нијесу 
уопште иикад имали правијех школа и наука, ипак 
су њихови свештеници имали некијех знања да су 
бар у вјерскијем стварима могли поучавати. Између 
осталога то доказују многе црквене књиге писане 
и од калуђера и од попова, које се на све стране 
налазе. Али од како су Гурци загосподарили овијем 
крајевима, незнање је опет све више узимало маха 
и свако знање се тако изгубило, да се онај држи 


за најученијег који зна добро читати и писати; . 


па и ти, особито они који знају добро писати, ри- 
јетки су. Тамо се не зна ни за коју другу књигу 
осим Часловца и Псалтира на старославенском је- 
зику, које Црногорац или никако не разумије, или 
највише разумије толико као на пр. Латински језик 
садашњи прост Талијан. О каквој граматици, reo- 
графији, историји, богословљу и другијем наукама, 
не зна се ни по имену. Ни за саму просту наставу 
у читању и писању нема досад никакве школе у 
цијелој земљи, и они који хоће да постану попови, 
морају ићи да се уче у манастир, или сваки поп 
обучава за то свога сина. Нема ku никаквијех књига 
ни згодног метода за наставу, и ко има cpehe и 


прилике да што учи, мора се годинама мучити да 


UPHA TOPA 71 


само читати и нешто писати научи, и пресрећан 
је ако у томе успије, да се узалуд толико вријеме 
није мучио. Требник је једина књига коју сваки поп 
има, и мора имати. Ако уз то има још и Часловац 
и Псалтир, онда има цијелу библиотеку, која му је 
потребна. При таком образовању свештеника није 
чудо да се хришћанска вјера и код попова и код 
народа више састоји у вршењу црквенијех обреда 
(као крштење, вјенчање, пост итд.) него у вршењу 
. Хришћанскијех врлина. У цијелој Црној гори има 
на 200 попова, а нема никаква ограничења колико 
их може бити, јер никаквом Црногорцу нико не 
може забранити да не постане поп, ако само вла- 
дика хоће да га рукоположи. Тако рукоположени 
свештеник не може вршити никакву службу до нове 
године. Тада се распоређују куће према броју по- 
пова, тако да ако их се увелича, сваки добије мање 
кућа, а ако се смање, добије више. И у Црној гори, 
као и свуда, попови наплаћују истина неку одре- 
ђену таксу за службе које врше, али је од тога 
због великог броја њихова тако незнатан приход, 
да они од њега не могу живјети, зато морају као 
и остали Црногорци радити и занимати се обичнијем _ 
пољскијем радовима. Неки су попови и свјетовне 
старјешине, као сердари, војводе, кнежеви, али се 
сви, који немају нарочитог чина, рачунају у главаре. 
Могло би се уопште рећи да је поповство у Црној 
гори насљедно, јер обично сваки поп спрема свога 
сина за то; а у самој ствари чин протојерејски је 
насљедан у некијем породицамза, као на пр. сердар- 
ски или други који. Попови се ни иначе ни по чему 
не разликују од осталијех љуци. Они не само што 
не носе браду, него као и други брију велики дио 
косе. Они носе оружје као и сваки, и иду у бој 
како на Турке тако и између себе; али како вјера 
забрањује вршење црквене службе ономе ко убије 
човјека, то се, колико је могуће, од тога чувају, већ 
као главари предводе војску, соколе је итд. Кад 
служе у цркви морају отпасати оружје и фишеклије. 
Ова спољашња једнахост попова с осталијем људма 

има ту добру страну што се људи из најугледнијих 
породица надмећу да се запопе, доку другијем кра- 
јевима, н. пр. у Србији и у Угарској, у попове често 
иду само таки људи, који у другијем гранама јавнога 
живота немају изгледа да могу напредовати, и није 
риједак случај да и најсиромашнији младић воли 
како тако да живи него да се запопи и да мора 
носити браду и одијевати се друкчије од осталијех 
људи. У Србији је шта више било примјера да су 
се за вријеме устанка на Турке млади попови рас-. 
попљавали само зато да би могли носити оружје и 
лијепо и богато одијело, што Хришћанима у Typckoj 
није допуштено. У Црној гори поп не губи ништа 
ни у ком погледу, а добија почаст и приход, који 
ма како да је мали ипак није на одмет. | 
Грчког закона попови сви се жене, и морају се 
вјенчати прије рукополагања. Они то обично тако 
и чине, а запопе се доцније, кад им се укаже згодна 
прилика. Тако је и у Црној гори, али с неком раз- 
ликом. Тамо родитељи вјенчају сина, који ће бити 
поп, с дјевојком коју изберу још као дијете. Млада 
остане као дјевојка код својијех родитеља, а мла- 
дожењу владика запопи, и он онда почне учити 
што му као попу треба. И кад тако учећи се од- 
расте, на уобичајени начин доведе кући младу 
(управо жену, која је дотле живила и одијевала се 
као дјевојка, само су је задиркујући је у шали по- 
некад звали попадијом).. Ако у међувремену млада 
умре, млади поп мора остати удовац, јер се, као 
што је познато, по Грчком заксну попови само 
једном могу оженити. А ако умре младожења, не 
смета млади ништа да се као дјевојка опет уда. 
Изгледа да је овај обичај постао због тога што се 
боје да не наступи случај, да доцније не буде при- 
лике да их владкка запопи. Зато су 1832—33 го- 
дине кад је старл владика био умро, а нови још 
непосвећсн, довели много такве дјеце једноме вла- 
дици из Србије, који је случајно дошао у Црну гору, 
да их запопи, па су послије, као што сам их и сам 
гледао, y Цетињском манастиру учили читати и пи- 

сати. — Кад нови свештеник одслужи прву службу 
зађе с бардаком у једној а чашом у другој руци 
по собама манастирскијем и части све ракијом. 

У Црној гори има госта цркава; свако племе 
има их по геколико, а свако село бар по једну. 
И манастира има у саакој нахији, али нема у сва- 
ком калуђера, вел cy или владичини или нахиски. 
Управу над њима H имап.см воде или попови (што 
је понајвише случај по нахиским манастирима), 
или свјетовни људи, а попови долазе овда онда да 
служе службу. У самом Цетињском манастиру има 
само један калуђер, и то странац, кога је владика 
недавно закалуђерио. Најважнији манастири у ко- 
јима има калуђера јесу манастир под Острогом и 
Морача. У оба има око десетак калуђера и игумани 
су им архимандрити. Осим овијех има још на три 
разна мјеста манастира са по једнијем или два калу- 
ђера, од којијех је само један с једнијем калуђером 
у правој Црној гори (у Ријечкој нахији). У свему 
биће дакле у Црној гори око 25 калуђера. Они 
обично не просе, већ живе од пољопривреде и од 
онога што им људи као милостињу сами драго- 
вољно донесу. О црквенијем славама н. пр. прилажу 
већијем манастирима волове, овце, козе па и новац. 
— Калуђери се носе друкчије од осталијех Црного- 
раца. Осим капе одијело им је врло слично Грчки- 


јем калуђерима, али по црвеном фесу, око кога је. 


као мала чалма оплетена усукана свилена марама, 
сасвим личе на Турке. Садашњи владика одијева се 


као калуђери у чији ред и он спада, само су му. 


хаљине од боље свите. Калуђери носе браду као 
што је по правилима, али сам ја видио једнога ка- 
луђера испод Острога обријаног, и по спољашности 
изгледао је као какав хришћански трговац из какве 
Турске вароши. Неки млађи калуђери, који то воле, 
носе и оружје, што они објашњавају и правдају 
тиме, што су сви манастири, осим онога у Ријечкој 
нахији, на граници, са свим у близини Турака, и 
нијесу сигурни животом. — Позната је ствар да 
Црногорци нијесу тако побожни као остали Срби, 

H. пр. они у Србији, и то се објашњава разним уз- 
роцима, од којијех неће бити најневажнији и тај, 
што овдје калуђери не иду по земљи, као у Србији, 
и народу предикују и ако само о паклу и ђаволима. 
— Под Турцима у Србији није било ни у десетом 
селу цркве, па ипак тамо је било мало људи који 
се нијесу бар једном у години причешћивали (уз 
велики пост у манастирима), ово су нарочито чи- 
нили они који се због великог гријеха нијесу усу- 
ђивали ићи своме попу, или којима je поп за He- 
колике године забранио причешћивање. Ay Црној 
гори ређи су они људи који се бар једном у ro- 
дини причешћују, него они који то никако не чине, 
У онакијем приликама не може се другачије HM 
очекивати, пошто закон забрањује причешћивање 
убицама за 20 година за које вријеме има да из- 
држи разне покоре, а сваки Црногорац мора бити 
сваког тренутка готов и на убиство, ако не намјерно 
а оно из одбране. А при његову начину живота 
немогуће му је и обичну покору издржавати. У 
Србији се обично моле Богу трипут на дан: ујутру 
кад устану, у вече кад хоће да вечерају и послије 
вечере кад хоће да спавају. Ујутру се се моле Богу 
кад које устане, послије вечере кад које доспије да 
спава, а пред вечеру сви се моле заједно. Старје- 
шина породице стане напријед, за њим мушкарци, 
а жене и дјеца за њима. Старјешина почиње мо- 
литву и нико не смије престати ни сјести док стар- 
јешина не сврши. Они се не моле Богу једнако (од 
хиљаде можда ниједан не зна оченаша), него што 
које зна оно и говори (шапућући; само старјешина 
може говорити мало побоље да се чује), и што жели 
оно и иште, и молитва је овдје или ондје, дужа или 
краћа. Црногорци имају обичај да недјељом и праз- 
ником иду у цркву, али оваке молитве у кући нијесу 
у обичају. Може бити да је Турски јарам у Србији 
учинио да се боље држи закон, али јамачно и ка- 
луђери за то имају васлуга, чему је између осталога 
доказ и то, да је потурчивање најчешће било онамо 
гдје није било манастира, као н. п. у Босни. 

Садашњи владика отворио је на Цетињу једну 
малу школу, у којој се око 30 младића (међу њима 
и горе поменути млади попови) уче осим читања 
и писања још и рачуну и црквеној историји. Нека 
би Бог дао да ова школа и даље напредује и да се 
и другијем наукама умножи! Исти владика подигао 
је и једну малу штампарију. 


УШ. НАРАВИ И ОБИЧАЈИ. 


Ни у једној књизи не налазе се описани обичаји 
неког народа потпуно и до најмањијех ситница, па 
то читатељ не може ни овдје очекивати. Много што 
шта, што је већ казано спада овамо, и зато ћемо 
се ограничити још само на оно што је најинтере- 
сантније, и што је од Њемачкијех обичаја Haj- 
различније. 

Црногорци су обично велики, стасити, јаки и 
здрави људи; начин живота и природа земљишта 
чине можда да су више мршави него гојазни, да су 
врло окретни и лаки. По врлетима уз које би се 
странац с тешком муком пузао, они трче и скачу 
као дивокозе. Према пријатељскијем туђинцима пока- 
зују се предусретљиви, учитиви, па чак и ласкави, 
и ако су иначе обично озбиљни. Обично се узима 
да су Срби на југозападу вјештији у лијепијем и 
глаткијем ријечима и ласкавом понашању него они 
на сјевероистоку. У Србији се држе као учитиви и 
ласкави становници Херцеговине, у Сријему и у 
Бачкој Хрваћани и Далматинци. Али Бокељи у томе 
погледу превазилазе све, а Црногорци, и поред све 
своје сурове природности, превазилазе чак и ове, 
Они не само што умију урођеном рјечитошћу штогод 
лијепо казати, већ се умију препоручити и допасти 
се и тиме што неће да противрјече, и ако су у ствари 
друкчијег мишљења. Ја сам се разговарао с мно- 
гијем Црногорцима из разнијех крајева, особито о 
преображајима владичиним, хвалио их по своме 
похођењу, и трудио се доказати им, да је несум- 
њиво много боље да правитељство врши освету, него 

да то сваки појединац чини; да је много већа сра- 
мота штитити кривца него га предати правитељству 
да га оно казни; да у цијелом свијету нема нигдје 
људске заједнице, гдје се не плаћа данак, и да се 
то чини на општу корист и за заједничке потребе 
и т. д. и увијек су ме пажљиво и пријатељски слу- 
шали. Никад ми нијесу грубље одговорили него од 
прилике овако: „Све је то тако, имате разлог, али 
ми смо зли и несрећни људи, ми волимо зло 
него добро“. 

Гостопримство се држи у Црној гори још у пот- 
пуном значењу те ријечи. Сваки се веома радује и 
држи за част да дочека и угости госта. Ако гости, 
полазећи од куће гдје су ноћили или ручали, избаце 
коју пушку, да покажу како су дочеком задовољни, 
домаћин је пресрећан и пун радости. Није риједак 
случај кад путник заиште воде да угаси жеђ, да му 
изнесу вина. г 

Уопште странце у Црној гори веома поштују. 
Ако неко узме мјештанина за вођу, може безбрижно 
проћи читаву земљу. Приповиједају да је једном 
такав вођа убио неког странца кога је пратио, па 
га је његов рођени брат убио, што је осрамотио 
ever? и земљу. 

И Црногорци истина воле пиће, вино и ракију, 
али се врло ријетко може видјети пијан човјек, 
Сваки се чува да се не опије, да му пијаном не би 
могао наудити какав непријатељ, или да не би сам 
у пијанству што учинио што би њему и његовијема 
могло навући крвну освету. 

Гријеси у љубави готово су још ређи. Ако се 
ипак кадгод деси да каква неудата женска остане 
бређа, а кривац би се опирао да је узме, то је био 
потпуно довољан узрок за крвну освету. 

Највећи су Црногорски пороци завист, жудња за 
новцем и поткупљивост. Они се сами сваком при- 
ликом отворено на то жале, и држе да је то највећа 
сметња њиховој заједничкој срећи. 

У Црној гори нема никако рђаве навике да ружно 
Коју и граде, кзо што је то код Срба у Маџарској 

врло обично (коме не пада на памет рђаво изгово- 
реко хусарско Baszamalelka?). И то може послужити 
као доказ да су Срби ову навику примили од Ма- 


' yapa. У Србији до устанка 1804 држали су за највећег 


грјешника који би у псовци поменуо душу или 
закон; у Маџарској псују нарочито прости људи, 
што вуку лађе и слични, и не помињући никога 
поименце, већ онако, и није им свето ни душа, ни 
закон, ни свети крст, ни свеци па ни сам Бог. 

Готово сви Црногорци пуше дуван, који сами саде, 
на дугачке дебеле камише са дрвеним великим лулама. 
Некад се деси да један другога њиме и удари, али 
се то држи за велики пријеступ, и може бити врло 
опасно за онога који то учини. У закону који је 
саставио покојни владика каже се: „Ако који удари 
брата Црногорца ногом или камишем, такови да 
плати за онај ударац цекинах педесет, и толико као 
глобу Црногорцима (судијама); ако ли га они убије, 
пошто буде ударен, за њега да поговора није, колико 
ли за лупежа, који у крађу погине.“:) 

Многи Црногорци и шмрчу бурмут (навика коју 
су грије у Србији имали само калуђери и го варо- 
шима Турци и Грци; код народа пак у Србији и сад 
је велика ријеткост). Бурмут справља сваки сам себи 

држе га умјесто у кутијицама у кожним кесицама. 

Велика је ријеткост у Црној гори прави просјак. 
Неки слијепци који се могу срести да пјевајући 
просе, понајвише су из суседнијех земаља. Али није 
риједак случај да и сиромашни и богати траже под 
видом зајма од овога или онога, од кога знају да 
могу што добити. Неки доцније и враћају што су 
овако добили, али многи на то више и не мисле. 
Нарочито досађују владици совакијем потраживањима, 
и како он нити може свакоме дати, нити увијек. 
одбитм га, то он има обичај (као што се и о Сави 
приповиједа) дати један дио од тражене суме с 
ријечима: „Више немам, а ово ти поклањам“, Како 


1) Ово друго 50 дуката нема у издању тога гакона ол 
Д, Медзковића. — Прев. 

се дугови уопште врло тешко наплаћују, то Црно- 
горци врло ријетко један другоме дају зајам без 
залоге, а залога је обично оружје. Ову залогу повје- 
рилац јавно употребљава као да је његова CTBap, / 
док је дужник не искупи. Ja сам код некијех трго“ 
ваца у приморју видио много скупоцјенијех дугијех 
пушака и другог оружја, које је највећим дијелом 
на овај начин прешло у њихову својину. И самом 
владици и сенату дају. залоге како појединци тако 
и племена, H. пр. прије неколико година дала су 
нека племена оваке залоге умјесто данка. 
Црногорци живе патријархално као Срби уопште. 
Има кућа у којима живе по 20 по 30 душа заједно. 
Оваке куће имају старјешину кога сви слушају у 
свима пословима. Старјешина не мора бити најста- · 
рији по годинама, већ ова част допада редовно 
најразумнијем и најпаметнијем. А жену оваког 
старјешине, или коју.другу која је одређена, слушају 
све остале жене у кућевним пословима. Кад.у таку 
кућу добе гост, кућни старјешина обично једе с њим 
сам, а остали људи засебно, затијем жене и дјеца. 
Главна храна Црногораца је осим проје (кукуруз- 
нице) уз пост вариво, црни и бијели лук, кромпир 
и риба, која се држи y ово вријеме као најбоље 
јело; уз мрсак, сир, млијеко и месо (овчије и козје). 
За госте и о великијем годетима пече се на дрвеном 
ражњу на ватри ван куће цијела овца или коза. У 
угледнијим кућама мијеси се за госте и пшенични 
хљеб, погача. Ни пшенични ни кукурузни хљеб не 
пече се у пећи, већ се тијесто метне у угријану 
црепуљу и озго се покрије пепелом и жаром, и ако 
треба, неколико се пута преврне, док се хљеб добро 
не испече, Ако нема црепуље, онда се разгрне ватра 
и тијесто се метне на врело огњиште и покрије се 
пепелом и жаром. Пепео се не помијеша с тијестом, 
већ хљеб добије лијепу кору; и ако гдје мало пепела 
прионе, или овдје ондје мало нагори, опере се или 
ножем оструже. Иу Србији се тако пече хљеб, али 
се обично покрије усијаним сачем, и озго се поспе 
поп277м и жаром. | 

Куће су Црногорске обично озидане од камена, 
истина просто, али зрло тврдо. У некијем крајевима, 
као у Црмници, покривене су ћерамидом, а у дру- 
гијем шиндром или сламом; овдје ондје има кућа 
покривенијех и плочама. У сасвим врлетнијем мје- 
стима куће нијесу у једном реду, већ су с три стране 
једна уз другу призидане да изгледају као права 
гомила. Многе куће имају пушкарнице. На стрме~ 
нијем мјестима неке су куће на два пода, и у доњем 
држе краве и другу стоку. У свима кућама, било 
да су на један или на два пода, само је једна про- 
сторија у којој сви живе. У средини или у углу 
гори ватра гдје се готови јело и гдје се, кад је 
хладно, грију. Код угледнијих имају у томе простору 
неколика одјељења, тако да бар свака ожењена глава 
са женом и дјецом одијељено може спавати. Про- 
вори, гдје их има, а тако и врата стоје преко цијеле 
године цио дан, а често и ноћу, отворени; правијех 
соба с пећима нема никако. 

Свакојако има појединијех људи који нијесу HH- 
мало еујевіерни, али се то за читав народ не може 
рећи, у толико мање, што је тешко одредити гра- 
ницу шта је сујевјерица, а шта није, која би се на 
све народе могла примијенити. ја ово истичем колико 
ради оправдања што међу Црногорцима и Србима 
у опште има сујевјерица, толико и да одбраним 
Црногорце од онијех, који их описују као много 
сујевјерније него што су. За Црногорце се може 
уопште рећи да су мање сујевјерни, али и мање 
побожни него Срби у Србији. 


Свадбени обичаји су у Српском народу тако 
многобројни и по различнијем крајевима тако раз- 
нолики да би се о њима читава књига могла Hanu- 
сати (особито ако би се навеле и све пјесме која 
се у овијем приликама пјевају и на ове обичаје 
односе, и што би тек дало потпуну представу 0 
њима). Ја ћу овдје поменути само оно што је Haj- 
важније и што је најособитије. Али држим да морам 
познати читатеље с Црногорскијем сусједима Mau- 
шровићима зато што ћу при описивању свадбенијех 

и другијех обичаја морати помењати нека знат- 
нија одступања код њих. 

Паштровићи (или Паштројевићи) зову се они 
приморци што живе јужно од Будве између мора и 
Црне горе до Турске Арбаније; они су дакле нај- 
јужнији поданици Аустриске монархије. Овај комад 
обале дуж мора дугачак је око шест, а широк измеђ 
мора и Црногорске области три сахата. Земља | 
врло каменита, али је романтично лијепа, и људ- 
скијем трудом начињена плодном. Сви су становниди 
Срби Грчкога закона и има их од прилике 3000 душа 
и 700 пушака. Они живе у 37 села и дијеле се на 
12 племена. Умјесто попова црквене обреде им врше 
калуђери из четири манастира. Необичне су проскуре 
на којима се служи код њих литургија, и које људи 
сваке недјеље и празника доносе манастирској цркви; 
најмања је од 5, а многе од 10 и 15 фунти. Иначе 
ови хљебови који се за то спремају нису већи од 
обичне земичке, али овдје они чине саставни дио 
прихода калуђерима, који од њих за литургију иси- 
јецају мали четвртасти дјелић на коме је дрвеним 
печатом утиснуто IC. ХС. МКА, а остало употребљују 
3a своју храну. Али се ови хљебови доносе у толиком 
броју да је не само довољно калуђерима за њихову 
потребу, већ се велики дио од тога суши и као 
пексимет продаје морнарима. — Они сами припо- 
виједају да су Паштровићи од најстаријих времена 
били независни; у почетку под заштитом Римскијех 
и Грчкијех царева, доцније под Српскијем царевима 
и краљевима, и најпослије под Млетачком репу- 
бликом, док 1797 нијесу дошли под Аустрију. Они 
веле да су од Римскијех царева између осталијех 
привилегија, које су и доцније владе потврђивале, 
имале и таку „да из њиховијех 12 племена и цар 
може бити изабран“. Од Млечића веле да су имали 
привилегије да се Паштровић може оженити првом 
Млетачком властеоком, а сваки Млетачки властелин 
може узети за жену Паштровку. Зато до данашњег 
дана никакав Паштровић неће да носе опанке већ 
праве ципеле, и ако их нема, радије иде бос. 

Под Млечићима у Паштровићима je било овако 
уређена управа: Сваке године бирају се редом из- 
међу племена четири суђе, двије војводе, дванаест 
властела и шест старјешина. Сви су они сједјелиу 
граду Св. Стјепану (на једном малом острву, гдје 
су сад готово св? саме магазе) и управљале одатле 
земљом и HanozoM. Добијали cy од Млечића и неку 
‘any плату. Становници нијесу плаћали никоме HH- 
каква ланка, ваћ су само имали да чувају границу 
од непријатељскијех упада, и на позив Млечића да 
иду у рат, и тада су добијали плату. Поред својијех 
старијех привилегија они се поносе да никад ни- 
јесу Турцима плаћали харача, док cy чак и њихови 
сјеверни сусједи (у Маинама, Поборима и Грбљу) 
то морали чинити. Они су на гласу са своје хра- 
брости као и Црногорци, али као приморци бога- 
тији су од њих, и нијесу тако примитивни као они, 


‚и ако у погледу школа и наука не стоје ни у ко- 


лико испред Црногораца. — И они су понајвише 
лијепи и пријатни, и тешко је одлучити да ли суу 
томе бољи људи или жене. Нигдје ниједно Српско 
племе нема обичаје тако различите као Паштро- 
BHA. 

Послије овог најпотребнијег описа овог наро- 
дића да наставимо о свадбеним обичајима Црного- 
pana. 

У Црној гори као и свуда код Срба женидба и 
удадба не зависи ни од младића ни од дјевојке већ 
једино од родитеља, а она гледају много више на 
глас породице, него на личност невјесте или мла- 
дожење. Родитељи вјере своју дјецу, а они се нијесу 
ни видјела, и не само да није обичај тражити уз 
дјевојку мираз, него се мора за њу платити и њену 
родбину даривати. У почетку овога вијека у Србији 
су тако мхого искали за дјевојке, да се сиромах 
човјек није могао оженити, те је Црни Ђорђије излао 
заповијест да се за дјевојку не смије искати HH 
узети више од једнога дуката. Дјевојку проси отац 
или брат младожењин, а може се послати и ко 
други, и за то се бирају обично рјечити људи. Обично 

у вече (кад су људи сигурно код куће и нијесу y 
послу) упуте се просци дјевојчиној кући с накићеном 
чутуром ракије или вина, и понесу собом за оби- 
љежје дјевојци, ако је испросе, сребрн или златан 
новац или прстен. Пошто просци кажу зашто су 
дошли, пруже оцу дјевојчином чутуру да пије. Ако 
је он прими и напије се, значи да пристаје; а ако 
дјевојку није вољан дати, он је не прими. Пристанак, 
који се пропрати метањем неколико малијех пушака, 
може се добити, а да се дјевојка и не види: тек 
доцније, код уговарања свадбе, обично се она покаже. 
Ако родитељи дјевојку неће да даду, они то лијепијем 
начином и учитиво одбију, или да сад имају пре- 
чијех послова и да не могу на удају мислити, или 
да ће се размислити, и тако што слично. Понекад 
се доцније прошење обнови, и ако родитељи дјевојку 
никако не пристају да даду, онда се просцима каже: 
за сваки други посао увијек су добродошли у њихову 
кућу, али у овој ствари нека их поштеде, и т. A. 
Понекад се родитељи споразумију о заручивању 
своје дјеце још док су сасвим мала; у Србији то 
бива без икаквијех нарочитијех припремања, већ 
као у шали, и онда се за дјевојку рекне да је по- 
клоњена. Приповиједа се да су родитељи уговарали 
док су им жене биле трудне да ће се опријатељити, 
ако једна роди мушко, а друга женско. Ако у кући 
има више дјевојака, држало би се за велику увреду 
просити млађу, док се старија није удала. — Ако 
је дјевојка једном обећана, то се ни једна страна 
не смије више одрећи: то би се држало за највећу 
срамоту, и био би то довољан повод за неприја- 
тељства. Кад један проси дјевојку није добро да то 
чини и други, прије него што први буде коначно 
одбијен. — По Грчком закону не смије се дјевојка 
удати испод 12 ни младић оженити испод 14 година. 
О ово се правило у Србији ријетко гријеши: шта 
више придају се још три године, али у Црној гори 
вјенчавају се права дјеца. У Србији просе дјевојку 
кад је у очевој кући одрасла и зрела за удају; и 
ако Је испросе, журе сө а. 4g. послије. Мрколико 

недјеља или највише послије неколика мјесеца у 
кућу доведу. У Црној гори често просе дјевојку док 
је још дијете, и ако се родитељи сагласе, могу је 
одмах одвести од куће. Нек: тако и чине, а други 
је оставе да у родитељској кући одрасте и тек кад 
буде зрела за удају доведу је кући. Некад се дешава 
да за мушкарца од три године испросе дјевојку од 
десет година, и кад их послије неколико година 
сведу, невјеста је одавно зрела за удају а младо- 
жења још није. Али се чешће догађа обратно, T. j. 
да је момак за толико година старији од дјевојке. У 
оваком случају млада спава са свекрвом, или с каквом 
дјевојком док не дође у зреле године. Јамачно су 


`вбог прво поменутијех случајева и постале оне сми- 


јешне приче у Србији како жена диже крај ватре 
васпалог мужа и на рукама га носи у постељу, а 
он кењка и плаче. — Ако су обоје истијех година, 
то их пусте да заједно играјући се одрасту. 
Напријед се мора уговорити не само кад ће се 
доћи по дјевојку, него и колико ће свата од мла- 
дожењиле стране доћи, да би се све спремило да 
се како ваља угосте и дарују. Сваки сват се на- 
рочито мора позвати. Међу сватовима мора бити 
стари сват, кум, првијенац, барјактар, војвода и 
дјевер. У Србији има још и чауш, прикумак (као 
слуга кумов) и гадљар. Чауш збија шалу, капа му 
је накићена дрвенијем кашикама и лисичјим или 
курјачјим реповима, а по некад је сав обучен у 
курачју или јазавичју кожу; у руци му је наџак или 
буздовен, којим лупа. Прикумак је умјесто барјак- 
тара. Али у Србији нема првијенца, и само се то 
име у народнијем пјесмама спомиње. У Паштрови- 
ћима имају још двије васшаве, који сједе на доњем 
крају трпезе према старом свату, и његове запо- 
вијести (као ађутанти) саопштавају у кући дјевој- 
чиној. У Црној гори као и по сусједнијем крајевима 
дјевојка има два дјевера, који иду један с десне, 
други с лијеве стране. То су обично браћа младо- 
жењина, а ако нема њих, онда најближи рођаци и 
пријатељи. У Србији и у Босни по варошима, а у 
6* 

Маџарској и по селима иду у сватове неколике 
жене (да дјевојка није сама међу људма), које се 
зову јенђибуле, и по том Турском називу може се 
нагађати, да је овај обичај позајмљен од Турака. 
Зет је обично војвода своме шураку, а ујак први- 
јенац нећаку. — Сви остали сватови зову се пусто- 
свашице или (као у шали) набшузице. У Црној гори 
и у приморју и међу свадбарима код младине куће 
има стари сват и дјевери, а зову се стари сват и 
дјевери од дома, за разлику од младожењинијех који 
се зову од пуша. При трпези сједи стари сват од 
пута с десне, а од дома с лијеве стране. Све на- 
редбе управља стари сват од пута старом свату од 
дома. Дјевери од дома (обично браћа или рођаци 
дјевојчини) изведу кад треба младу и предају је 
дјеверима од пута. У некијем приморскијем краје- 
вима сватови имају и домаћина, да би тако било 
подједнако главнијех личности и с младожењине и 
с младине стране. 

Сватови су обично одјевени и наоружани што 
љепше може бити, зато се у народнијем пјесмама 
и каже „кићени сватови“. Ко нема лијепијех хаљина, 
тај и не иде у сватове. или позајми хаљине и 
оружје од другога. У Србији иду сватови по дје- 
војку обично на коњма, а у Црној гори гдје нема 
ни коња ни путева, пјешке. Сватови иду обично 
с барјаком, као у рат, а на то опомињу и називи 
као: војвода, чауш, итд. У великијем сватовима 
угледнијих људи може бити и више барјака. Поне- 
кад у Црној гори неколико сватова од дома изађу 
са барјаком у сретање сватовима да их поздраве 
добродошлицом. У Рисну барјак ce вије само код 
младине куће. У овој се вароши приповиједа да су 
некад сватови умјесто барјака носили маслинову 
грану, о чему има трага и у народнијем пјесмама. 
Данас то бива само ако је младожења у жалости, 
и на грану се само привеже једна марама. Обично 
и младожења иде са сватовима по младу, алиу 
Србији није то свуда у обичају, већ зависи од воље; 


~ 


он може младу и код куће дочекати (као што се 

такођер у народнијем пјесмама то казује). То није 
од великог значаја, пошто се и у Србији u y Црној 
гори и готово по свима сусједнијем крајевима вјен- 
чање врши у мјесту гдје живи младожења. У Ср- 
бији се младожења познаје у сватовима по марами 
која му је иглом придјевена на капи и виси му 
низ леђа; у повратку с младом има више такијех 
марама, које му је родбина младина придјенула. Од 
почетка свадбе па до свршетка и код младожењине 
и код младине куће, тако и путем од једне куће 
до друге, пуцају из малијех и дугијех пушака. Сва- 
тови кога год сретну на путу часте га хљебом, пе- 
ченијем месом и вином; а гдје кроз село пролазе, 
часте њих: из оближњијех кућа износе им јело и 
пиће, празне чутуре напуне им за даљи пут. Кад 
буду близу младине куће, пошљу им муштулугџије 
да им јаве долазак. Њих обдаре марамама, и они 
се опет врате к сватовима. То у Србији чине вој- 
воде, а у Црној гори дјевери. Као што је казано, 
у Србији и у Црној гори главна је свадба код мла- 
дожењине куће; код младине куће часте их само 
добријем ручком, или ако су из далека угосте их 
добро и на преноћишту. У Паштровићима, напротив, 
бива свадба код младине куће. Између осталога 
тачно се утврђује и како ће се сватови угостити; 
за свакога свата мора бити спремљен четврт пече- 
ног брава, и како у Паштровићима, као готово 
свуда код Срба, браве пеку цијеле на дрвеном 
ражњу, то се тако печени цијели и изнесу и пред 
сватовима се сијеку на четворо. Интересантно је да 
се у Паштровићима на свадби брав не пече с гла- 
вом, као што се то обично чини. Приповиједа се 
да је овај обичај постао отуда, што су једном тако 
печену главу метнули пред старог свата и као у 
шали рекли: глава пред главу, а остали се сватови 
нашли тијем увријеђени и покрвили се. Од тога 
времена, веле, за сватове се пеку брави без главе. 
Још тачније је у Паштровићима одређено пиће за 
свакога свата. Има седам здравица, и чим се седма 
изговори, морају устати. Здравице су ове: 1) у славу 

божију; 2) у славу свијех светијех; 3) у здравље 
домаћиново; 4) у здравље свештеника; 5) у здравље 
кумово; 6) у здравље царево; 7) у здравље цијелог 
друштва. Свака се здравица (као нека молитва) 
прије пијења изговори, и испјевају се кратке пје- 
смице уз то. Ове cy здравице у обичају код свију 
Срба, али изгледа да нигдје нису тако усавршене 
као код овијех примораца, а нарочито код Паштро- 
вића и Ришњана. Одвело би ме сувише далеко ако 
би се на њима дуже задржао. 

У Србији се обично обећани новац ва дјевојку 
даје прије свадбе, a y Црној гори кад су сватови 
33 трпезом изнесе се лијепо нашарана погача и 
стари сват од дома тражи од старог свата од пута 
да погачу позлати. Он одмах умјесто младожење 
извади новце и наређа по погачи колико је за дје- 
војку погођено, и из пристојности метне нешто 


више, али ријетко је мање од 12 талира, или 24 


фор. ср. и потом пружи погачу заједно с новцима 
домаћину. Овај опет да одговори пристојности мла- 
дожењиној не узме онолико колико је уговорено, 
већ нешто мање, а остатак заједно с погачом преда 
младожењи, а сватови му сви углас захвале. | > 
Док сватови једу и пију дјевојка се облачи у 
затвореној камари, обично плачући, а око ње њена 
својта и пријатељице те је тјеше. Кад се приближи 
вријеме поласка, изведе је покривену велом њен брат 
или који рођак (дјевери од дома) и предаду дјеверу. 
У Паштровићима изнесу хљеб (пшеничан), и на њему 
на мјесту у мијешењу за то начињеном чашу на- 
пуњену вином. У њу баци младожења прстен, а 
млада га извади са оба средња прста и метне пред 
младожењу. То се понавља три пута, за тијем мла- 
дожења узме прстен и наметне га млади на прст 
између малога и средњега десне руке. Кад су свати 
већ готови да устану и поведу дјевојку, даје јој се 
добра молишва. Простре се насред куће струка и 
дјевојка клекне, па пружи од себе.руке, на које јој 
натрпају малијех пушака и ножева, колико год 
држати може, а два заставе узму joj вео с главе u 

држећи га раширена изнад ње један од њих говори: 
„Помози, Боже, и намјери се велики добри час! 
Моја ћерчице! Бог ти дао мјесто порода девет синова 
и десету кћерцу за милост; два као два стара свата; 
два као два заставе; два као два првијенца; два као 
два дјевера; један добар и поштен као твој отац; 
а ћерка била добра и поштена као твоја мајка“ 1) 
Уза сваки овај благослов сватови вичу: „Амин“. Кад 
сватови већ устану да пођу, онда опет на кућноме 
прагу простру струке, и дјевојка клекнувши на њих, 
отац јој, или ако га нема, који сродник који га за- 
ступа, држећи у рукама бокару вина овако даје 
добру молитву: „Помози, Боже, и намјери се велики 
добри час! Ајде с Богом моја кћерце! Из овога дома 
ижљегла у добри час! а у други уљегла у бољи час! 
Да Бог да, моја кћерце; да ти креши и реуши (T. |. 
расте и напредује) свака твоја работа, како вода о 
Божићу,“) а лист и трава о Ђурђеву дне. И да ти 
сваки твој брат и пријатељ завиди на добро! И да 
ти у ови дом повратка више не буде, већ ако гостом 
кад дођеш!“ А тако je од прилике благослови и 
свекар, само другијем ријечима, кад дође у његову 
кућу. — И по другијем Српскијем племенима има 
трагова „добре молитве“ али с друкчијим обичајима. 


У Црној гори uy Рисну, кад сватови од младине 
куће хоће да пођу, изнесу један пшенични хљеб 
· („сомун“ или „колач“) и на њему у средини на 
мјесту у мијешењу за то начињеном чашу с вином, 
и сви сватови почињући од старог свата од дома 
из ње помало пијну не додирујући чаше већ држећи 
хљеб у рукама и благосиљајући младу. На посљетку 
дође хљеб у руке дјеверу, који искапи чашу и даје 
је млади, која је чува до вјенчања, па се онда сва- 
тови њоме обреде сркнувши помало вина. Чаша 
остане послије млади за спомен и зове се молитвена 


1) Овако се обично каже, а ако се за мајку не може баш 
што добро рећи, то даде повода ва шалу и смијех, 

2 Зима је тамо обично кишозита, и вода, које због зиме 
у ово доба у другијем крајевима нема, овдје тече потоцима. 

чаша. У Дубровачком крају код католичкијех Срба, 
гдје је обичај да чашу с вином с једнијем вијенцем 
од цвијећа носи дјевер зове се невјестина чаша, 
или молишва. 

Кад сватови при повратку с младом буду близу 
младожењине куће, опет пошљу муштулугџије, и 
прије него што дјевојка ступи у кућу, врше се разни 
обреди. У некијем Српскијем крајевима изиђе јој из 
куће у сусрет једна жена с мушкијем дјететом на 
десној руци, а у другој с крпом платна. Дијете се 
дода дјевојци на коња, која га опаше црвенијем 
концем или сличном пантљиком, а платно се простре 
испред ње у кућу. Затијем јој се дода сито с раз- 
нијем житом из кога она руком баца преко себе 
на све стране. На посљетку се скине с коња и по 
простртом платну уђе у кућу; у некијем крајевима 
носи собом и оно мушко дијете. У Бачкој y Ma- 
"џарској прикумак дигне младу с кола и унесе је у 
кујну; ту јој даду преслицу с кудјељом и вретено, 
и она њима додирне сва четири зида; за тијем јој 
додаду под оба пазуха по један хљеб, у уста комадић 
шећера а у руке једну боцу с вином а другу с 
водом, које она унесе у собу и метне на сто. 

Као што је речено, права свадба почиње у Србији 
(као и по већини другијех крајева) тек кад се млада 
доведе у куһу!) али у Паштровићима даду тада 
сватовима само погаче или хљеба намазана медом, 
што се зове масаоница, и сви пустосвати иду кући, 
и само се за часнике и најближе рођаке изнесе ручак. 

Млада мора даривати све сватове, и зато дје- 
војке годинама проведу спремајући дарове. У Србији 


1) Сваки сват, као и сваки други који је позваг донесе 
од своје куће разнога јела и пића. Неки часници н. пр. до- 
несу живога или печенога овна, други прасе, кувана меса, 
колача итд., а сваки донесе и погачу и вина или ракије. Све 
ово приказује јавно чауш при трпези у шали. Кад н. np. 
хоће да прикаже живога овна, коме су обично на рогове 
набијене јабуке, а чело му навараклеисано, OH се као уплаши, 
и страшљиво пита, каква је ово животиња? — прасе при- 
каже капвијем длугијем смијешнијем именом н. пр. водени 

M2UCB, BT”. 

се ови дарови заједно с младинијем хаљинама понесу 
из родитељске куће и на дан свадбе се јавно раздају 
нарочитијем начином. Два свата метну дарове на 
мотку од заставе, и с пуцањем из пушака носе ка 
трпези, и чине се као да под теретом морају поср- 
тати, па их раздаје јавно чауш како је шта коме 
раније намијењено и свакоме предаје. И то бива у 
шали и у весељу, јер о свакој ствари рече чауш 
што згодно и шаљиво. За то вријеме стоји млала 
поред дјевера и клања се послије сваког чаушева 
говора. У Србији дарују се обично кошуљама кум, 
стари сват и дјевер, а и свекар ако га има; остали 
гости добију најчешће по пешкир. У Црној гори и 
y цијелом сусједном приморју сватове дарују код 
младине куће (као што се и у народнијем пјесмама 
пјева), а кошуље су врло ријетке као дарови, па и 
сам младожења може бити задовољан ако добије 
пар кошуља, јер у овим крајевима нема ни конопље 
ни лана, и платно је уопште врло ријетко; чак је 
нестало и пешкира у некијем крајевима. У Црној 
гори добије га само кум и за вријеме вјенчања 
објеси га преко рамена; остали се дарују новцем 
према стању (сваки најмање једном цванциком); али 
се приповиједа да је раније сваки добијао мараму, 
која се звала лакат свите, из чега се може закљу- 
чити да је дар првобитно заиста био аршин чохе. 
У Паштровићима су и ови поклони утврђени и то: 
сваком пустосвату мора се дати 10, а часницима 20 
крајцара; осим тога мора млада донијети своме 


будућем свекру и свекрви свакоме по два талира. 


(четири форинте). У овом крају сватови не узимају 
собом хаљине младине, већ их доцније донесу срод- 
ници; у некијем мјестима људи још исте ноби а y 
некијем жене послије неколико дана. Све што млада 
донесе у кућу, изброји се пред свекром и пред 
свекрвом, на случај да млада остане удовица без 
порода. У томе случају дођу њени рођаци, обуку је 
у црнину и са свијем што је донијела врате је 
опет куби. 

Сјутра дан рано ујутру млада узме судове за воду 

и с дјеверима уз пуцање из пушака иде на извор 
одакле њени нови укућани носе воду. Тамо почасте 
који се десе хљебом, месом, вином и ракијом, па 
се исто тако с пуцањем пушака и млада с пу- 
нијем судовима воде врате кући. Сад млада узме 
леген и убрус и полива сватовима да се умију, и 
сваки јој баци по један новац у леген. Осим тога 
сваки који је на свадбу дошао колико год пута се 
сретне с младом и дјевером, и она га пољубу у руку, 
мора је даривати паром (од прилике једна крајцара). 
Уопште сватови се труде на разне начине да скупе 
млади новаца. Један н. пр. узме псето и вели да је 
јагње и хоће да га закоље, ако га не откупе; други 
узме прасе под пазухо као гајде, и ко неће његову 
цику да трпи, мора га откупити; неки оседлају вола. 
и доведу га у кућу, да би га даривали; неки се опет 
обуку као калуђери просјаци, или као дјевојке па 
љубе свакоме руку да им што дарује, итд. Све што 
се овако скупи добија млада. 

У некијем крајевима у Србији јашу сватови (осим 
часника) на коњма од куће до куће и позивају на 
свадбу, говорећи као у шали да сваки понесе шша 
he јести, што у осталом и иначе бива. Код сваке 
куће мора се привезати кудјеље на узду коњу, што 
дни донесу млади. 

Код имућних људи свадба траје у Србији по недје- 
љу дана. Два дана прије него што се пође по младу 
почиње гозба и траје дан и ноћ док кум не оде.) 


1) Код Турске властеле у овијем крајевима, која је готово 
сва од истурченијех Срба, траје свадба три до четири недјеље; 
али се не игра и не пјева, осим ако то не чине Хришћани 
које од својих поданика често у великом броју позивају, 
Њихове најмилије вабаве у овакијем приликама јесу трке 
на коњма, о чему св и у народнијем пјесмама пјева, и трке 
пјешке, Некад се приређује и пузање уз дрво. За то се 
избере највиша јела илч буква, огули се кора и намаже се 
сапунож я лојем, На вгху се притврди неколико аршина 
црвене чохе, 4 ко буде сретан да се успуже и скине чоху, 
добија је кгд награду. Ради тога ce искупе из читаве UKO- 
лине панајвиш ве Турци и Цигани. Сваки објеси о врат обично 
торбу с пепелом којим од времена на вријеме посипа руке. 
Сватови посматрају до које се висине најбољи пузач могао 
успети. Често бива да тако дрво остане још дуго послије 
свадбе, док се не нађе какав који се могне успувати до врха. 

Непрестано ce и игра и пјева. Сватови играју коло 
и пред младином кућом и пред младожењином . 
кад је доведу. У Црној гори и у сусједнијем при- 
морскијем крајевима гдје су куће у врлетнијем мје- 
стима да се не може играти, игра се на гумну које 
је обично поплочано каменом и оперважено они- 
скијем каменијем зидом, да се на њему може удобно: 
сједјети као на клупи. 

Чим се дјевојка изведе из њене собе, она се 
готово непрестано клања, а нарочито кад кога 
пољуби у руку, и пошто га пољуби; кад сватови 
наздрављају и пију; на путу док иду кроз село; и 
овако се понизно мора држати цијеле прве године, 
или бар док се примјетно не види да је у другом 
стању, тада је свекрва од тога ослободи. За вријеме 
свадбе млада је права мученица: она за цијело TO- 
вријеме мора бити на ногама, посљедња легне спа- 
вати, а прва устане. Ако јој се деси каква потреба, 
она долази у велику неприлику, јер без дјевера не 
може се ни корака Mahn, а стиди се да му тако 
што каже, а нарочито што и чауш и други весели 
људи и без тога пјевају дјеверу пјесме, у којима се 
јасно наговјештава гдје треба да је води. На путу, 
па макар он цио дан трајао, била би највећа сра- 
мота како за њу тако и за све сватове, ако би 
морала свршити природну потребу, и да би се од 
тога сачувала једе врло мало и то само чврсту 
храну, H. пр. тврда јаја. За трпезу не смије сјести, 
и уопште јести да се види. Дјевер се зато труди 
да јој кријући што дода, и она исто тако кријући 
поједе. Ради тога у Србији дјевер је води у засебну 
собу, а у Црној гори, гдје у кући нема такијех соба, 
у један угао, који је завјешен простирачима, да је 
сакрије од очију сватовскијех док она нешто поједе, 

Већ је речено да се млада доведе у кућу мла- 
дожењину прије вјенчања, и поп је тек сјутра дан 
тамо вјенча. Прву ноћ, или ако пут дуже траје и 
више ноћи прије вјенчања, а најчешће и прву ноћ 
послије вјенчања, млада спава са дјевером. И ако 
се ва дјевера бирају млади и нежењени (истина 

понекад и ожењени) људи и, у ријеткијем случаје- 
вима, и који и нијесу род младожењи, опет се не 
зна ни за један случај злоупотребе овога колико 
значајног толико и необичног повјерења, што би 
уосталом био највећи гријех као и родооскврњење, 
јер се дјевер и млада сматрају као брат и сестра. 
Кад се напосљетку младенци сведу отвори се ве- 
лика пуцњава из пушака, и чауш обично повиче: 
„свршено је сдјевојком, сватовима ваља ићи кућама“. 
Сјутра дан уз пјесме и друге обреде очешљају младу 
као жену. У Биограду а и по другијем варошима 
источне Србије, показују послије прве ноћи јавно 
младину кошуљу, и ако нађу каквијех трагова, сви 
су радосни и часте све госте и родитеље младине 
меденом ракијом, а ако не нађу, све је мирно и 
ожалошћено. По свој прилици овај обичај је дошао 
из Бугарске, гдје се, како причају, у томе још даље 
иде. Ако не буде никаквијех трагова, онда при слу- 
жењу ракијом родитељима младинијем наслуже у 
шупљу чашу, и онај који служи затисне је 0310 
прстом, и чим је преда и одмакне прст, све се проспе, 
и родитељи младини имају да издрже велико ругање, 
и морају се старати да зета умире, што обично бива 
поклонима, ако нијесу ради да им њихову ћерху врати. 

По старим предањима и пословицама младенци 
у Црној гори и у Херцеговини нијесу спавали за- 
једно преко пијеле прве године, већ млада спава са 
свекрвом, а младожења код стоке. У Црној ropu и 
сад се још дешава да се млада од стида недјељама 
не може склочити да спава с мужем. Тај претјерани 
стид објашњава се тиме што у кућама у Црној 
гори, гдје нема гасебнијех одаја, и што су поред 
тога увијек отворене, младевци морају у ком углу 
у сред остале породице простријети своју постељу. 
Некад мора доћи мати младина да је наговара да 
се покори дужности новога живота. · Она обично 
легне између зета и кћерке, па кад опази да је она 
заспала, полако се извуче и остави младенце саме. 

Код свијех Срба је обичај да сродници младини 
послије извјесног времена иду млади у походе, а 

њима се опет по позиву иде у првиче или првичје. 
Ми смо већ поменули да у Паштровићима и у 
Црној гори дођу пријатељи одмах у походе с ха- 
љинама младинијем. У Црној гори млада иде у 
походе својима с два дјевера, али не смије више 
од двије ноћи ноћити код својијех сродника. У Па- 
штровићима позивају обично уз месојеђе на побо- 
жићну “acm за седам година узастопце, и позвани 
остају у гостима по шест, седам дана; а послије 
седам година иде се и без позива. Осим Tora y 
Паштровићима је услов да прве године млада ме- 
сојеђну недјељу проведе у родитељској кући, или, 
ако их нема, у кући својијех сродника. 

У Србији за вријеме Турака није ријетка била 
отмица дјевојке. Кад је младић неку дјевојку узалуд 
просио, или ако напријед зна да му је родитељи 
неће дати, он скупи неколико својијех другова и 
иде у отмицу. Кашто отмичари довребају дјевојку 
код стоке, или кад пође на воду, па је ухвате и 
одведу; а кашто ударе на кућу ноћу (као хајдуци), 
па обију кућу и свежу дјевојачкога оца и браћу, 
док нађу дјевојку и одведу. Кашто се побију дје- 
војачка браћа и рођаци с отмичарима и буде меса 
доста. Зато отмичари не смију ласно да ударе на 
кућу гдје знају да има много рода у дјевојке, а 
особито гдје је село сложно; јер и сељаци, како 
стану пушке пуцати и учини се буна, спопадне 
сваки своју пушку па трчи у помоћ. Свему је селу 
срамота кад се из села отме дјевојка, а отмичарима 
још већа кад се врате јалови. Кад отмичари доко- 
пају дјевојку у руке, онда је већ неће оставити, 
макар сви изгинули. Понекад је дјевојка вољна и 
иде радо с отмичарима; ако ли се стане отимати 
и неће да иде, онда је вуку за косе и деру штапом 
као вола у купусу. Отмичари не смију ићи с дје- 
војком момачкој кући, јер пођу кашто сељаци с 
родом дјевојачкијем за њима у потјеру; него је 
одведу у шуму, и тамо је вјенчају у каквој колиби 
(пударској или пастирској). Поп мора вјенчати, ако 
му се и неће, јер хоће да га бију. Кад дође по- 

тјера у село, отмичари и његови рођаци се сакрију, 
ови откуд су отмичари, изиђу преда њих лијепијем 
начином и граде мир. Ако се тако помире, добро; 
ако ли род дјевојачки оде кадији на тужбу, онда 
морају доћи и отмичари с дјевојком. Кад угледа 
мати дјевојку на мешћеми, а она се стане бусати 
рукама у прси, и јаукати: „Куку memel ево роба 
мога“. Кад се почну судити, кадија најприје пита 
дјевојку: „Или је сила, или драга воља?“ Ако рече 
дјевојка да је сила, и да она неће с онијем момком 
живљети ни данас ни сјутра, макар је сву исјекли 
на комаде, онда је зло за отмичаре; морају лежати 
у апсу и плаћати глобу, а родитељи узму своју 
кћер натраг. Ако ли дјевојка рече (као што понај- 


више бива): „Није сила, веће драга воља; ja ћу 3a 


њим и у гору и у воду“, онда отмичари даду што- 
год кадији, па се помире с дјевојачкијем родом, и 
одведу дјевојку кући те чине свадбу. Дјевојке оти- 
мају понајвише момчад која немају родитеља, или 
ако их имају, а они их не слушају, него се скићу 
којекуда; а за поштена момка и од поштена рода 
слабо he кад отети дјевојку, нити ће такови момак 
отићи с друштвом у отмицу, а за то их има доста 
који су вољни то учинити, и питају: „Хоћеш ли 
да ти се отме ова или она дјевојка?“ 

Црни је Ђорђије био забранио отимати дјевојке: 
издао је заповијест да ће свакога момка за кога 
отму дјевојку погубити; попа који вјенча отету дје- 
војку обријати (распопити); кума дјевера и старога 
свата ударити на шибу, а осталијем отмичарима сва- 
ком по 50 батина ударити. Пошто Турци 1813 го- 
дине обладају Србијом, отмица се опет поврати, али 
је после кнез Милош Обреновић, судивши неколи- 


цини по закону Карађорђијеву, истријеби са свијем 


· у подручју својему. 

У Црној гори и данас бива отмица, и ако се при 
том не пролије крв, или дјевојка није за другог 
испрошена, обично се временом измире; а ако ли је 
једно од та два случаја, онда наступа крвна освета. 
Чуо сам од људи којима се може вјероваги, да је 

било примјера да се и жене отимају од мужева. То 
бива н. пр. ако се неко вјенча са женом која је 
побјегла од мужа из друге нахије. Остављеном мужу 
или његовијем рођацима и саплеменицима дужност 
је да се за ову нанесену им срамоту освете тиме 
што из оне нахије, у коју се одбјегла жена удала, 
отму ма коју жену, и вјенчају је и преко њене воље 
за ма кога међу њима. 

У Грчкој цркви може се муж од жене раздво- 
јити ако има разлога за то у грађанском законику 
на основу канонског права. У онијем крајевима гдје 
црквене власти воде надзор над световснијем, раз- 
двајење је отежано; а у онијем, гдје се свештеник 
мало за то пита, раздвајање је врло често. Под пре- 
ђашњом Турском владом раздвајање је била ствар 
више Турскијех судија, него Хришћанскијех свеште- 
ника, и може се замислити како се при томе мало 
водило рачуна о законскијем прописима, и то у то- 
лико мање што ове судије, који су то звање често 
скупо купили, морају живљети од наплаћивања за 
суђење, и ради су да ма шта суде, да би што за- 
радили. Они би се само смијали кад би могли све 
људе раздвојити од њиховијех жена, као што се 
уопште радују сваком злочинству од кога могу што 
зарадити. У Црној гори владика, као духовни и свје- 
товни поглавар треба сваки распуст да врши, и 
обично он и даје пресуде. Али и у овоме раде Цр- 
ногорци без икакијех обзира, како им је воља. У 
овијем случајевима освета заступа правитељство, и 
она је једина брапа неограниченој самовољи на же- 
нидбу и раздвајање, јер је довољан повод за крвну 
освету, ако ко отјера жену, или ако неће да је 
врати, ако је од мужа побјегла и отишла у род. 
Оно истина лакше је и мање опасно онима, који 
су од јакијех породица да се развоје од жене и 
жену отјерају или напусте, а с другом да се ожене, 
него онијема од слабијих породица. Мора се при- 
знати добра страна крвне освете и с ове стране, 
кад нема правога прагитељства. — Свуда је обичај 
да кад се муж раздвоји од жене судом, да јој за 

распуст нешто, према своме стању, плати. Особити 
је обичај, који већ изумире, да човјек раздвојеној 
жени одсијече комад од какве њене хаљине, н. пр. 
од појаса, или од кецеље, или од мараме којом по- 
крива главу, или од горње хаљине. Може бити да 
ово треба да значи да је веза раскинута, и да раз- 
двојени ништа више међу собом немају (као н. пр. 
кад се два дјетета, пошто су се дуго као пријатељи 
играли, посвађају и раскину између себе сламку 
или длаку с главе и разиђу се у противнијем прав- 
цима); или се можда ово чинило да се жена осра- 
моти. Ово се обично чини пред судијом, пошто се 
расправе између њих још нека спорна питања; али 
разјарени Црногорац кашто ово учини и код себе 
у кући, и одмах је отјера. 

Код свију Срба жене су јако потчињене муже- 
вима, а у Црој гори. држе их готово као робиње. 
Осим својијех женскијех послова, као да преду, тку, 
кувају, музу итд. оне раде и највећи дио пољскијех 
и другијех послова, које иначе људи раде. Често се 
може видјети како се жене с тешкијем теретима вуку 
преко стијена и планина, а муж иде празан с пу- 
шком о рамену и чибуком у руци. И при свем томе 
жена је срећна, ако добије мужа, који је поред тога 
не туче без икаква повода, само што му се тако 
прохтије. 

Млади човјек и жена не смију ништа једно с дру- 
гијем говорити пред другијем људма, јер би то било 
непристојно. Исто тако жена не смије свога мужа 
незвати именом, већ каже само „он“. Мужеви истина 
називају жене именом, али и они обично реку само 
„она“. Кад Србин пред каким угледним човјеком 
мора поменути своју жену, то најчешће рече „с опро- 
штењем моја жена“. Многи мисле да је ово дошло 
због презривог положаја жене; али прије ће бити 
да се „с опроштењем“ при случајном помену жене 


односи на оно што је намијењено жени, што је њен 
задатак. С овијем изгледа да је сродно што сеи за. 


рођеног сина рече „по rpujexy син“; у 21 пјесми 

2-ге књиге!) уз ријеч отац (родитељ) стављена је 
ријеч по гријеху. Ово ће по свој прилици бити 
дошло од познатог калуђерског мишљења да је однос 
између мужа и жене гријех. — И ако се Црногорац 
тако презриво понаша према својој жени и тира- 
више је, ипак не трпи да је ко други вријеђа; Haj- | 
мања увреда најчешће се животом плаћа. 

` Цоногорке, као и Српкиње уопште, а особито по 
Херцеговини, Босни и Србији не мијењају ни у чему 
свој начин живота за вријеме трудноће до самога 
порођаја, који је често изненади на послу: Причају, 
да се жене породе у шуми кад су отишле по дрва, 
или уопште ван куће, узму дијете у кецељу, и врате 
се мирно кући као да ништа није ни било. Оне 
уопште рађају 6e3 ичијс помоћи и без јаукања. 
Најстарија жена у "ући обабичи је, T. j. одсијече 
пупак дјетету. Често породиља послије неколико 
дана узме дијете с колијевком на леђа и иде за 
својим обичнијем послом. У некијем крајевими више 
или мање обичај је да рођаке и сусјетке шаљу по- 
родиљи јела и пића, н. пр. погачу, колача, боцу 
ракије я тако што. И новорођено лијете дарује ce 
кошуљом, ситнијем сребрнијем новцем, или другом 
каквом ситнипом. Дарови се шаљу или лично донесу, 
и тала гости сједе xog породиље, часте се, пјевају 
и веселе се. Ово је у некијем крајевима, а особито 
у ваоошима, врло често. Сусједи за седам дана до- 
лазе свако вече у кућу породиљину, једу, пију и 
пјевају цијелу ноћ; кад им се задријема, смјењују 
се, тако да је један дио yrutox будан, јер се вјерује 
да се породиља за селам ноћи ОД порођаја мора 
чувати, иначе би дјетету вјештице или зли дуси 
могли лаудити. 

У Србији мајке доје дјецу обично двије године; 
трећијсх ускршњијех поста H2 смију га више дојити 
бэз лопуштења попова. У :Ірној гори noje их три 
године, E тек четврте морају имати лопуст од цркве; 
Heve, asa то добију, Roje дјецу и пет до шест година. 
nian Алт 

` $Y 50-0} стр. 206 II кь. Srem адын ког издања — Превод. 

У Црној гори нема љекара, или боље рећи нема 
их ученијех, али нема ни болести којијех има код 
образованијех народа. Најобичније су болести y 
Црној гори зими нервна грозница, од које је једна 
врста, особито у Црмници, врло опасна, и зове се 
пошалина; љети, особито око Скадарског језера и 
у Зети, наступна грозница. Противу овијех као yon- 
ште против свију унутрашњијех болести употреб- 
љавају само неколико домаћијех лијекова, или ништа, 
већ остављају самој природи да болест савлада. 
Често зову попа болеснику да му чита молитву. 
Од особите помоћи држе владичину молитву, али 
како свуда не може владика бити, то носе обично 
капу болесникову, и моле, да на њој очита мо- 
литву и то им се увијек чини. Болеснике који 
дуго болују носе у манастире, особито згрануте, 
који бјесне, које калуђери вежу и ланцима и неми- 
лосрдно туку, да би н. пр. казали име ђавола који 
је у њих ушао. Онда напишу то име на једној 
цедуљици и баце у ватру. Како при овом необичном 
начину лијечења има по који случај да је неко 
оздравио, то су се неки манастири н. пр. Студеница 
прославили као чудотворни тако, да и сами Гурци 
понекад таке болеснике тамо доводе. У лијечењу 
спољњијех повреда Црногорци су много вјештији. 
Многи се разумију да излијече какву рану, или да 
намјесте угануту или сломљену руку или ногу. 
Разумије се да немајући никаке науке и потреб- 
нијех справа понекога отправе на онај свијет кога 
би учени Европски љекари макар и сакатог одржали 
у животу; али и ја смијем тврдити да су они многе 
потпуно излијечили, којима би и Европски љекари 
спасли живот, али би остали богаљи. Они сами 
праве мелем за ране од маслинова зејтина, козјег 
лоја и воска, а лијече и травама. Међутијем никакав 
Црногорац то не ради као занат од кога би живио. 

ако сваки према стању у земљи мора имати 
некога знања о ранама, ипак има појединаца који 
чаже као мајстори у томе, и обично то знање пре- 
лази с оца на сина. За вријеме Српског устанка 34 

ослобођење, такви су природни љекари лијечили 
рањенике. Значајно је и необично да оваки лекари 
никад не допуштају рањеницима да пију воде, а 
дају им ракије!) колико год хоће. — Црногорци умију 
и каламити богиње, чему их је, како тврде, научио 
умрли владика; али како немају вјештачки справ- 
љене маје, то узимају од природнијех краста, и, 
разумије се, резултат није увијек онакав, како би 
се желело. 


Мршваца обично умију, или цијелог окупају, и 
то људи људе, а жене жене; затијем му обуку чисту 
кошуљу, оките цвијећем и положе на углед; људма 
обуку најљепше хаљине, и око њега метну оружје. 
У гробу га покрију покровом. Ако је умрли тако 
сиромашан да нема чисте кошуље или покрова, то 
даду драговољно имућнији, и држе да су учинили 
једно добро дјело. Прави мртвачки ковчег ријетко 
употребљавају, већ леш обично метну на једну 
просту даску, и двије над њим саставе са стране. — 
Многи стари људи, који су близу смрти и очекују 
је, спреме још за живота такве даске, као што и 
жене спреме покров и одреде кошуљу коју ће јој 
обући. Иначе становници села спреме и даске 
и ископају гроб, и то све бесплатно. Чим се чује 
да је неко у селу умро кућне старјешине оста- 
ве посао, и иду да мртваца закопају, а дођу и 
пријатељи из сусједнијех села. Ако је ту поп, и 
он прати мртваца до гроба, а ако није код куће, 
изведу га послије на гроб да га опоји. — Рођаке 
умрлога наричу иза гласа колико имају снаге, тако 
да слушајући издалека изгледа да пјевају. Оне вели- 
чају и хвале умрлога, његову храброст, правичност 
и мудрост, и оллакуј; јад и жалост онијех који су 
послије њега остали. Чује се на пр. гдје узвикују: 
„Ко ће твога коња јахати 2! Ко ће гвоје хаљине HO- 


1) Ово пиће, xoje се у Србији зајвеше лече од шљива, 
истина је слабо, али unak опија, и раљемици су од њега 
првијех дана тако опијеня, да ништа Ga cezê не знају, и по 
њиховијем pavama брљају, траже sp0, и врше свакојаке 
операције, и да она че дају од себе никаква внака бола. 

сити?! Ко твоју мајку хранити?! Ко ће твоју дјецу 
загрлити2! У кога ће се твоја сестра клети!) 2!“ 
итд. Ово нарицање настаје од часа смрти, прати 
мртваца до гроба, и траје још дуже времена. Haj- 
гласније је кад га понесу од куће и кад ra спуштају 
у гроб, и својту и мушку и женеку морају често 
силом задржавати да и они не скоче за мртвацем 
у гроб. Најтужније је нарицање мајке за сином и 
сестре за братом, и кад су саме код куће или y 
пољу, може се чути и послије двије и три године. 
На високом дрвеном налггобном крсту од неколико 
хвати изрезано је онолиго кукавица колико родбине, 


а особито сестара за м жлли. Овај обичај јамачно 
је постао од народ? moe, да је кукавица била 
некад дјевојка коп је га изгублсниіем братом тако 
дуго тужила да с“ н Господу Богу досадило, и пре- 
творио je у Kvkakınv. Стула бива да дјевојка, која 


је изгубила бргта ке може чути кукавицу, а да јој 
не ударе грозне сузе ка очи, а отуда је и постала 
ријеч „куку мене“. У саләшње вријеме била би cpa- 
мота ако би жена нарицала за мужем, а још већа 
ако би вјереница нарицала за својим вјереником, 
по свој прилици из истога разлога из кога се рече 
„с опроштењем“ кад човек помене своју жену; али 
у народнијем пјесмама има да и жена нариче за 
мужем и вјереница за вјереником, па чаки дјевојка 
за својим драганом. 

У Србији се приповиједа да у Црној гори има 
нарикача које за плату наричу за свакијем мртва- 
цем; а у Цоној гори се опет приповиједа да је то 
обичај у Херцеговини. Међутијем ни то није истина, 
и могло би се рећи да је прича о томе постала 
отуда, што се каква сирота жена, којој је имућни 
умрли, док је био жив, покашто по штогод даривао, 
придруживала онима што наричу да би што од 
својте умрлога добила, и ријетко joj. je ова нада 
била напразно?) Кад у Црној гори пријатељи И 


Ў 1) Најсветија заклетва Српкињама је: „Тако ми жив био 
рат!“ 

2) Доцније је Вук иашао праве оваке нарикаче у Касте- 
лима (код Спљета); в. Рјечник 8, в: нарикача. — Преводилац, 

познаници долазе к мртвацу, обично иду један за 
другијем с наопако затуренијем пушкама на рамену, 
и један за то одређени гласно нариче. А кад се 
приближе кући или гробљу, потрче сви без реда, 
и сви гласно закукају. Често се умијешају у ову 
заједничку кукњаву и туђи људи, који се послије 
тога зато смију. Многи изгребу у знак жалости и 
лице, да крв потече, и да би се то видјело, не уми- 
вају се, већ се крв на лицу осуши, и тако недје- 
љама иду с нагрђенијем лицем. Жалост траје нај- 
мање годину дана. За то вријеме не пјевају и не 
играју, људи се мјесецима не брију, а жене у по- 
четку одсијеку косу или иду гологлаве, а доцније 
мећу на главу црну или плаву мараму. 

Како у Црној гори нијесу ријетка убиства, то 
обично чим се чује нарицање, пита се „од кога 2“ 
(т. j, ко га је убио), и обично се одговара, ако је 
умро природном смрћу: „од Бога, од сшарог крв- 
ника.“ Прави Црногорци ругају се сад Брђанима за 
тако питање и одговор. У Паштровићима сваки се 
смртни случај, ако је умрли од седам и више го- 
дина објави по цијелој области и каже да ли је 
умро од природне смрти или је убијен, и позове се 
на погреб. — Кад дођу у кућу почасте све вином 
и ракијом, шта ко хоће, и при том се често наро- 
чито нуди да пије, „да не би ко сјутра дан рекао, 
да није довољно имао пити“. На гробљу пошто је 
мртвац закопан раздијели један из куће пратиоцима 
који посједају по воштану свијећу, а за њим иде 
други те их купи. Прије него што се свијећа врати, 
сваки је пољуби и рече: „за душу покојникову; 
нека му је мир и покој у царству божијем.“ — За- 
тијем се послуже мало осољеном куваном пшени- 
цом, и сваки добије по три чаше вина. 

У другијем крајевима обичај је да се цијела 
пратња врати с гробља кући покојниковој, и ту се 
пије за душу му. На понекијем мјестима трећи и 
седми дан иду опет на гробље, и пошто се добро 


, исплачу и искукају, почасте се хљебом и ракијом, 


и сиромашни људи дарују новцем. У некијем варо- 

шима држи се у цркви служба за душу умрлога, и 
сваки се при изласку из цркве понуди хљебом и 
ракијом. У Србији се за душу дају обично три 
даће (и то у суботу увече, и у недјељу ујутру, 
четрдесница ` (послије четрдесет дана), полугоди- 
шњица и годишњица. На даћу зову све сељаке pe- 
дом од куће до куће, и обично почињу овако: Дођите 
довече да споменемо мртве. На даћу дође и више че- 
љади из једне куће, што за друге свечаности не 
би било пристојно, тако да се скупи по стотину 
душа. Ту треба да дође поп да очита кољиво, и 
друге молитве. Од кољива узме свако само по He- 
колико зрна. На даһи напијају: „За испокој душе 
брата (како му буде име, ако ли је женско, а оно 
сестре)! Бог да му душу прости! Вјечни спомен и 
блажени му пӧкој!“ А остали сви у глас завичу: 
„Бог да га прости!“ У некијем крајевима иду Apy- 
гога понедјељника по ускрсу на гробље те побу- 
шавају гробове, особито од оне године, дијеле си- 
ротињи за душу и попови читају молитве и спо- 
мињу мртве. Друга субота испред великог поста 
зове се задушнице. На овај дан обичај је да сваки 
домаћин свима мртвима својијем, које он памти или 
има записане у читуљи начини по свијећу воштану, 
па све те свијеће састави у једну руковет и запали 
те изгоре мртвима за душу, али најприје ваља 
свакоме да намијени, н. пр.: ова оцу, ова матери, 
ова баби итд. Ако ли је близу манастир или црква, 
онда се те свијеће однесу онамо, и сваки своју 
читуљу да свештенику те све мртве спомену на 
служби, и ту онда кад свештеник стане спомињати 
сваки своје свијеће запали. Пошто свештеник спо- 
мене све мртве, зађу ђаци (или служитељи црквени) 
с леђеном воде и с котарицама, те свијеће погасе 
и покупе, па послије калуђери или попови праве 
од њих друге свијеће и пале у цркви. На гдјекоји- 
јем мјестима иду на задушнице и на гробље с по- 
пом, те и ондје спомињу мртве, читају им молитве, 
пале свијеће и дијеле за душу, дајући просјацима 
и сиромасима који се ондје скупе јела и пића, а 
помало и новаца. 

И Црногорци имају као и остали Срби обичаје о 
разнијем празницима, само су код њих мање зна- 
чајни и оскуднији. Ја ћу овдје покушати да опишем 
само обичаје о Божићу, који разноврсношћу и пуно- 
hom превазилазе све остале. Дан рођења Христова 
зове се Српски Божић (што значи млади, мали 
Bor), а дан уочи Божића Бадњи дан (T. j. дан кад 
се бди, од старославенског бдјети == бити будан). 
Пред овим даном пости се шест недјеља, и то тако, 
по правилима Грчке цркве, да се не једе не само 
месо, већ ни масло, ни јаја; и сама риба се смије 
јести само у неке дане. Код највећег дијела Срп- 
скога народа за Божић се пече једно цијело свињче, 
које у Србији зову печеница a у Црној гори иу 
приморју пециво (а тако се зове и свако уцијело 
печено бравче); у Херцеговини пак, гдје нема свиња, 
пече се овца, и зове се заоблица. Печеница обично 
мора толика бити да сви укућани читаву недјељу 
дана могу јести, а и госте да могу дочекати. Зато 

- се најмање на мјесец дана прије изабере једно 
«< свињче и боље се храни него ·остала. Имућнији 
људи поклоне сиромашнима по једну печеницу, који 
немају свиња нити имају новаца да куле. У Србији 
се у великијем кућама поред сниња закоље и овца. 
Печеница се коље уочи Бадњег дана и зато се зове 
Тучин-дан или Туцин-дан, а пече се на Бадњи дан; 
кашто се на Бадњи дан и коље и пече. Гдје је 
мала кућа да се у њој не може наложити толика 
ватра колика је потребна да се цијело свинче ис- 
пече, пеку га у шуми поред каквог посјеченог дрвета. 
Ришњани и други варошани који не воле хладно 
печење, и зато не припремају тако велике, пеку их 
на Божић рано (послије пола ноћи); неки имућнији 
и раскошнији сељаци пеку поред велике печенице 
и једно прасе. — На Бадњи дан за сваку се кућу 
посијеку два или три млада храста у шуми, окрешу 
се и подсијеку и донесу кући. Ове се облице зову 
бадњаци. Кад се сврше сви спољњи послови и кад 
падне вече, домаћин уноси бадњаке у кућу и наложи 
на ватру. Кад с првим бадња ком ступи преко прага 

рече: „Добар вече и честит вам бадњи дан!“, а неко 
га од укућана поспе житом и одговори: „Дао Бог 
добро, сретни и честити!“ У Рисну и по другијем 
приморскијем мјестима, дјевојке и жене из куће 
обавију бадњаке црвеном свилом, концима и шиком 
и оките ловоровим лишћем и различнијем цвијећем. 
Док се уносе у кућу, запале се с обје стране врата 
свијеће. — У Црној гори умјесто посипања житом 
други је обичај. Домаћина с бадњацима сусретну с 
једнијем хљебом и крчагом с вином, и кад их метну 
на ватру, наздрави им и пошто се напије, напоји 
и њих (полије их). За тијем се пије у славу божију 
и сва чељад сркну из крчага. Пошто су бадњаци 
већ наложени, узме домаћица сламе и квочући (а 
за њом дјеца пијучући) простре по соби, или по 
кући, ако нема собе. По том узму неколико ораха 
и баце по слами. — У Рисну је обичај да се про- 
стирући сламу виче: куда слама, туда слава. Послије 
вечере пјева се и весели, причају се шаљиве приче 
да се ноћ прекрати (и по пословици се за ову ноћ 
каже да је најдужа, јер се с нестрпљењем очекује 
да сване). У Рисну је увијек један будан код ватре 
да полије бадњак вином кад прегори. Сад нико не 
зна првобитни узрок и значење овом обичају. По- 
слије поноћи на све се стране зачује пуцање из 
пушака, и поздравља се наступајући дан, и што се 
више зора приближује, пуцање је све јаче. 

Ко први из куће изиђе (већином још за ноћи) 
и оде на воду, узме собом жита и поспе извор, 
бунар или ријеку. Овом водом се умијеси пријесан 
хљебац, који се зове чесница и у њу се умијеси новац 
(колики, то зависи од имућности) и испече се. При 
ручку се овај хљеб разломи на онолико комада 
колико је лица за трпезом за свакога по комад. 
У чијем се комаду нађе новац, његов је, и то се 
држи као предзнак да ће у наступајућој години бити 
срећан. У некијем кућама чесницу мијеси сам до- 
маћин, у другима домаћица. У Црној гори чесница 
се мијеси на бадњи дан и увече се једе. 

Велика се важност придаје томе ко ће први на 


а 

Божић доћи у кућу, и тај се зове полазник или 
положајник, и обично се за то неко раније одреди 
и позове; и да не би неко као непозват дошао, то 


тога дана обично нико He иде у другу кућу сем 


положајника. У Србији положајник долази рано, чим 
сване. Он носи собом у рукавици жита, га кад 
назове с врата: „Äpucmoc се роди“, онда поспе из 
руке житом по кући (а из куће ко поспе њега, и 
одговори му: „ва истину роди); па онда скреше 
бадњаке, т. ј. узме ватраљ, па удара њиме бадњаке 
гдје горе (да скачу варнице) говорећи: „оволико 
говеда, оволико коња, оволико коза, оволико оваца, 
оволико крмака, оволико кошница, оволико среће и 
напретка“ итд.; по том разгрне пепео покрај огњишта 
и метне онде неколике паре или укрупно какав новац 
(како који може). У Рисну метне се новац на бад- 
њак. — Гдјекоји донесе и повјесмо те превјеси преко 
врата. Пошто на одређено мјесто сједне, жене га 
огрну губером или поњавом, да им се хвата дебео 
скоруп. Пошто му даду те заложи што и напије се 
ракије, онда отиде својој кући, па дође опет послије 
ручка, те га часте до мрака. Кад већ пође кући, 
онда га дарују марамом или чарапама, а некад и 
кошуљом, али свакојако осим тога и колачем. Ако 
се случајно деси, да неко други дође први мјесто 
одређенога положајника, па макар то било и други 
дан, и с њим се ради као с положајником. Често 
имућнији људи иду као положајници сиромашнима 
и донесу јела и пића, чиме се цијела кућа части. 
У Рисну положајник долази обично послије подне 
с крчагом вина у руци, окићеним цвијећем или 
воћем. Дошавши пред кућу, јави се избацивши пушку, 
а при одласку поред осталијех поклона опет му 
крчаг напуне вином. Кад се поодјутри, пошто на- 
мире стоку, онда сједу за ручак. Али прије него 
сједу за ручак избаце по неколике пушке (тако и 
ујутру рано кад устану). На Божин се обично руча 
с вреће (простре се празна врећа мјесто чаршава 
или по чаршаву). Прије него што почну јести, скупе 
се сви око софре те се моле Богу (држећи свако 

по једну воштану свијећу у рукама) и мирбожају 
ce, т. j. изљубе се сви редом говорећи: „Мир Божји: 
Ристос се роди, ва истину роди, поклањамо се Ристу 
и Ристову рожанству“! Овом приликом може се 
видјети да се пољубе муж и жена, што би се иначе 
држало да је срамота и непристојно. У Рисну љуб- 
љење почиње у цркви, послије јутрење; поп изљуби 
прво иконе, па се послије изљуби са свима у цркви; 
људи такође изљубе иконе, па послије међу собом. 
Који се не изљубе у цркви, љубе се послије пред 
црквом; том приликом се неки који су били у завади 
измире, и обично млађи приђе старијем. — Пошто 
су се у кући са запаљенијем свијећама изљубили, 
домаћин покупи све оне свијеће у једну руковет и 
усади у жито, које стоји на софри у каквој карлици, 
или у чанку (свакојако жито помијешано заједно; 
у том житу стоје и колачи којекакви). Кад почну 
ручати, неки најприје окусе сира, неки печенице, а 
неки (као по Сријему ипо Бачкој) прије свега срчу 
вареник (вруће замеђено и забиберено вино). Y. 
Рисну прво окусе печене бијеле пигерице, „да све 
јело у стомаку буде лако као бијела џигерица“. Око 
пола ручка устану y славу. Тада домаћин изломи 
чесницу, ако то прије није већ учињено; за тијем 
погасе свијећу онијем житом, а на дим од фитиља 
поспу вином; жито послије даду жене кокошима 
„да много јаја носе.“ Софра се не диже три дана, 
већ се само покупе кости и мрве, и поново се донесе 
печење и друга јела; ни кућа се не чисти за три 
дана. До малог Божића говори се, кад се двојица 
срету на путу, или кад који дођеу „кућу, Ристос 
се роди (мјесто добро јутро, помог’ Бог и добар 
вече), и одговара се: ва испшну роди. У Србији не 
изгори се цио бадњак, већ се крај дигне с ватре, 
угаси се и метне међу гране младе воћке, да боље 
напредује. 

Овдје ондје има разнијех другијех обичаја који 
већ прелазе у врачање. Тако н. пр. у Црној је гори 
обичај кад чобанин на бадњи дан дође кући да га 
његова жена удари вратилом преко леђа „да стока 

напредује“. У Херцеговини и у Босни обичај је да 
се на Божић сјаче, T. j. домаћин рано ујутру виче: 
сјај, Боже и Божићу, нашему или нашој (по имену 


' свијем кућанима редом). Овај обичај добио је своје 


име сјакати и сјакнути (од викнути сјај). У Рисну 
пошто се пециво скине с ражња, тјера домаћин 
ражњем дјевојке (ако их има) по кући вичући: 
„бјежи вло из куће!“ и држи се да ће се брзо 
разудати. 


Игре cy у Црној гори највише тјелесно вјежбање, 
н. пр. гађање каменом у какав нишан, или бацање 
с рамена ко ће даље бацити, скакање, и слично 
томе; исто тако гађање у нишан из пушака. Али 
вими, особито ноћу крај ватре, имају и другијех 
веселијех игара,. које су налик на њемачке игре 
„фоте“. Тада се и загонеће, и имају велику мно- 
жину загонетака. 


Црногорци играју или коло, као и остали Срби, 
или у двоје, једно прима другом, и кад мијењају 
мјеста и пролазе једно поред другог, држе руке 
према глави, као да се бране од напада. Свирка 
им је некад гадље, или проста свирала: али играју 
и без свирке. Али за пјевање најобичније су гусле. 
Готово у свакој Црногорској кући имају гусле, и 
мало има Црногораца који бар мало не умију гудјети. 
Како су оне по себи просте, тако је прост једноставан 
и њихов глас, али како се уз њих највише пјевају 
јуначке пјесме, то на јунаштво поносити Србин и 
не слуша глас гусала, већ оно што се пјева и што 
га одушевљава. То је за Црногорца најмилија забава. 
Они истина имају и старијех пјесама, које су у 
цијелом Српском народу познате, али их много 
више име новијих, о њихову ратовању и четовању 
против Турака. Занимљиво је да ове новије пјесме 
далеко изостају пјесничком љепотом иза старијех 
народнијех пјесама; многе су просто ређање догађаја 
у стиховама, без пјесничкијех украса. Ово би се 
могло протумачити што су Црногорци својим стањем 

као у свему тако и у овоме били принуђени да се 
„ограниче на оно што је најпотребније. Они истина 
имају и љубавнијех или женскијех пјесама, које пје- 
вају женске обично у два гласа, и које пјесничком ље- 
потом не уступају осталијем Српскијем народнијем 
пјесмама, што показује да им је порекло старије. 


Одијело- Црногораца је уска до кољена дугачка 
хаљина с ускијем рукавима, од грубог бијелог сукна, 
које сами праве. На први поглед рекло би се да се 
закопчава, али се не закопчава, а не би било ни 


могуће, јер је сувише уска. Даље, пошироке чакшире. 


до кољена, које на Аустриској граници праве од 
простог плавог сукна, званог раша, и које се гради 
у Дубровнику; даље у унутрашњости праве се од 
још грубље материје, као сукна. неуваљаног. Од 
кољена до чланака су докољенице од исте материје 
као и горња хаљина. Оне се под кољеном вежу, и 
дуж листова се стегну ковчама. На ногама носе 
кратке вунене чарапе, које једва покривају докоље- 
нице, и опанке, испреплетене опутом и привезане 


за ногу. На глави носе капе од црвене yoxe nocy- 


враћене. до врха, и спољна посувраћена страна 
постављена је црнијем платном; кад се платно 
поцијепа, остаје сва капа црвена. За капом држе 
новац и друге ситнице, а у рату фишеке, да их лако 
дохватају. Око капе многи носе мараме разне боје, 
које су код младијех и имућнијех људи често CBH- 
лене, и тако омотане изгледају као мала чалма. У 
Црној гори кошуље се ријетке носе; многи немају 
их никако, а оно мало што их носи, понајвише имају 
само једну, и кад je у неколико недјеља ваља прати. 
иду за то вријеме без кошуље. Многи носе под 
горњом хаљтниом чохани џемадан понајвише црвен, 
који се пресамићује, а преко горње хаљине носе 
богатији чохани, обично црвен јелек без рукава. И 
џемадан и јелек обично су од фине чохе и често 
извезени златом и гајтанима, и јелеци су украшени 
сребрнијем и позлаћенијем пуцетима и копчама. 
Преко хаљине по слабинама се опасују вуненијем 

обично црвенијем појасом, а преко овога припасују 
силај за који задјену малу пушку и велики нож. 
О кајишу на силају (или о засебном) висе двије 
мале фишеклије оковане цинком и једна кеса за 
новац или друге ситнице, даље, мазалица да оружје 
подмазују и чувају да од кише не зарђа, и кресиво, 
које је тако направљено да може паслужити и као 
извојац, и као шило да прочачка фаљу на пушци. 
Поред тога сваки Црногорац носи струку сиве боје" 
од грубог домаћег ткива, без које се никад никуд 
не миче. Кад је лијепо вријеме носи је преко рамена, 
кад је киша заклоња се њоме и чува, колико може, 
оружје да му не закисне, а ноћу му је простирка. 
То је црногорско одијело и љети и зими. Они увијек 
иду головрати, и они који немају џемадана и голијех 
груди. Код многијех, који немају силаја већ пушку 
и нож задијевају за појас или за каиш од фишеклија, 
види се и го трбух од појаса докле везују чакшире. 
Ово право одијело Црногорско разликује се доста 
(као и све остало) од одијела сусједнијех крајева 
особито од онијех на источној страни. Ови н. пр. 
на глави носе праву чалму; мјесто једне пушке за 
појасом, носе двије, итд. — Сваки Црногорац носи 
бркове, а браду и косу око главе до половине брију. 
Али се не брију редовно, већ или о великијем праз- 
ницима, или кад им брада приличпо нарасте, или 
уопште кад се деси прилика за то. Брију један 
другог, или један учини тиме другом услугу. Уопште 
Црногорцима није стало до тога да буду лијепи, и 
кад би ко на TO гледао, презирали би га и ругала 
би му се. 


Женске носе од платна или вуне, шарено изве- 
зену по рукавима и грудима кошуљу; преко ње 
дугу хаљину од истог бијелог сукна као и људи 
с ускијем рукавима. Преко ње се опасују три прста 
широкијем кајишем, окованијем месингом с црве- 
нијем камењем, од кога с приједа на жутом ланцу 
виси бритва, a са стране с цинком окована кеса као: 
код људи. Преко те горње хаљине другу без рукава. 

од истог сукна. Љети скидају хаљину с рукавима 
и носе само ону без рукава. С пријед покрива ко- 
шуљу шарена вунена кецеља с ресама. На ногама 
носе дуге чарапе до кољена и опанке. Свака жен- 
ска има као и човјек струку, и млађе обично од 
црвеног или шареног ткива. Жене покривају главу 
марамом, а дјевојке носе капу као и људи, и готово 
само се тиме разликује, што се на њу пришивају 
разни новци, више или мање, према имућности. 
Жене плету косу у двије плетенице које су у дну 
састављене, и висе с пријед низ рамена; дјевојке је 
обавијају око главе. Неке се ките и обоцима. Младе 
жене, особито кад се празнички обуку, носе на 
глави разне ланчиће, игле и друге стварчице које 
изгледају као Европски накит, али је од месинга 
и бакра са лажном позлатом и лажнијем камењем; 
од истог метала често носе и прстење. И женској 
дјеци за неко вријеме брију главу. Најпотребније 
одијело, и мушко и женско, сваки прави себи, и 
само капу човјек купује. 


Обично оружје Црногорчево је осим мале пушке 
и ножа и дуга пушка. Кундак у мале пушке је од 
једноставног туча и врло шиљаст, а у дуге пушке 
је врло танак и само окован тучаном или гвозде- 
HOM тенећком. Такви кундаци у Србији се зову 
арнаутски. Лијепо и добро оружје једина је ствар 
до чега Црногорац много држи, и у чему он гледа 
свој накит. И код њих се заиста и налази тако 
оружје које се може назвати правим „накитом“. 
Често се може видјети код просто одјевеног Црно- 
горци најчистијим сребром оковане мале пушке и 
вјештачки израђене, које се због свога сјаја зову 
леденице. Исто тако се могу видјети у Црној гори 
најљепше Дамаске дуге пушке са сребрнијем кари- 
кама и у сребро окованим кундаком. Највећи дио 
овог дивног оружја Црногорци су упљачкали y 
разнијем бојевима с Турцима. 


— Већ је поменуто да је Црногорцу најмилије 

занимање рат, и за свакога би била највећа сра- 
мота да у њему не учествује. И сами старци и 
дјеца од дванаест година трче кад затреба весело 
и радосно, и није риједак случај да се дјеца, кад 
их родитељи неће да пусте, необично растуже. Има 
примјера да су и сакати тражили да се однесу 
пред непријатеља и иза какве стијене намјесте, 
одакле су пуцали на непријатеља. Као што је сра- 
мота у рату остати код куће, тако је и част у 
боју погинути. Како готово сви најугледнији људи 
не умиру природном смрћу, већ или у боју с не- 
пријатељем или у унутрашњој свађи, то је можда 
и постао обичај да се држи за најосјетљивији укор, 
ако ко коме каже: познајемо ми шебе u швоју по- 
родицу; сви су твоји преци умрли на посшељи 
код жена. 


Исто је тако поменуто да се у четовању одсије- 
цају главе непријатељске. Исто то бива и у правом 
рату. Обично таке главе доносе се главарима, који 
морају доносиоца обдарити. По томе обичају они 
су и Французима без обзира на чин сјекли главе, 
кад су били с њима у сусједству. У рату се храни 
сваки Црногорац сам. Кад пође, он понесе у 
торби јела (хљеба, сира итд.) колико може понијети 
а да му не смета; а послије доносе им жене од 
куће. И муницију купује свак себи; али како је се 
не може“ увијек имати колико треба, то владике 
"морају имати неку количину у приправности, да је 
кад се укаже потреба раздаду људма. 


ПРЕГЛЕД. 

